

GLASNIK POSTULATURE 


Broj 4 


Blaženi Alojzije Stepinac 
Moli za nas! 


Cijena 5 kn 


God. 5 (1998.) 3. listopada 


trt 




SLUGA BOŽJI 

AlojzijE 

SIepinac 


ISSN 1331-2529 

STOTA OBLJETNICA 
ROĐENJA SLUGE BOŽJEGA 

1898.-1998. 

»Ne bi smjelo biti dana 
u našem životu da se ne 
preporučimo Bogu Duhu 
Svetomu.« 

Alojzije kard , Stepinac, 
nadbiskup zagrebački 








PAPINA RIJEČ 


Svjedočanstvo 
IVANA XXIII. 


Jedno od najsnažnijih svjedočanstava o krepo¬ 
snom životu i mučeništvu Sluge Božjega Alojzija 
Stepinca dao je Papa Ivan XXIII., koji je svečanim 
obredima u bazilici Svetoga Petra u Vatikanu želio 
počastiti pastira Crkve zagrebačke. 



Sveti Otac i nadbiskup zagrebački Josip Bozanić 


Bilo je to prvi put da Papa prisustvuje zadušnica¬ 
ma za kardinala koji nije bio član Rimske kurije. Tim 
obredima on je osobno želio: 

»1. Obnoviti poštovanje koje gajimo, sve od kada 
smo ga osobno upoznali, jednostavnog svećeni¬ 
ka, ali već bogata vrlinama. 

2. Pojačati vez ljubavi sa stadom Kristovim koje je 
bilo povjereno njegovoj pastirskoj brizi. 

3. Iskazati počast djelu i smrti uzoritoga kardina¬ 
la.« 

U prigodnom nagovoru želio je istaknuti upravo 
mučenički vid života i smrti kardinala Stepinca, osvje¬ 
dočen da je Pio XII. kardinalskim grimizom želio na¬ 
graditi velikog pastira duša i branitelja prava Crkve, i 
kako to crvenilo grimiza odsijeva s odra kardinala Ste¬ 
pinca crvenim odbljescima, prizivajući u svijest litur¬ 
gijske riječi: »Sve do prolijevanja krvi...« 

Po uvjerenju Prvosvećenika, ime kardinala Stepin¬ 
ca upisano je u Knjigu prvaka Crkve, koji su svojim 
mučeništvom zasvjedočili svoju vjernost katedri Sv. 



Mons. Saraiva Martins , pročelnik Kongregacije za kauze 
svetaca pozdravlja Svetog Oca prigodom čitanja dekreta 
o mučeništvu kardinala Stepinca u Vatikanskoj palači 
3. srpnja 1998 . 


Petra. Mučeništvom se, osim toga naglasio je Ivan Do¬ 
bri, može smatrati ne maleno razdoblje od 14 godina 
koje je on proveo u izolaciji, posred svakodnevnih 
fizičkih i moralnih trpljenja. 

Uz te naznake, papa je želio izreći osobitu pohvalu 
velikome pastiru Katoličke crkve, jer je bio osvjedočen 
o sljedećem: 

»1. Primjeri raznovrsnih kreposti odsijevali su u 
njegovom životu, osobito potpuno prianjanje uz 
Petrovu stolicu: vjernost, i uz cijenu života ako 
ustreba, sve do groba; neslomljiva jakost u obra¬ 
ni prava Crkve. Očita je bila nježna pobožnost 
prema Majci Božjoj. 

2. Dobar se pastir prepoznaje ako prolije krv za 
svoje ovce. Kardinal Stepinac je odlučno branio 
svoje stado od svih zala, ne samo fizičkih, poput 
bijede i gladi, već i moralnih, kao što su zablude i 
stranputice koje se običavaju prikrivati na naj- 
različitije načine. 

3. Nadbiskup Stepinac, premda nevin optužen i 
osuđen, nije popustio; bijaše sličan cedru liba¬ 
nonskom. Bio je svjestan da nije učinio ni 
najmanji čin reakcije protiv građanske vlasti, već 
je njegovo djelovanje bilo nadahnuto sviješću i 
zahtjevima pastirske službe. 

4. Oprostio je svojim progoniteljima. 

5. Sveto Pismo bilo mu je utjeha i snaga i njime je 
osobito u godinama zatvora i zatočen ja hranio 
svetu dužnost propovijedanja.« 

U samoj pak propovijedi na svečanom bogoslužju 
u bazilici Svetoga Petra u Vatikanu, Papa Ivan Dobri 
se nije sustezao zazivati zagovor blaženoga Alojzija 
na Crkvu, na Kardinalski zbor i na Jugoslaviju, uspo¬ 
redivši ga s Dobrim Pastirom »koji daje život svoj za 
svoje ovce« ( Discorsi , messaggi, collocjui del Santo Padre 
Giovanni XXIII , izd. Tipografia Poliglotta Vaticana, 
1961., sv. IL, str. 202-205; hrvatski prijevod vidi u: BE- 
NIGAR, str. 792s.). 


Na naslovnoj stranici: J. Biffel (1998.) - Blaženi Alojzije 
Stepinac 






















PAPINA 


RIJEČ 


Pavao VI. 

Nakon smrti blaženoga Alojzija, budući su pape 
Pavao VI. i Ivan Pavao I. posebno isticali njegovo 
mučeništvo. Kardinal Montini, kasniji papa Pavao VI., 
govoreći članovima Katoličke akcije o blaženome 
Alojziju, reče: »Muka Kristova se nastavlja. Moramo 
prihvatiti ovaj čudni i odbojni zakon: Crkva mora trpjeti 
radi svoje vjernosti Kristu, radi svoje autentičnosti, da bi 
ujedno mogla govoriti svijetu i spasiti ga. Mučeništvo je 
njegova karizma.« (Rivista diocesana milanese, br. 2 
(1960), str. 110-112; hrvatski prijevod vidi u: BENI- 
GAR, str. 795s.). 

Ivan Pavao I. 

Albino Luciani, biskup u Veneciji, kasnije Ivan Pa¬ 
vao L, izgovorio je riječi koje bi zasigurno u mnogome 
obradovale svetog kardinala, jer je svaki dan čitao 
martirologij i misli iz njega često navodio u pismima: 
»Rimski martirologij je jedan od molitvenika Crkve. Sada je 
u nj upisano jedno novo ime: Alojzije Stepinac.« ( POSI- 
TIO, sv. I, str. 828.) 

Ivan Pavao II. 

Ivan Pavao II. pomolio se na grobu blaženoga 
Alojzija u Zagrebačkoj katedrali, pridruživši se na taj 
način bezbrojnom mnoštvu vjernika koji su od dana 
njegove smrti na tom grobu ostavili brojna i različita 
obilježja pobožnosti i potvrde za uslišane molitve. Go¬ 
dine 1994., prigodom pastirskog pohoda Hrvatskoj, 
Zagrebačkoj nadbiskupiji i gradu Zagrebu o 900. 
obljetnici njezina osnutka, prije nego je pošao iskazati 
poštovanje tom velikom svjedoku vjere. Sveti Otac je 
rekao okupljenim svećenicima, bogoslovima, redovni¬ 
cima i redovnicama te svem Božjem narodu, prije 
nego je otišao pokleknuti pred relikvijama svetoga pa¬ 
stira Crkve zagrebačke: »Najsvjetliji lik je, (Ovaj tekst 
Svetoga Oca preveden je prema poluslužbenom dnev¬ 
niku Svete Stolice Osservatore Romano riječju »La figu¬ 
ra piu prestigiosa«, što bi u hrvatskom prijevodu 
značilo »najznačajniji lik«. No, Ivan Pavao II. je na 
hrvatskom jeziku orisao Alojzija kao »najsvjetliji lik« 
Crkve u Hrvata i tako ga s pravom uzimamo.) bez 
sumnje, nadbiskup i kardinal Alojzije Stepinac. Svojom pri- 
sutnošću, svojim radom, svojom hrabrošću i strpljivošću, 
svojom šutnjom i, napokom, svojom smrću, pokazao je daje 
istinski čovjek Crkve. Spremno je prinio sebe kao najveću 
žrtvu, samo da ne bi zanijekao vjeru.« (L'Osservatore Ro¬ 
mano, 12.-13. rujna 1994., br. 210, str. 6.) 

Sutradan, 11. rujna 1994., propovijedajući pred 
mnoštvom od preko milijun vjernika. Papa Ivan Pa¬ 
vao II. je ovim riječima istaknuo duhovni značaj 
blaženoga Alojzija: »U ovom trenutku mislim na svijetle 
likove brojnih svetaca vaših sunarodnjaka, koje vi dobro 
poznate. S uzbuđenjem mislim, posebno, na stranicu vaše 
suvremene povijesti, stranicu vjernosti Kristu i Vrhovnom 
Svećeniku, napisanu u godinama neposredno nakon Dru- 



Mons. Edvvard Nowak, tajnik Kongregacije za kauze svetaca 
čita dekret o mučeništvu Sluge Božjega Alojzija Stepinca u 
Vatikanskoj palači 3. srpnja 1998. 


goga svjetskog rata. Zagrebački nadbiskup, kardinal Alojzi¬ 
je Stepinac bio je protagonist te povijesne stranice, plativši 
patnjama i kušnjama svake vrste svoju hrabru privrženost 
Evanđelju.« ( L'Osservatore Romano, 12.-13. rujna 1994., 
br. 210, str. 8-9.) 

»Svijetli likovi«, puni svjetla, to su sveci i mučenici 
svete Crkve Božje. Blaženi je Alojzije zaista bio nosilac 
svjetla, mučenik, »svjedok svjetla« po riječima sv. Iva¬ 
na. Ovo smo mogli vidjeti kroz cijeli njegov život. 
Imamo potvrdu od zadnjih pet rimskih papa o istini¬ 
tosti ove prosudbe. Pravedno je stoga da Kristov 
namjesnik na zemlji i službeno prizna mučeništvo 
blaženoga Alojzija, jer je on zbog svoje vjernosti njemu 
morao trpjeti i umrijeti. Naš Blaženik, a možemo ga 
odsada doista nazvati »naš« jer ga bolje poznajemo, 
imao je duboku ljubav prema Papi. Da nije imao ove 
ljubavi, popustio bi svojim progoniteljima prije, za 
vrijeme i poslije rata. Titov bi ga komunistički režim 
pretvorio od »ratnog zločinca« u »narodnog heroja«, 
da je samo prihvatio ideju o uspostavi »narodne«, ju¬ 
goslavenske, katoličke crkve. Tako se dogodilo u Mao- 
voj Kini. Ali, lažno herojstvo nije bila njegova ka¬ 
rizma. Odlučio je postati stvarni heroj, svetac i 
mučenik za Crkvu, koju je Krist utemeljio na neuništi¬ 
vom kamenu Petrove vjere. Današnji bi se biskupi, 
svećenici i laici trebali ugledati u njegov primjer usred 
protivljenja koja se dižu protiv Kristovog Namjesnika 
u Rimu. 

UREDNIKOVA RIJEČ 


Alojzije Stepinac - Časni Sluga Božji 


U petak 3. srpnja 1998., u Konzistorijalnoj dvorani Apostolske palače u Vatikanu, pod predsjedanjem pape Ivana Pavla II., 
petorice kardinala, zatim predstavnika Svete Stolice i mons. Martinsa Saraive, pročelnika Kongregacije za kauze sve¬ 
taca te njenih djelatnika, mons. Josipa Bozanića, nadbiskupa zagrebačkoga, mons. Edvvard Novvak, tajnik te Kongre¬ 
gacije pročitao je dekret o mučeništvu Sluge Božjega Alojzija Stepinca, predočujući njegovu mučeničku smrt »ex ae- 
rumnis carceris«, to jest mučeništvo prouzročeno »zatvorskim patnjama«. Vrhovni je Prvosvećenik pomno saslušao sa¬ 
držaj dekreta, prihvatio ga i odredio da se pohrani u Arhivu Kongregacije te potvrdio svoju odluku da će 3. listopada 1998. 
u hrvatskom nacionalnom svetištu Marija Bistrica Slugu Božjega proglasiti blaženikom, mučenikom Katoličke crkve. 


Donosimo hrvatski prijevod dekre¬ 
ta o mučeništvu Sluge Božjega 
Alojzija Stepinca. 

»U Tebe se. Gospodine, 
pouzdajem!« (Ps 38,16) 

Nada u Boga bila je snaga i oslo¬ 
nac koja je podržavala kardinala 
Alojzija Viktora Stepinca, nadbisku¬ 
pa zagrebačkog, u služenju Kristo¬ 
vom stadu, u svjedočenju Evanđelja 
pred Crkvom i svijetom i u trpljenji¬ 
ma mučeništva. Srcem otvorenim 
prema vječnome životu, slijedio je 
Krista Gospodina, svoga Učitelja i 
Prijatelja, na putu križa, čvrsto vje- 
rujuči u božanske riječi: »Kad vas 
zbog mene pogrde i prognaju i sve 
zlo slažu* protiv vas, radujte se i kli- 
čite jer je velika plača vaša na nebesi¬ 
ma!« (Mt 5, 11-12) 

Ovaj uzoran pastir Crkve rodio 
se 8. svibnja 1898. u Hrvatskoj, u selu 
Brezariću, župa Krašić, u Nadbisku¬ 
piji zagrebačkoj, od Josipa Stepinca i 
Barbare r. Penič, istinskih, dobrosto- 
ječih katolika. Dan nakon rođenja bio 
je krš ten, a u dobi od 7 godina primio 
sakramenat euharistije i krizme. Pre¬ 
sudni utjecaj na njegov odgoj imali 
su dobri roditelji, a osobito majka, 
koja je potajice molila i postila s na¬ 
kanom da od Boga isprosi milost sve- 
čeničkog zvanja za svojeg sina. Mi¬ 
lost je udijeljena i to tako da je mladi 
Alojzije 1915., ušao u nadbiskupsko 
sjemenište. Nakon nekoliko mjeseci 
bio je unovačen u austrougarsku voj¬ 
sku, te je sudjelovao na bojišnici Pr¬ 
voga svjetskog rata. Bio je vrijedan i 
častan časnik, vjeran Božjem zakonu, 
odan Majci Božjoj i velikodušan pre¬ 
ma vojnicima. 

Na završetku rata, u straho- 
počitanju prema svetosti koja se traži 
za svečeništvo, nije se vratio u bogo¬ 


sloviju, več se upisao na Agronomski 
fakultet Sveučilišta u Zagrebu, koji je 
ubrzo napustio zbog nemoralnoga 
života studenata. Vrativši se kući u 
krug svoje obitelji, posvetio se radu 
na očinskom imanju, aktivno sudje¬ 
lovao u radu katoličkih društava i 
brižno nastojao oko svoga duhovno¬ 
ga života pod vodstvom stalnog 
ispovjednika. 

Uvjerivši se da svijet i brak nisu 
za njega, odgovorio je na Božji poziv 
i 1924. ušao u Papinski germansko- 
-ugarski zavod, u Rimu. Izvrsno pri¬ 
premljen, 26. listopada 1930. zaređen 
je za svećenika i sljedeće godine s do¬ 
ktoratom iz filozofije i teologije posti¬ 
gnutim na Papinskom sveučilištu 
Gregorijana, vratio se u domovinu 
gdje je već bila uspostavljena držav¬ 
na diktatura i sloboda je Crkve trpje¬ 
la žalosna ograničenja. 

Imenovan je ceremonijarom i mi- 
lostinjarom nadbiskupa Bauera te 
bilježnikom kurije. Obavljao je plo¬ 
donosnu karitativnu djelatnost i bri¬ 
nuo se za pomoć siromasima Zagre¬ 
ba, pomagao župnicima u svetom 
služenju te propovijedao u duhov¬ 
nim vježbama mladeži, uključene u 
Katoličku akciju. Bio je zadužen za 
uspostavu mira u nekim župama 
koje su se bile našle u poteškoćama. 

Dana 28. svibnja 1934. Sluga Bo¬ 
žji, još mlad u dobi, ali zreo u krepo¬ 
stima i pastoralnom žaru, bio je ime¬ 
novan nadbiskupom koadjutorom s 
pravom nasljedstva, starom nadbi¬ 
skupu zagrebačkom, mons. Antunu 
Baueru, nakon čije je smrti, 7. prosin¬ 
ca 1937. preuzeo upravu nadbiskupi¬ 
je* 

Pun Duha Božjega i požrtvovno- 
sti za Kristovo kraljevstvo, zalagao se 
za spas duša i za dobro naroda, 
savjesno izvršujući službe poučavan¬ 
ja, posvećivanja i upravljanja. Gorlji¬ 
vo i pravovjerno naviještao je Riječ 
Božju i istine vjere, pozivao na opslu¬ 


živanje Božjih zapovijedi i Evanđelja, 
vršenje kreposti te izbjegavanje grije¬ 
ha i grešnih navika; naviještao je 
pravdu, branio svetost obitelji, krš¬ 
ćanski odgoj mladeži, slobodu Cr¬ 
kve; podržavao je dobar tisak i Kato¬ 
ličku akciju, nastojeći biti izvan poli¬ 
tičkih strujanja. Prokazivao je Božje 
protivnike i neprijatelje vjere. 

Kao dobri pastir, živio je usred 
svoga stada te je vjernike često po¬ 
sjećivao, kako bi ih što bolje pozna¬ 
vao i što obilnije hranio dobrima Ot¬ 
kupljenja, te je posvuda širio svjetlo 
Kristovo i ugodan miris svojih kre¬ 
posti. 

Budući da Crkva ima zadaću na¬ 
staviti djelo dobrog samaritanca, tj. 
Krista Gospodina, Sluga je Božji pro¬ 
micao djela ljubavi u korist siroma¬ 
ha, bolesnika, izbjeglica. Bio je pozo¬ 
ran za potrebe seljaka, radnika, voj¬ 
nika, zatvorenika. 

Osobitom zauzetošću brinuo se 
za sjemeništarce, za posvećeni život 
svećenstva i jedinstvo biskupijskoga 
klera. Volio je svećenike kao sinove i 
prijatelje te ih razborito vodio u 
služenju Bogu i Crkvi. Imao je povje¬ 
renje u svoje suradnike i s njima se 
savjetovao u važnim pitanjima. 

Iznad svega se u svojoj mnogo¬ 
vrsnoj biskupskoj djelatnosti najtješ- 
nje sjedinjavao s Gospodinom: u mo¬ 
litvi, u razmatranju vječnih istina, u 
slavljenju božanskih otajstava i gor¬ 
ljivoj pobožnosti prema Euharistiji. 
Misa je za njega bila središte njego¬ 
vih dana i njegovog apostolata, jer ju 
je smatrao »najvažnijim sredstvom 
za osvajanje svijeta i za posvećenje 
duša, za procvat naših obitelji i za 
spasenje naše mladeži«. Proslavljao 
je brojne euharistijske kongrese, uvje¬ 
ren da je Euharistija »naša najsna¬ 
žnija obrana, nepobjediva snaga, 
naša utjeha i radost u kušnjama«. 
Gajio je i širio pobožnost prema Maj¬ 
ci Božjoj, kao sredstvo za moralnu 

P. A. Eszer; dominikanac , relator ka uze kardinala Stepi nca pozdravlja Svetog Oca 
prigodom čitanja dekreta o mučeništvu kardinala Stepinca 


obnovu naroda koji je posvetio Majci 
Božjoj. 

U tijeku Drugoga svjetskog rata, 
videći žalosne prilike svoje domovi¬ 
ne, propovijedao je mir i pravdu, ot¬ 
voreno i neustrašivo zastupao dosto¬ 
janstvo ljudske osobe, bez obzira na 
spol, dob, rasu, narodnost i vjeru; 
osuđivao je povrede prava naroda. 
Crkve i pojedinih građana; činio dje¬ 
la milosrđa, nastojeći ublažiti trplje¬ 
nja svih koji su bili u poteškoćama, 
osobito prognanika, izbjeglica, pro¬ 
gnanih svećenika i djece u najraz- 
ličitijim potrebama. 

Kad su u Jugoslaviji došli na 
vlast komunisti, otpočeo je sistemat¬ 
ski progon Katoličke crkve i svim se 
sredstvima nastojalo iskorijeniti vje¬ 
ru iz naroda. Mnoštvo Kristovih uče¬ 
nika: biskupa, svećenika, redovnika, 
redovnica i dobrih vjernika laika bilo 
je zatvoreno, mučeno i ubijeno. 

Dok je tama laži, mržnje i nasilja 
bivala sve gušća. Sluga je Božji nasta¬ 
vio s ljubavlju i jakošću obavljati 
svoje pastirsko poslanje i naviještati 
istinu i Kristovu ljubav, uprkos kle¬ 
vetama, uvredama i napadima protiv 
njegove osobe i djelovanja. Bio je 
uhićen, prvi put u proljeće 1945. i u 
pritvoru proveo dva tjedna, a drugi 
put 18. rujna 1946. Bio je podvrgnut 
nepravednom sudskom procesu i na¬ 
kon lažnih optužbi osuđen na 16 go¬ 
dina prisilnoga rada i na još 5 godina 
gubitka svih građanskih i političkih 
prava. Jasno je da je službeno prika¬ 
zivanje osude bilo političke naravi, a 
u stvarnosti Sluga je Božji bio osuđen 
zbog svoje ljubavi prema Istini i Crk¬ 
vi, te zbog svog odbijanja da utemelji 
nacionalnu Crkvu, odvojenu od Kri¬ 
stova namjesnika. 

Kroz više od pet godina bio je 
zatočen u zatvoru u Lepoglavi gdje je 
strpljivo podnosio osamu i nemalena 
moralna i fizička trpljenja, koja su 
mu nepopravljivo upropastila zdrav¬ 
lje. Štoviše neki drže da je kroz to vri¬ 
jeme bio i trovan te da je bio izložen 
po zdravlje štetnom zračenju, što ga 
je polako dovelo do smrti. Utjehu je 
pronalazio u svagdanjem slavljenju 
Mise, u molitvi, u čitanju i u pisanju 
djela vjerskoga značenja. Vlast je bila 
spremna povratiti mu slobodu da je 
zatražio milost i napustio svoje stado 
i svoju domovinu. Ali Sluga Božji, 
koji je bio čovjek pravedan i razborit, 
nikad nije htio prihvatiti takvo 
rješenje, jer bi ono značilo priznati 
krivnju na temelju optužbi koje su 
bile lažno protiv njega uperene. Što¬ 


više, nikada nije htio poduzeti bilo 
kakvu odluku neovisno od uputa 
Svete Stolice. 

U prosincu 1951. bio je premje¬ 
šten u mjesto Krašić, gdje je živio 
zasužnjen u župnoj kući, podvrgnut 
strogom nadzoru policije i naoru¬ 
žanih stražara. Svoj križ je nosio ve¬ 
likom jakošću duše, pokazujući lju¬ 
bav prema Bogu i Crkvi više nego 
prema sebi samome. Prikazivao je 
svoje patnje za kraljevstvo Kristovo i 
za dobro duša, uključujući i one 
svojih progonitelja. Kao goruća svi¬ 
jeća postavljena na svjećnjak, osvje¬ 
tljavao je svijet svjedočanstvom vjere, 
nade, ljubavi i posvemašnje vjernosti 
svojem pastirskom poslanju i rim¬ 
skom prvosvećeniku. Za njegove iz¬ 
vanredne zasluge papa Pio XII. uzdi¬ 
gao ga je 12. siječnja 1953. na čast 
kardinala Svete Rimske Crkve. 

U međuvremenu, postupak vr¬ 
šen protiv njega u zatvoru u Lepogla¬ 
vi i kućnom pritvoru u Krašiću, za¬ 
počeo je proizvoditi svoje smrtne 
učinke. Naime, pojavile su se raz¬ 
ličite bolesti, među kojima i »policite- 
mia rubra vera«, koje su ga pratile 
sve do smrti. Dobar i vjeran učenik 
raspetoga Isusa, ustrajao je u prikazi¬ 
vanju svoga života, čineći ono što je 
sam govorio: »Kad bih imao sto živo¬ 
ta, sve bih dao samo da živi Sveta 
Crkva Božja.« Moleći i prinoseći se, 
pripremio se vedro za konačni susret 
s Gospodinom, koji mu je udijelio 
krunu mučenika 10. veljače 1960. 

Glas svetosti i mučeništva koji ga 
je pratio još za života, snažno je pla¬ 


nuo prigodom svečanoga pogreba te 
se proširio i ojačao u sljedećim godi¬ 
nama, ne samo u Hrvatskoj već u ci¬ 
jeloj Crkvi. Njegov grob u Zagrebač¬ 
koj katedrali cilj je brojnih hodočasni¬ 
ka koji dolaze pokloniti se hrabrome 
svjedoku vjere i zazivati njegov za¬ 
govor kod Boga. Zbog tih razloga 
mislilo se započeti što prije postupak 
proglašenja svetim, ali politička si¬ 
tuacija u domovini Sluge Božjega to 
nije dopustila. Godine 1981. konačno 
je u Rimu započeo kanonski postu¬ 
pak »o životu i krepostima« koji je 
završen 1993. Godine 1995. u sjedištu 
Zagrebačke nadbiskupije izvršeno je 
dodatno biskupijsko istraživanje o 
mučeništvu, čiju je pravnu vrijednost 
priznala Kongregacija za kauze sve¬ 
taca, dekretom izdanim 24. studeno¬ 
ga iste godine. Pošto je završena Po¬ 
zicija (tj. proučena svjedočanstva 
svjedoka na crkvenom sudištu i 
dokumenti, te prikazani i javno ob¬ 
javljeni, op. J. B.), raspravljalo se o 
smrti Sluge Božjega, o tome, može li 
se ona smatrati pravim mučeni- 
štvom. Dana 11. studenoga 1997. 
održano je posebno zasjedanje teolo¬ 
ga savjetnika koji su dali pozitivan 
odgovor. Oci kardinali i biskupi, na 
redovitom zasjedanju, održanom 5. 
svibnja 1998., na kojoj je kardinal Po- 
nente, (predsjednik Kardinalske ko¬ 
misije, op. J. B.) bio uzoriti kardinal 
Pio Laghi, svečano su izjavili da je 
Sluga Božji bio pravi mučenik vjere. 

Divnih li i dragih vremena! 


Kad me je u samoj sredini ove 
1998. godine moj nadbiskup u To¬ 
rontu, nakon pune 51 godine sve¬ 
ćeničkoga služenja uputio u miro¬ 
vinu, ubrzo sam nakon toga sletio 
na ovo naše sveto tlo zemlje Hr¬ 
vatske. Tu me je dr. Juraj Batelja, 
promicatelj postupka za proglaše¬ 
nje blaženim Alojzija kard. Stepin- 
ca zamolio za suradnju u Glasniku 
Postulature i povjerio mi napisati 
uvodnu misao za ovaj izvanredni 
broj Glasnika, koji nas želi uvesti u 
svečanost proglašenja blaženim ča¬ 
snog Sluge Božjega Alojzija Stepin- 
ca. 

Nakon što je prikupljeno i pro¬ 
učeno te na svjetlo dana iznešeno 
tisuće vjerodostojnih dokumenata i 
saslušano stotinjak svjedoka. Sveti 
Otac Ivan Pavao II., konačno je 
odlučio - Duh Sveti i mi - ponovno 
doći u Hrvatsku i tu, u svehrvat- 
skom marijanskom svetištu na Ma¬ 
riji Bistrici zasvjedočiti Crkvi i svi¬ 
jetu svetost i mučeništvo Alojzija 
kardinala Stepinca, zagrebačkog 
nadbiskupa u jednom od najtje- 
skobnijih razdoblja povijesti Zagre¬ 
bačke nadbiskupije i hrvatskog na¬ 
roda. 

Onaj 10. veljače 1960. u povije¬ 
sti Hrvatske i Hrvata ostaje po- 
vjesni datum, a 3. listopada 1998. 
postaje jedan od najradosnijih i naj- 
dičnijih dana naše suvremene po¬ 
vijesti. Mi smo u župi Naše Gospe 
Kraljice Hrvata, u najvećem kanad¬ 
skom gradu Torontu svake godine 
s ponosom slavili svaku obljetnicu 
smrti blaženoga nadbiskupa Aloj¬ 
zija. Ponajčešće smo ta slavlja imali 
u našoj lijepoj i prostranoj župnoj 
crkvi, na našoj Croatia Street, a o 
25. obljetnici Kardinalove smrti to 
smo veličanstveno slavlje imali u 
samom središtu Torontske nadbi¬ 
skupije, u samoj torontskoj kate¬ 
drali, u središtu onog velegrada, a 
misno slavlje predvodio je kardinal 
Čarter, tadašnji torontski nadbi¬ 
skup. 

I dok sam na onim našim slav¬ 
ljima bolnog, ali i ponosnog srca i 
oka promatrao onu našu dragu hr¬ 
vatsku katoličku djecu i mladež 


naše druge i treće generacije pro¬ 
gnaničkih i izbjegličkih naših obi¬ 
telji, dok sam promatrao onu našu 
dragu mladost okupljenu kao živo 
cvijeće oko velikog i lijepog bron- 
čanoga poprsja kardinala Stepinca, 
prisjećao sam se onih vremena kad 
smo se i mi bogoslovi, studenti Za¬ 
grebačkoga bogoslovnoga fakulte¬ 
ta, slično okupljali i stiskali oko vo¬ 
ljenoga nam Nadbiskupa. Prisjećao 
sam se i onih vremena kad se naša 
mladost: djeca, djevojke, mladići 
isto tako okupljala oko nadbiskupa 
Stepinca gdje god se on bio poja¬ 
vio. Jugo-žandari su ih tukli i za¬ 
tvarali, a naši mladići i djevojke, 
usprkos toga i kao za inat, opet i 
opet k Nadbiskupu hrlili i od njega 
upijali svaku njegovu riječ. On je 
nas i mi smo njega istinski voljeli, a 
volimo ga, i on nas voli i sada, kad 
je - ovjenčan mučeništvom - u 
blaženoj vječnosti. 

Dobro je i korisno moliti se sve¬ 
tima Crkve. Ipak, osjećam se neka¬ 
ko drugačije kad se molim nekom 
blaženiku, svecu, mučeniku kojega 
sam osobno poznavao, s kojim sam 
licem u lice razgovarao, koji me je 
tako često puta očinski zagrlio, bla¬ 
goslivljao, tješio i hrabrio! Onda 
nas je, za vrijeme svojega zemalj¬ 
skog života bezgranično volio, a 
sada nas voli i zagovara svetački. 

U Crkvi Božjoj sve lijepo, dobro 
i plemenito zbiva se po sili Duha 
Svetoga. Baš sve! Gospodin Isus je 
silom Duha Svetoga sišao na zem¬ 
lju: snagom Duha Svetoga je začet i 
rođen kao čovjek; sve Isusovo ze¬ 
maljsko djelovanje vođeno je silom 
Duha. 

I tkogod želi i pokušava svoj 
život ili tekuću povijest svijeta i na¬ 
roda urediti po svojem duhu, po 
svojim idejama i planovima; tko se 
pouzdaje samo u svoj duh i u svoju 
snagu, taj nije i ne može biti uklju¬ 
čen u Božji plan. 

Božjeg čovjeka vodi Duh Božji. 
Isusovi snažni govori i Isusova div¬ 
na djela, sve je to strujilo iz sile Du¬ 
ha Božjega. I blaženi Alojzije Stepi- 
nac djelovao je snagom Duha. Kad 
smo ga gledali onako zanosno i 


kad smo ga slušali onako radosno, 
onda je iz njega i na nas prelazio taj 
njegov duh. I mi smo poprimali 
Stepinčev duh pa smo i zavoljeli 
sve ono što je i on volio, odbacivali 
smo sve ono što je on odbacivao. Pa 
zašto bi nam inače ona šaka komu¬ 
nističkoga jada i bila branila s njim 
se družiti?! Radi toga su ga potpu¬ 
no izolirali u Lepoglavi, radi toga 
su ga pomno držali i u krašićkoj 
izolaciji. Bojali su se njegovoga du¬ 
ha. Bojali su se da njegov duh i nas 
ne preuzme. 

Dobro se zna kakvoga je i čijega 
tko duha. S kim se družiš, onakav 
si! - kaže naš narod. Tko se s Bo¬ 
gom iskreno druži, na njega djeluje 
Božji Duh. Blaženi je Alojzije Stepi- 
nac doista s Bogom živio. Bio je 
pun Božjega Duha, a od njega je taj 
Duh malo pomalo i na nas prelazio 
i po nama djelovao. Zato nas svi 
oni »drugovi« nisu uspjeli predobi- 
ti za sebe, jer smo mi bili Stepin- 
čevoga duha. Božjega Duha. Mogli 
su nas mučiti, zatvarati, globiti, lin¬ 
čovati, mogli su nam sve oduzeti, 
ali nas nisu mogli predobiti čak niti 
za ono svoje bijedno svećeničko 
udruženje ceemdaško, udbaško dru¬ 
štvo. 

Tu snagu mi smo primali od 
blaženoga Alojzija Stepinca, a on ju 
je primao od Gospodina Isusa. A 
Isusov Duh je Duh milosrđa, do¬ 
brote, istine, pravde, ljubavi i mira. 
Blaženi je Alojzije Stepinac bio 
takvoga duha. Zato ga mi i sada 
dnevno molimo da nam kod Boga 
pribavlja taj divni Božji dar. Jer, kad 
smo Božjim Duhom ispunjeni. 
Božji smo ljudi. 

Piše: Josip GJURAN 

Riječ mons. Josipa Bozanića, 
nadbiskupa zagrebačkoga 


»Nalazimo se u drugoj godini najneposred- 
nije priprave na veliki Isusov jubilej, u godini 
Duha Svetoga. U toj godini Sveti Otac poziva 
sve vjernike *da ponovno otkriju teološku kre¬ 
post nade*. Taj temeljni stav nade* usmjeruje 
nas osobito na konačni naš cilj, na vječni život. 
No ta eshatološka nada svakome čovjeku pruža 
i *sigurno i duboko nadahnuće za svakodnevno 
zalaganje u preobrazbi stvar¬ 
nosti da bi je učinio sličnom 
Božjem planu*. A nije li baš to 
najveća poruka koja nam do¬ 
pire iz vječnosti i koja trajno 
struji sa Stepinčeva groba na 
kojemu stoji uklesano njego¬ 
vo biskupsko geslo: *In Te, 

Domine, speravi! U Tebe se. 

Gospodine, uzdam!* Kada je u 
svibnju 1934. na njegova leđa 
odjednom pala biskupska od¬ 
govornost, jasno je predviđao 
budućnost koja če biti pod 
znakom križa. I u tjeskobi tih 


časova, na koje je više puta podsjećao, on se iz 
dubina svoje vjere, čvrsto naslonio na Boga. U 
toj je nadi prihvatio pred Bogom odgovornost 
za svoje vrijeme. Poput Abraham, naslonjen na 
Boga-nadu, i protiv svake ljudske nade (usp. 
Rim 4, 18), on je smjelo i neustrašivo koračao 
putem života dok ne izvrši zadaću koju mu je 
Bog namijenio. 



Novi blaženici 


Mons. J. Bozanić, nadbiskup zagrebački, dijeli 
svetu pričest na proslavi 100. godišnjice rođenja 
kardinala Stepinca u Krašiću, 8. svibnja 1998. 


U nedjelju 10. svibnja 1998., Trg sv. 
Petra u Vatikanu, još je jednom po¬ 
stao »križište svetosti«. Toga je da¬ 
na papa Ivan Pavao II. proglasio 12 
novih blaženika. Svi su oni postali 
pobjednici u »velikoj kušnji« života i 
svijeta. 

Nimatullah Kassab AL-HAR- 

DINI (1808.-1858.), redovnik, sve¬ 
ćenik maronit, rođen je početkom 
19. stoljeća u Libanonu. Bijaše čo¬ 
vjek molitve. Upravo je molitva 
bila najuspješniji oblik apostolata 
kojim je on pozivao svoju braću na 
pouzdanje u Boga i poticao ih da 
svim svojim silama ustraju u na¬ 
sljedovanju Krista Gospodina, ka¬ 
ko bi se u Libanonu izgradila bolja 
budućnost. 


Od 11 novih blaženica iz Špa¬ 
njolske, 10 ih je ubijeno radi vjerno¬ 
sti Kristu Gospodinu, za vrijeme 
građanskog rata u Španjolskoj 
(1936.-1939.), gdje su i jugoslaven¬ 
ski komunisti prouzročili ne male¬ 
ne žrtve crkvenih osoba. Sve su se 
ove djevice, mučenice, podržavane 
šutnjom, molitvom i žrtvom pri¬ 
premile za žrtvu i velikodušno se 
prinijele Bogu. 


Rita Dolores PUJALTE SAN- 
CHEZ rođena je u Španjolskoj, 19. 
studenoga 1853. U Kongregaciji 
Ljubavi Presvetoga Srca Isusova 
položila je privremene zavjete 21. 
lipnja 1890. Nakon smrti utemelji¬ 
teljice, s. Isabel de Larranaga, iza¬ 
brana je za poglavaricu Kongrega¬ 


cije. Bijaše vrlo aktivna, nadahnju¬ 
jući vedrinom i povjerenjem. Rado¬ 
sno je poticala susestre na krepo- 
stan život, te se odlikovala ljubav¬ 
lju prema bolesnim sestrama koje je 
nastojala osobno dvoriti, pružajući 
im potporu i pouzdanje u Boga. 
Ubili su je progonitelji Crkve 20. 
srpnja 1936. 

Franciska DEL SAGRADO 
CORAZON DE JESUS ALDEA 
ARAUJO rođena je u Španjolskoj 
17. prosinca 1881. Vječne zavjete 
položila je u Kongregaciji Ljubavi 
Presvetoga Srca Isusova, 20. stude¬ 
noga 1903. Odlikovala se ljubavlju 
prema siromašnoj i napuštenoj dje¬ 
ci te bolesnicima. Ubijena je u dobi 
od 83 godine, zajedno sa susestrom 
Ritom Dolores, 20. srpnja 1936. 

Maria Gabriela HINOJOSA 

rođena je u Španjolskoj 24. srpnja 
1872. Sa 19 godina stupila je u Red 
Pohođenja Svete Marije, u Madri¬ 
du. Zavjete je položila 25. ožujka 
1894. Premda nježne naravi, bila je 
zaodjevena snagom i ljupkošću ve¬ 
likih duša. Dana 18. kolovoza 1936., 
u samostan je došla naoružana gru¬ 
pa ljudi, prisilili su i s. M. Gabrielu 
da se s drugim susestrama popne u 
kamion. Tako je odvedena na stra- 
tište u samome Madridu i ubijena. 


Sestra Josefa Maria BARRE- 

RA rođena je u Španjolskoj 23. 
svibnja 1881. Položila je zavjete u 
Redu ss. od Pohođenja, 21. travnja 
1920. Bila je vrsna u razmatranju i 
poniznosti, no mislilo se da nije 
rođena za velike stvari. Sama je go¬ 
vorila: »Nemam mučeničkog tki¬ 
va!« Ubijena je 18. studenoga 1936. 

Sestra Teresa Maria CAVE- 
STANY rođena je 30. srpnja 1888. 
Prve zavjete u Redu Pohođenja 
položila je 1. lipnja 1916. Bijaše ja¬ 
koga duha, čudesno uglađena, kao 
i druge njezine susestre mučenice, 
u duhu sv. Franje Saleškoga. Njezi¬ 
na pisma očituju dubok duhovni 
život: »Nema drugo osim želje, 
neutažive, beskrajne ... Želja je to, 
žeđ za Bogom. Samo za Bogom!« 
Ta joj se želja ispunila, u svjedočan¬ 
stvu vlastite krvi za Boga, u 
mučeničkoj smrti, 18. studenoga 
1936. 

Sestra Maria Angela OLAI- 
ZOLA rođena je 12. studenoga 
1893. u Španjolskoj. Bila je redovin- 
ca za koju vrijede riječi: »Bila je pot¬ 
puno predana Bogu i svojim duž¬ 
nostima.« Samom svojom prisut- 
nošču govorila je o Bogu. Ubijena je 
8. studenoga 1936. 

Sestra Maria Engracia LE- 
CUONA rođena je 2. srpnja 1897. u 
Španjolskoj. Unišla je 1924. u Red 
Sestara od Pohođenja, kao vanjska 
sestra. Uvijek radosna i radišna, s 
osmjehom i zahvalnošču čekala je 
čas smaknuća: »Kakve li radosti! 
Eto ih, dolaze nas uhititi!« Ubili su 
je iz mržnje prema vjeri, 18. stude¬ 
noga 1936. 

Sestra Maria Ines ZUDAIRE 

rođena je 1900. godine u gradu 
Echvari, u Španjolskoj. Dana 19. 

studenoga 1920. položila je vječne 
zavjete u Redu Šestara od Poho¬ 
đenja. Bila je sestra posvemašnje 
jednostavnosti i uprkos opasnosti¬ 
ma, nije se bojala ostati u Madridu. 
Dok je u visokoj temperaturi ležala 
u krevetu, uhitili su je, naredivši joj 
uz grubosti da ustane. Nije se opi¬ 
rala. Sa susestrama izašla je na uli¬ 
cu, prekrižila se i hrabro se prinese 
Gospodinu za žrtvu. U dobi od 36 
godina ubijena je 18. studenoga 
1936. 

Sestra Maria Cecilia CENDO- 
YA rođena je 10. siječnja 1910. Dana 
27. rujna 1932., položila je zavjete u 
Redu Sestara od Pohođenja. Kad je 
18. studenoga 1936., u dobi od 26 
godina, ispod ruke vodila bolesnu 
susestru začula je pucanj. Susestra 
je pala mrtva. Vojnicima koji su je 
uhitili hrabro reče: »Ja sam redov¬ 
nica!« Odvedena je u podzemni 
zatvor, a onda 23. prosinca 1936. 
izvedoše je pred zid smrti u Madri¬ 
du. Metak je probio križić na nje¬ 
nim prsima i njeno srce. Taj križić i 
danas svjedoči o njezinoj smrti za 
Isusa Krista. 


Maria SAGRARIO DE SAN 
LUIS GONZAGA, bosonoga kar- 
melićanka, (1881.-1936.), učiteljica 
molitvom i šutnjom, ujutro svetko¬ 
vine Velike Gospe 1936., postala je 
po smrti strijeljanjem svjedok Kri¬ 
stov, u burnim događajima građan¬ 
skog rata u Španjolskoj, 1936. Nje¬ 
zin poklik prije strijeljanja »Živio 
Krist Kralj!« očituje njenu potpunu 
spremnost na žrtvu života za Isusa 
Krista i za svoje karmelsko zvanje. 

Maria MARAVILLAS DE JE- 
SUS, bosonoga karmelićanka (1891- 
1936.), živjela je nošena junačkom 
vjerom i Boga stavila u središte 
svoga bića. Nakon što je pretrpjela 
ne malene kušnje, umrla je po¬ 
navljajući: »Kolika je sreća umrijeti 
kao karmelićanka!« 


U nedjelju 21. lipnja 1998., u ti¬ 
jeku svoga pastirskog pohoda Crk¬ 
vi u Austriji, Ivan Pavao II. je u 
Beču proglasio troje novih blaženi- 
ka. Toga su dana na čast oltara uz¬ 
dignuti: 


Jakob KERN (1897.-1924.), pri- 
znavatelj vjere iz reda Premostra- 
tensa (kanonici čiji je život ute¬ 
meljen prema pravilu sv. Augusti- 
na), koji je osjetivši svećenički 
poziv, vjerno stupao stazama Go- 
spodnjimpreostali dio života. Želja 
da postane svećenik bila je u njemu 
jača od bolesti koja se zarana obori¬ 
la na nj. Mogao je sa sv. Pavlom 
reći: »Kad sam slab, onda sam jak.« 
(...) Shvaćajući da će sutradan, na 
dan kad je trebao položiti svečane 
zavjete, umrijeti, reče sestri bol¬ 
ničarki 19. listopada 1924: »Prva i 
posljednja pričest moraju se prosla¬ 
viti osobito svečano. A sutra je 
moja posljednja sveta Pričest. Sve¬ 
čane zavjete položit ću u vječno¬ 
sti.« U njegovim osobnim bilješ¬ 
kama nalazimo i ovaj zapis pobu- 
dan za duhovni život: »Kad je na¬ 
kana dobra, trpljenje može postati 
sveta Božja sjetva.« 

Maria Restitua KAFKA (1894.- 
1943.), mučenica za vjeru. Unišla je 
u Red franjevki kršćanske ljubavi, 
u Beču. Redovnički život opleme¬ 
njivala je poslom bolničarke. Lažno 
je optužena i na montiranom sud¬ 
skom procesu osuđena. U naci¬ 
stičkom progonu Crkve odsjekoše 
joj glavu. Bilo je to 19. ožujka 1943. 
Iz svoga predanog rada s bolesnici¬ 
ma iskusila je kako je »križ uistinu 
najbolja škola života«. Stoga je ra¬ 
dosno išla na stratište s osvjedoče¬ 
njem: »Za Krista sam živjela, za 
njega želim i umrijeti.« 

Anton M. SCHWARZ (1852- 
1929.), apostol kršćanske ljubavi, 
osobito u Beču. Ozbiljno se pripre¬ 
mao za svećeništvo. Kao bogoslov 
često je molio: »Ti znaš, Isuse, da 
vruće želim vršiti sve što me može 
dovesti do cilja da budem svet! Ne 
napuštaj me, već oprosti moje grije¬ 
he i drži me u svom Božanskom 
srcu.« Za svećenika je zaređen 25. 
srpnja 1875. Nakon kapelanske 
službe u vojsci, povjerena mu je pa¬ 
storalna skrb za bolesnike. Znako¬ 
vite su njegove riječi: »Gospode, 
želim ti darivati duše. Daj mi samo 
milost da mogu živjeti gorljivim 
apostolskim životom za tebe i za 
spasenje duša! Za svaku pojedinu 
dušu želim žrtvovati vlastiti život, 
ako je tako mogu spasiti.« 

Tijek postupka za 
proglašenje blaženim 
časnoga Sluge Božjega 
kardinala Alojzija Stepinca 

Blaženi Alojzije Stepinac, nadbiskup zagrebački i kardinal rodio se 8. svibnja 
1898. u Brezariću, župi Krašić. Za svećenika je zaređen 26. listopada 1930. u 
Rimu. Dana 28. svibnja 1934. imenovan je nadbiskupom koadjutorom s pra¬ 
vom nasljedstva. Kad je mons. Antun Bauer, nadbiskup zagrebački umro, 
Alojzije je istoga dana, 7. prosinca 1937. postao rezdinecijalnim nadbiskupom 
zagrebačkim. Pio XII. imenovao gaje kardinalom, 12. siječnja 1953. Umro je na 
glasu svetosti i mučeništva, kao sužanj u Krašiću, 10. veljače 1960. 



Božji ga je narod još za života 
držao za Božjeg čovjeka, a glas sve¬ 
tosti i mučeništva nije prestao, da¬ 
pače sve više se širio nakon njego¬ 
ve smrti. Cviječa na njegovom gro¬ 
bu nije ponestalo, plamen se sviječa 
nije ugasio. 

Odmah po njegovu premi- 
nuču. Božji je narod sa svih strana 
svijeta, slao molbe mons. Franji Še- 
peru, nadbiskupu zagrebačkom ili 
izravno Svetome Ocu Ivanu XXIII., 
a zatim Pavlu VI. ili samoj Kongre¬ 
gaciji za kauze svetaca, da se zapo¬ 
čne proces beatifikacije kardinala 
Stepinca (Usp. Spisi suda za prog¬ 
lašenje blaženim i svetim Sluge Božje¬ 
ga Alojzija Stepinca /Doc. Process.; 
DP/, sv. I., str. 42-44; 45,49-55,57- 
59, 61-63.). 

Pripravni postupci 

Dana 14. studenoga 1969. mons. 
Franjo Kuharič, apostolski admini¬ 
strator Zagrebačke nadbiskupije, 
zatražio je od Kongregacije za kau¬ 
ze svetaca mišljenje o prikladnosti 
trenutka za početak postupka za 
proglašenje svetim nadbiskupa koji 
je bio »svjedok vjeran u životu i 
ostao je do smrti!« (usp. DP, sv. I., 
str. 43.). i koji je dao »svoj život, 
iako na nekrvni način, za svoje sta¬ 
do koje mu je bilo povjereno i za 
obranu istine« (usp. DP, sv. I., str. 


43.). Prikazujući duhovni lik Sluge 
Božjega koji je umro na glasu sve¬ 
tosti i mučeništva, mons. Franjo 
Kuharič je posvjedočio: »Za Božju 
čast i za dobro ljudi milošću Božjom 
pomognut bio je uvijek spreman 
žrtvovati vlastiti život. Mržnja pro¬ 
gonitelja koja je umnažala žrtve 
nije prestajala. Mnogi su ljudi ubi¬ 
jeni, premda se govorilo da je vrije¬ 
me mira, toliki svećenici i redovnici 
osuđeni su na zatvor, a ne mali broj 
svećenika je ubijen, crkvena dobra 
nasilno otuđivana, itd. (...). 

Godine 1946., 11. listopada, na 
svetkovinu Materinstva Blažene 
Djevice Marije, osuđen je na 16 go¬ 
dina zatvora. Nakon 5 godina pro¬ 
vedenih u zatvoru u Lepoglavi, 
premješten je na izdržavanje kazne 
u župnu kuću u Krašiću (...). Drža¬ 
vna je vlast potpuno suzila nad¬ 
biskupovu slobodu. Započela su 
nova poniženja koja su njegovo 
mučeništvo učinila još težim, sve 
do blažene smrti 10. veljače 1960.« 
(DP, sv. I., str. 11.) 

Kardinal Franjo Šeper, prefekt 
Kongregacije za nauk vjere i mons. 
Franjo Kuharič, nadbiskup zagre¬ 
bački uputili su 17. veljače 1979. 
papi Ivanu Pavlu II. posebnu mol¬ 
bu za proglašenje blaženim kardi¬ 
nala Alojzija Stepinca. U svojoj su 
molbi istaknuli da je Sluga Božji 
»žarko ljubio svetu Crkvu i njenog 
Božanskog Zaručnika Isusa Krista, 


za kojega je, u povijesnim vremeni¬ 
ma, tamnima i dramatičnima, dao 
sjajno svjedočanstvo i trpio tolike i 
takve progone da se doista može 
ustvrditi da je kardinal Stepinac 
bio pravi ispovjedalac vjere, koji je 
svoj život dao, premda na nekrvni 
način, za stado koje mu je bilo po¬ 
vjereno i za obranu istine.« (DP, sv. 

I., str. 43.) 

Kongregacija za kauze svetaca, 
nakon što se više puta savjetovala s 
Državnim Tajništvom (usp. DP, sv. 

1., dokumenti 1-36.), zbog povi- 
jesno-političke delikatnosti u kojoj 
se živjelo, dopustila je 4. prosinca 
1980. da otpočne postupak za bea- 
tifikaciju Sluge Božjega Alojzija 
Stepinca u Rimu »o životu i krepo¬ 
sti istoga Sluge Božjega... pred po¬ 
sebnim sudištem, samo jednim su¬ 
cem i stalnim bilježnikom, bez pro¬ 
micatelja vjere... ali pod strogom 
tajnom, koju treba obdržavati o sa¬ 
mome postupku i njegovome cilju, 
pridržanoj Svetoj Stolici«. (DP, sv. 

1., str. 80.) 

Dana 24. veljače 1981. imeno¬ 
van je postulator u osobi časnog 
oca Antonija Cairolia, OFM (DP, sv. 

1., str. 23.). 

Imenovani su članovi sudišta: 
mons. Pietro Santini, delegirani su¬ 
dac (DP, sv. I., str. 163.) i mons. An- 
tonio Casieri, bilježnik (usp. DP, sv. 
VI., str. 1020.). 

Postupak o životu, 
krepostima i glasu 
svetosti Sluge Božjega 

Nakon prvih sjednica suda, 
koje su održane u Kongregaciji za 
kauze svetaca u Rimu od 9. listopa¬ 
da 1981. do 24. listopada 1984., 
osjetila se potreba da se sjednice 
ubuduće drže u Jugoslaviji, zbog 
čega je 11. listopada 1984. Kongre¬ 
gacija za kauze svetaca imenovala 
mons. Antonia Casieria sucem de¬ 
legatom, dodijelivši mu pravo da 
se u Jugoslaviji, prema potrebi slu¬ 
žbe, može poslužiti bilježnikom - 
prevoditeljem (usp. DP, sv. VI., str. 
1020 .). 

Pošto su u Zagrebu započele 
sjednice suda 12. listopada 1984., 
sudac delegat imenovao je vlč. o. 
Kornelija Šojata, OFM kao bilježni¬ 
ka prevoditelja. 

Kako je sud imao teškoće s ju¬ 
goslavenskom policijom i jer je 
umro postulator p. Antonio Cairo- 
li, OFM, postupak je trenutno pre¬ 
kinut. 

Dana 4. listopada 1991. imeno¬ 
van je novi postulator, vlč. dr. Juraj 
Batelja (DP, sv. VII., str. 1458s.), pa 
je sudski postupak nastavljen sjed¬ 
nicama u Hrvatskoj i Sloveniji. Po¬ 
sljednja sjednica ispitivanja svjedo¬ 


ka održana je javno u zagrebačkoj 
katedrali 17. veljače 1993. 

Od 9. listopada 1981. do 16. lip¬ 
nja 1993. održano je 96 sjednica. Za 
vrijeme toga sudskog postupka 
brižno je prikupljena sljedeća do¬ 
kumentacija: 

a. svjedočanstva svjedoka (DP, sv. 
I—VIII., od str. 1-1829); 

b. dokumentacija, bibliografija i 
drugi tiskani materijali (DP, sv. 
IX.-CXII). 

Nakon što je bilo istraženo 126 
arhiva, u domovini i inozemstvu, 
bilo crkvenih, bilo svjetovnih insti¬ 
tucija, kao i privatnih arhiva, kard. 
Franjo Kuharić, nadbiskup zagre¬ 
bački, imenovao je povijesnu komi¬ 
siju sastavljenu od 4 stručnjaka i 
teološku komisiju sastavljenu od 
23 stručnjaka kojima je bilo povje¬ 
reno proučiti sve spise Sluge Bo¬ 
žjega te svu dokumentaciju o nje¬ 
mu i o svemu dati sud, gledom na 
pravovjerje i ćudoređe u spisima 
nadbiskupa i kardinala Alojzija 
Stepinca. 

Za vrijeme sudskoga postupka 
saslušana su 74 svjedoka. Njih 68 
predložio je postulator, a 6 njih po¬ 
zvao je sudac delegat, po službenoj 
dužnosti. 

Saslušana su 4 kardinala, 4 
nadbiskupa i biskupa, 23 biskupi¬ 
jska svećenika, 7 redovnika, 14 re¬ 


dovnica, 20 Kristovih vjernika laika 
te 2 nekatolika. 

Za vrijeme prvih sjednica koje 
je sud održao u Zagrebu, pojedini 
su svjedoci izrazili bojazan da će 
poradi svojega pojavka na crkve¬ 
nom sudu radi proglašenja blaže¬ 
nim kardinala Stepinca, imati po¬ 
teškoće ,s komunističkom vlašću. 
Veću su otvorenost svjedoci poka¬ 
zali nakon pada te vlasti. 

Na zahtijev stručnjaka povjes¬ 
ničara, bilo je potrebno izvršiti ek¬ 
shumaciju tijela Sluge Božjega 
zbog sumnje da je on u zatvoru u 
Lepoglavi bio otrovan. Nakon te¬ 
meljite analize i dobivenog uvida o 
stanju zemnih ostataka, stručnjaci 
su sve pojedinačno zabilježili te 
svoj sud proslijedili Kongregaciji 
za kauze svetaca. 

Dodatni postupak i 
potvrda mučeništva 
Sluge Božjega 

Postupak za proglašenje blaže¬ 
nim i svetim Sluge Božjega Alojzija 
Stepinca, koji je započela i dovršila 
Kongregacija za kauze svetaca, za¬ 
počeo je kao istraživanje za upo¬ 
znavanje njegova života i kreposti. 
Budući da su u tijeku toga po¬ 
stupka utvrđeni elementi mučeni¬ 
štva, mons. Antonio Casieri, sudac 
delegat, predložio je mons. Angelu 
Feliciu, pročelniku Kongregacije za 
kauze svetaca, na zaključnoj sjedni¬ 
ci procesa, održanoj u Rimu 16. lip¬ 
nja 1993., da se kauza kardinala 
Stepinca vodi pod naslovom: »O 
životu i vrlinama« kao i »O muče- 
ništvu« (»super vita et virtutibus« 
nec non »super martyrio«) Sluge 
Božjega Alojzija Stepinca. Naime, i 
svjedoci i dokumenti ukazivali su 
na materijalnu stranu mučeništva 
(trovanje i zračenje) kao i na for¬ 
malni vid mučeništva, to jest da je 
progonitelj išao za njegovom fizič¬ 
kom likvidacijom iz mržnje prema 
vjeri te da je Sluga Božji spremno 
prihvatio to progonstvo iz vjernosti 
prema Kristu i njegovoj Crkvi (DP, 
sv. VIII. str. 1829/1). 

Kardinal A. Felici, pročelnik 
Kongregacije za kauze svetaca, na¬ 
kon toga je izdao odredbu za do- 


Mons.J. Batelja zahvaljuje Svetom Ocu za najavljenu beatifikaciju 
kardinala Stepinca 

datni sud o mučeništvu Sluge Bo¬ 
žjega Alojzija Stepinca, koji je zavr¬ 
šio radom 6. lipnja 1995. i potvrđen 
od Kongregacije za kauze svetaca 
24. studenoga 1995. 

Dana 11. studenoga 1997. odr¬ 
žana je u Rimu sjednica teologa koji 
su nakon proučavanja svih doku¬ 
menata i svjedočanstava svjedoka, 
trebali donijeti pravorijek, da li se, 
u skladu s kršćanskom tradicijom, 
život i smrt Sluge Božjega Alojzija 
Stepinca mogu smatrati mučeniš- 
tvom. Pretresajuči materijalni vid 
mučeništva, koji se sastoji u progo- 
niteljevim nastojanjima da iz mr¬ 
žnje prema vjeri čim prije dokrajči 
svoju žrtvu, ne prezajuči ni pred 
nasiljem nad njegovim tijelom, pro¬ 
sudili su kako su i fizička i moralna 
trpljenja nanesena Sluzi Božjemu, 
za vrijeme sudskog procesa i iz¬ 
državanja kazne, a slabila njegovo 
zdravlje sve do prijevremene smrti 
(»vulnera et aerumna carceris«), u 
skladu nauka Benedikta XIV, jasna 
sastojnica mučeništva. Zaključak 
svih teologa bio je jednoglasan: 
Sluga Božji, osim što predstavlja 
sjajan primjer krščanskih i biskup¬ 
skih vrlina, može biti predočen Bo¬ 
žjem narodu kao pravi mučenik 
Kristov. 

Dana 5. svibnja 1998. pod pred¬ 
sjedanjem kard. Pia Laghia, Ponen- 
tea, održana je u Apostolskoj palači 
u Vatikanu sjednica kardinala i bi¬ 
skupa koja je, imajuči u vidu i 
mišljenje teologa te na temelju ob¬ 
javljene dokumentacije o postupku 
za proglašenje blaženim kardinala 
Stepinca, donijela jednoglasnu od¬ 
luku da je kardinal Stepinac istin¬ 
ski mučenik katoličke vjere. 

U petak 3. srpnja 1998., kako je 
več spomenuto, u Konzistorijalnoj 
dvorani Apostolske palače u Vati¬ 
kanu, u nazočnosti Ivana Pavla II. 
pročitan je i prihvaćen dekret o 
mučeništvu Sluge Božjega Alojzija 
Stepinca. Nakon toga čina kardinal 
Stepinac ponio je naslov časnog 
Sluge Božjega koju ćemo upotre¬ 
bljavati do njegova proglašenja bla¬ 
ženim. 


Juraj BATELJA, 
postulator 


Alojzije - Viktor! 
Čist i Pobjednik! 

Propovijed kard. Franje Kuharića 
u Krašiću 8. svibnja 1998. 


Draga braćo i sestre u Isusu Kristu! 

Ovdje u Krašiću prije 100 godina, točno 8. svibnja 1898. ugledalo je 
svjetlo svijeta u obitelji Josipa i Barbare Stepinac jedno dijete poput tisuća i 
tisuća i milijuna ljudske djece. U ovoj župnoj crkvi primio je sakramenat 
svetog krštenja.Tako je to ljudsko dijete postalo dijete Božje, kao i svi mi, 
sakramentom svetog krštenja. 

Sigurno nitko od ljudi nije slutio da na tom djetetu počiva na osobiti 
način Božji pogled. Božje izabranje. Božji poziv i da će to dijete biti 
izvršitelj osobitog poslanja u teškom vremenu naše suvremene povijesti, u 


Kardinal F. Kuharićpropovijeda u Krašiću na proslavi 100. obljetnice rođenja 

kardinala Stepinca 



teškom vremenu koje je proživljavao hrvatski narod, u teškom vremenu 
koje je proživljavala i Crkva u njemu, u teškom vremenu kad su tolike bez- 
božne ideologije i zablude satirale bezdušno, okrutno milijune ljudskih 
života. 

On je bio baš izabran za to vrijeme, Alojzije Viktor! 

Pričao je ovdje za vrijeme svoga zatočeništva, opkoljen stražama, svo¬ 
me domaćinu i župniku blagopokojnom Josipu Vranekoviću, što je 
doživljavao kad je doznao da ga Sveti Otac Pio XI. kani imenovati 
nadbiskupom koadjutorom s pravom nasljedstva i tako ga postaviti na 
stolicu zagrebačkih nadbiskupa. Trebao je odgovoriti apostolskom nunci¬ 
ju u Beogradu ili affirmative ili negative, prihvaćam ili ne prihvaćam. Taj 

mladi svećenik, koji je bio tek tri i pol godine svećenik, 
nije mogao Poglavaru Svete Crkve i Petrovu nasljed¬ 
niku kazati svoj ne. Kazao je, ne bez tjeskobe, da, a to 
znači odgovorio je affirmative. Kaže svom župniku: 
»Tko bi na pošti mogao slutiti što je sve sadržano u toj 
jednoj riječi? A meni je bilo prilično poznato, što to 
znači za mene. Gledao sam da će neminovno izbiti 
novi svjetski sukob, da će biti još prije i stotine žrtava i 
neprilika, a na kraju možda i Sibirija. Ali ništa zato. U 
ruke Božje! Što sam mogao drugo uzeti za geslo, nego: 
In te Domine speravi«, u tebe se. Gospodine, pouzda- 
jem. 

On nastavlja: »Prigodom konsekracije svijet je kli¬ 
cao i veselio se, a meni je srce krvarilo. Slutio sam da 
će se dogoditi nešto od onoga, što se i stvarno dogodi¬ 
lo i što je prešlo preko moje glave do mučnog zatoče- 
nja«. (VD I 32; II 396, str. 73) 

Pročitao sam ovih dana u »Obnovljenom životu« 
članak O. Celestina Tomića, koji je veoma aktivno 
sudjelovao u pripremi procesa za beatifikaciju Sluge 
Božjega Alojzija Stepinca. Napisao je članak: »Stepinac 
prorok«. U tom članku kaže: »Prorok je glas Božji u 
povijesti, savjest naroda i njegovih upravljača; sluša i 
otkriva Božju prisutnost u svijetu; zna čitati znakove 
vremena'; izriče sud svemu onome što se opire milosti 
i poruci Božjoj. Hrani se Božjom riječju koju svijet 
možda prezire, ne želi je čuti. Snagu crpi iz vjere i nje¬ 
govo je postojanje i življenje Bog. Prorok je duboko 
ukorijenjen u povijest. Ne gleda kroz prozor što se to 
događa, nego je uronjen duboko i zahvaćen povi¬ 
jesnim zbivanjima, svjestan da je pozvan i poslan da 
tom narodu objavi Božje zahtjeve; da ih privede na put 
poslušnosti i ljubavi!« (Obnovljeni život , br. 1-1998.) 

Za naše vrijeme, za vrijeme u kojem je živio i djelo¬ 
vao Sluga Božji Alojzije Stepinac, može se zaista kazati 
da je bilo vrijeme ispunjeno teškoćama, problemima, 
strašnim sukobima i da je to vrijeme izazivalo proroka 
da progovara Riječ Božju, da za nju trpi i da prihvati 
progonstvo. 

Proroci su bili uglavnom svi progonjeni; i proroci 
Staroga zavjeta, poput Ilije, poput Jeremije, poput Iva¬ 
na Krstitelja, kojemu je Herod dao odrubiti glavu; i 
proroci Novog zavjeta, poput tolikih apostola i muče¬ 
nika ubijenih radi imena Isusova. 

Čuli smo u Evandjelju da je Isus Sin Božji, Bo- 
gočovjek koji svojim božanskim pogledom proniče ci¬ 
jelu povijest, i prošlost, i sadašnjost, i budućnost. On 
svojim učenicima naviješta blaženstva, ali naviješta i 
progonstvo: »Blago gladnima i žednima pravednosti, 
oni će se nasititi... Blago progonjenima zbog praved¬ 
nosti: njihovo je kraljevstvo nebesko. Blago vama kad 
vas - zbog mene - pogrde i prognaju i sve zlo slažu 
protiv vas! Radujte se i kličite: velika je plaća vaša na 
nebesima!« (Mt 5, 10-12) 

Prorok jako pažljivo promatra vrijeme i sve što se 
u njemu događa, ali on uvijek upire pogled u vječnost, 
u vječnu budućnost. Čuli smo i Joba patnika koji kaže: 
»O kad bi se moje riječi zapisale i kad bi se u mjed 
urezale^ad bi se željeznim dlijetom i olovom u spo¬ 
men vječan u stijenu uklesale...« 


Koje su to riječi tako važne, tako sudbonosne da bi 
ih trebalo urezati u mjed da ih nitko nikada ne može 
izbrisati, da ih treba uklesati u tvrdu stijenu da budu 
uvijek čitljive i prepoznatljive? To je vjera u uskrsnuće, 
vjera u život vječni. 

Job u svojoj patnji kaže: »Ja znadem dobro: moj Iz¬ 
bavitelj živi i posljednji će on nad zemljom ustati.« Bog 
će biti sudac, njegova će biti zadnja riječ. »A kad se 
probudim, k sebi će me dići: iz svoje ću puti tada vidje¬ 
ti Boga. Njega ću ja kao svojega ugledati!« (Job 19, 1, 
23-27a) 



Biskupi se kroz mnoštvo Božjega naroda približuju oltaru 
pripremljenom za euharistijsko slavlje 


Prorok je ukorijenjen u tu istinu, u tu vjeru. On gle¬ 
da ne samo horizontalu povijesti nego vertikalu povi¬ 
jesti, Božju prisutnost u povijesti. Božje djelovanje. 
Božju riječ, koja je ostvarena utjelovljenjem Vječne 
Riječi u Isusu Kristu, Sinu Božjem. 

Duša Sluge Božjega Alojzija Stepinca bila je sva 
duboko ukorijenjena u Božju prisutnost. Njemu je zai¬ 
sta Bog bio život. On je svim srcem, svom dušom, 
svom snagom svoga uma, svojih ljudskih sposobnosti 
i svoje slobode živio za Isusa Krista, pripravan trpjeti 
za njega do smrti i biti progonjen do smrti. To je ta vje¬ 
ra proroka kojom on stoji slobodan usred nevjernog 
svijeta, usred grešnog svijeta, usred neprijateljstva 
prema Bogu. Neprijateljstvo prema Bogu je uvijek ne¬ 
prijateljstvo prema čovjeku. Zato su sve te ideologije 
materijalističke, bio to rasizam, bio to komunizam, 
bile to neke druge filozofije koje su zanijekale Bogu 
pravo da postoji, koje su zanijekale Bogu pravo da go¬ 
vori čovjeku i zanijekale su Bogu pravo da bude nor¬ 
ma savjesti, da zapovijeda dobro, da zabranjuje zlo; 
sve su se te ideologije urotile protiv čovjeka. 

Promatrao je Sluga Božji već kao svećenik, a onda 
kao zagrebački nadbiskup, očima vjere ta zbivanja svi¬ 
jeta. Jasno je upozoravao gdje je izvor svih nevolja, 
svih ratova, svih sukoba. Zato on postavlja pravu dija¬ 
gnozu, što je lijek, gdje je izlaz gdje je spasenje. Kaže 
da je izvor zala i nevolja ljudskih u otpadu od Boga, u 
grijehu koji materijalistička civilizacija ne priznaje, jer 
grijeha nema, jer je čovjek norma dobra i zla; ako mu 

se svidi činiti zlo, to je dobro za njega. Zato kaže 
Nadbiskup na Staru godinu 1940., u Zagrebačkoj kate¬ 
drali: »Čovječanstvo koje nije računalo s Bogom, može 
iskazati na koncu ove stare godine pasivnu bilancu. 
Mjesto mira - razdor i klanje, mjesto izgradnje - 
rušenje i razaranje, mjesto pogleda sitih i zadovoljnih 
lica - avet gladi i bijede, mjesto javne i lične sigurnosti 
- anarhija, mjesto divne i svete krščanske slobode 
duha - kruto ropstvo, kojemu se ne vidi kraja. 

On nastavlja: »Kažu da je prvi uvjet ozdravljenju, 
postaviti pravu dijagnozu. U našem slučaju nije je 
teško postaviti. Čovječanstvo se dobrim dijelom od¬ 
vratilo od Boga i praktičnog krščanskog života. Odvra¬ 
tilo se od Boga Stvoritelja o kojemu je ovisan i vladar i 
sluga, učenjak i analfabet, crv i div, živo i neživo. A 
odvrat od Boga isto je što i vlastita osuda na smrt. Oho¬ 
lost je čovjeka zavela i dovela na misao da može napre¬ 
dovati i bez Boga, štoviše, da je i Bog u svom djelova¬ 
nju ovisan o dobroj volji umišljenih zemaljskih veličina 
(...). Ljudsko je društvo bolesno! Bolesno od upravo 
sulude oholosti, kao da Stvoritelj nema više posla s 
ovim svijetom i kao da su oni suvereni gospodari sa¬ 
mima sebi. Posljedice toga nisu mogle izostati 'jer se 
Bog ne da ismjehivati!' (Gal 6,7) (...) Ljudsko je društvo 
na rubu ponora. Na rub ponora dovela ga je oholost« 
(ib. str. 61). 

Prorok ne postavlja samo dijagnozu, ne samo da 
uočava u čemu je zapravo zlo svijeta i zlo čovjeka, jer je 
on je uvijek na Božjoj strani; on u Bogu živi, on za Boga 
umire. Zato je Božji glas poziv na povratak. Kako god 
su proroci teško žigosali zlo i grijehe svojih suvremeni¬ 
ka, nikad nisu završavali samo s tom dijagnozom, 
nego su uvijek bili glas Božji na povratak, glas na 
obračenje. 

Tako i Sluga Božji završava ovo što smo čuli: »Bog 
poziva sve da se, kao rasipni sin u Evanđelju, vrate i u 
poniznosti bace na koljena i priznaju svoje grijehe: 
'Oče, sagriješio sam i nebu i tebi i nisam više dostojan 
da se zovem sin tvoj. Uzmi me kao jednog od svojih 
slugu!' (Lk 15, 16) I otac je sve zaboravio i prigrlio ga 
kao sina, još više nego prije.« (ib.) To on često spominje 
kad je imao posla s grešnikom, pa i s grešnim sve- 
čenikom pa kaže: »Kad se skrušio i kad se pokajao, sve 
sam zaboravio jer sam sve oprostio.« Dakle, prorok je 
glas Božjeg milosrđa. 

Postoji tajna povijesti od početka i bit če do svr¬ 
šetka svijeta, da je prorok progonjen i ne može biti ne- 
progonjen, ako je Bog odbačen; ne može biti neprogon- 
jen ako je čovjeku zanijekana njegova besmrtnost, nje¬ 
govo dostojanstvo, slika Božja u njemu. Alojzije Stepi- 
nac je bio branitelj Božjih prava. Božje časti, a isto tako 
i branitelj čovjekovih prava, čovjekove časti, čovjekove 
slobode. Zato je bio progonjen, progonjen radi istine. 
Govorio je istinu svim močnicima ovoga svijeta. Imao 
je svoj sud o svima i o svemu, ali taj sud je on imao iz 
svoje vjere. Sve je mjerio prema tome kako se odnosi¬ 
mo prema istini, kako se odnosimo prema Bogu, kako 
se odnosimo prema Crkvi kao Božjoj ustanovi i Božjoj 
glasnici i kako se odnosimo prema čovjeku. 



Vjernici župe Sv. Križa iz Siska 
na proslavi u Krasiću 


Kad je uočavao strašna nasilja, onda je podizao 
svoj glas u obranu. Bilo je to nasilja i prije rata, bilo je 
nasilja i u ratu, a bilo je strašno nasilje i poslije rata. 
Kad su se punila grobišta oko naših gradova, kad su 
ubijani ljudi bez suda i bez pravde, kad su mnoštva 
otišla pod zemlju, nije mogao šutjeti, morao je progo¬ 
voriti jer je bio prorok. Ali tu je riječ platio i progon¬ 
stvom; tu je riječ platio osudom. I slobodu proročku 
kojom je žigosao zlo oko sebe i nasilje protiv ljudi i 
bezbožnost u odnosu prema Bogu, platio je klevetama, 
optužbama, nasiljem. Ali nije samo on bio progonjen, 
nego svaki onaj koji bi se usudio braniti njegovu nevi¬ 
nost, njegovu čast, bio je progonjen. 

Jedan svečenik mostarske biskupije dao je svoj in- 
terwiev u listu mostarske biskupije »Crkva na kame¬ 
nu« kako je bio progonjen radi Sluge Božjega Alojzija 
Stepinca. To je vlč. Ilija Drmič. On je govorio vojnicima 
da nije istina ono što se o Stepincu govori, a govorile su 
se strašne stvari. On je u svim predavanjima u kojima 
je bio spomenut, bio tretiran kao zločinac: zločinac u 
medijima, zločinac na političkim tribinama, zločinac u 
školama, zločinac u vojsci. Taj naš, bogoslov onda, Ili¬ 
ja, vojnicima je govorio kako nije istina da je Stepinac 
zločinac. Zbog toga je došao na vojni sud, pa kaže: 
»Mene su prethodno poučavali kako bih i ja tijekom 
istrage i suđenja potvrdio što su oni mislili o ovom 
crkvenom čovjeku. Međutim, ja sam se stalno prepo¬ 
ručivao Stepincu da mi Bog dadne snage da ne izdam 
nikoga i da ne reknem o njemu ono što nije istina. Prije 
svakog nastupa u sudnici molio sam se Stepincu...« 

Na suđenju: »Kad sam počeo mirno govoriti o Ste¬ 
pincu kao hrvatskom velikanu i kardinalu Katoličke 
crkve, kojega Papa sigurno ne bi učinio kardinalom 
kad bi bio zločinac i da katedrala i trg pred katedralom 
ne bi bili puni kad nadbiskup Kuharič govori o Stepin¬ 
cu, sudac se razbjesnio i povikao: »Mi tebe moramo 
osuditi zbog ovoga što sada govoriš na sudu, bez obzi¬ 
ra na ono što si vojnicima govorio!« (»Crkva na kame¬ 
nu«, br. 2 (207) - veljača 1998. str. 1, 2,15) 

On je bio osuđen. U zatvor je ušao 10. siječnja 1976., 
a izišao je iz njega 29. ožujka 1977. Kaže da je u zatvoru 


91 


Sluga Božji Alojzije Stepinac 5 (1998) 4 






STOTA OBLJETNICA ROĐENJA 


susretao neke ljude osuđene jer su prenijeli preko gra¬ 
nice knjigu O. Benigara o nadbiskupu Stepincu. 

Progoni radi progonjenoga! To je iskusio nadbi¬ 
skup Stepinac i u svjoj vlastitoj obitelji. Sin njegove se¬ 
stre Štefanije, Josip, bio je satrt mučenjima, zato i samo 
zato jer je u rodu sa Stepincem i jer se nije želio ni htio 
odreći vjere u Boga. 

Sluga Božji piše svojoj sestri Štefaniji: »Saznao 
sam, da se je konačno tvoj dragi sin Josip vratio iz tam¬ 
nice, u kojoj je ni kriv ni dužan proboravio nekoliko 
godina. Sva mu je krivnja, jer kao kršćanin ne može i 
ne smije prihvatiti bezbožnog komunizma... Naravno 
da mu je strašna krivnja i to što je sa mnom u rodu.« 

Nije li onda život zagrebačkog Nadbiskupa bio 
mučeništvo: te stalne klevete, te stalne optužbe!? On 
piše Prvostolnom kaptolu zagrebačkom, iz Krašića, 1. 
svibnja 1957. godne: »Ništa doduše vlastodršci nisu 
propustili, da nas okleveću i oblate pred svijetom. To 
vi dobro znadete, da čovjek niti je vlas bolji ako ga lju¬ 
di hvale, niti je vlas gori, ako ga ljudi kude!« 

On je tako odgovorio na sve te klevete i na sve te 
optužbe: ja sam ono što sam u sebi, a u sebi sam ono 
što Bog u meni čini. Zato je stajao uspravan. Ti ljudi 
Božji su nepobjedivi i ti proroci su nepobjedivi. Oni 
ulaze u život, ali su nepobjedivi. Stoga je dano na 
krštenju kao proročko ime Alojziju i ime Viktor, znači 
pobjednik. Trpio je patnje srca, patnje duše i patnje ti¬ 
jela, i to ne jedan trenutak nego jedan život. 

A kako on uzvraća na to? Proroci uzvraćaju progo¬ 
niteljima ljubavlju, uzvraćaju opraštanjem, uzvraćaju 
molitvom. On gotovo u svakom pismu piše: moliti za 
progonitelje. A sestri Štefaniji, povodom situacije s nje¬ 
zinim sinom Josipom, piše: »Čujem da je došao tje¬ 
lesno i duševno posve iscrpen. A buduć nije ništa kriv, 
lako bi Te mogla snaći napast, da Te zahvati mržnja na 
one, koji su ga tako mučili, i želja za osvetom. No 
mržnja i želja za osvetom mora biti daleko, daleko od 
Tebe i od svih Tvojih. 'Moja je osveta i ja ću je vratiti', 
govori nam Gospodin Bog. A na nama je da se držimo 
Kristove nauke: 'Ljubite neprijatelje svoje i molite se za 
one, koji vas progone. Tada ćete biti djeca Oca svojega 
nebeskog koji pušta da sunce Njegovo izlazi nad do¬ 
bre i zle i daje da daždi nad pravedne i nepravedne. 
Jer ako ljubite samo one, koji vas ljube, kakvu ćete 
imati plaću? Ne čine li to i carinici?'« (Mt 5, 44-47) 

Odakle je on crpio tu snagu i tu slobodu? U sudni¬ 
ci 11. listopada 1946. tko je bio slobodan? Bio je slobo¬ 
dan samo optuženi Alozjije Stepinac, nadbiskup za¬ 
grebački. On je bio slobodan. Njegovi suci nisu bili slo¬ 
bodni; njegov tužitelj nije bio slobodan; i oni lažni 
svjedoci nisu bili slobodni, niti ono mnoštvo u dvorani 
koje ga je ismijavalo, ponižavalo, tako reći, pljuvalo po 
njemu, nije bilo slobodno. Sve su to bile žrtve nasilja, 
nasilja jedne ideologije, nasilja jedne vlasti, nasilja jed¬ 
ne nepravde, i oni nisu bili slobodni. Slobodan je bio 
nadbiskup zagrebački Alojzije Stepinac. Makar ovdje 
zatočen makar opkoljen stražama, on je bio slobodan, 
i u toj slobodi on je predao svoju dušu Bogu. 


Odakle snaga? Nije to ljudska snaga, to je Božje 
snaga u čovjeku, to je Božje snaga u proroku. Zato je 
on na osobit način polagao svu svoju nadu u molitvu. 
Ovdje, tu pred ovim oltarom satima je proklečao pred 
Presvetim. Kad nije mogao upravljati nadbiskupijom 
jer je nasilno bio od nje odijeljen, tu ju je nosio u srcu, u 
svojoj molitvi; tu je on sabirao svećenike, redovnike, 
redovnice; tu je on sabirao sve svoje vjernike, obitelji, 
mlade, djecu u molitvi. Tu je on jednostavno iznosio 
Isusu Kristu Spasitelju u Euharistiji da ih spašava, da 
ih rasvjetljuje. 

Zato piše jednom bogoslovu 7. rujna 1955. godine: 
»Ja sam na molitvu uvijek polagao najveću važnost, a 
danas više nego ikada jer predobro osjećam, da ne bi 
bio izdržao ni jednoga dana, a kamo li deset ili više 
strašnih godina, da nije bilo molitava dobrih duša, 
molitava Crkve!« 

Jednoj redovničkoj zajednici piše 14. travnja 1956. 
godine: »Budite dakle uvijek djeca molitve, tople, 
skrušene, ponizne i neprekidne molitve...Vama, na 
oko nemoćnim stvorovima, redovnicama, na oko sko¬ 
ro onemogućenim u radu, daje dragi Bog sredstvo u 
ruke, kojim možete upravljati svijetom pa i samim 
vašim progoniteljima, a da toga nitko ni ne opazi. A to 
sredstvo jest sveta molitva, skrušena, ponizna mo¬ 
litva.« 

Rekao sam, proroci su nepobjedivi u nadi. Zato on 
uvijek u svojim pismima upućuje na prolaznost ne¬ 
pravde, na prolaznost nasilja, na prolaznost svake laži 
i naviješta Božju pobjedu. Tu je dosljedan svome geslu: 
»In te, Domine, speravi!« - U tebe sam se, Gospodine, 
uzdao. 

On piše opet jednoj redovnici, 12. veljače 1952. go¬ 
dine: »Borba protiv Boga i Crkve Božje u svijetu još 
nije završena, te se pastiri Crkve mogu nadati i gorim 
časovma nego što su ih proživili (...) Neka vas ni 
najmanje ne plaše oluje koje sada bjesne na lađicu 
Crkve Božje. Doći će čas, kad će Spasitelj ustati i zapo¬ 
vjediti: Zašuti i umukni!« (ib. str. 70) 

To je, braćo i sestre, njegova poruka i nama: uvijek 
sačuvati nadu i povjerenje u Božju prisutnost i ljubav. 
Onda ćemo i mi biti proroci, proroci u svom vremenu: 
proroci protiv zala koja i danas, premda u demokraci¬ 
ji, razaraju dušu hrvatskog naroda; proroci protiv sta¬ 
va da više nema razlike između dobra i zla; napad na 
nerođeni život bez ikakve grižnje savjesti; čuvanje za¬ 
kona kojim se to omogućuje, tolika psovka, tolike 
mržnje, tolike svađe, toliki nemoral, tolika droga, da 
maloljenice već ubijaju da dobiju drogu; ti sijači smrti, 
ti prodavači koji trguju drogom i koji pune svoje 
džepove, još nismo pročitali da je netko od tih bosova 
suđen; sablazni mladih noćnim zabavama. Svako od 
nas bi trebao biti prorok protiv tih zala, svjedočeći 
novi žviot, Božji život. 

Ako smo s Kristom umrli grijehu, s Kristom ćemo 
uskrsnuti na slavu (usp. Rim 6, 8). 

+ Franjo Kard. KUHARIĆ 
nadbiskup zagrebački u miru 

Vlč. Ivan ŠAŠKO, tumačeći značenje 
procesije koja se iz središta 
Krašića uputila prema župnoj crkvi 
Presvetoga Trojstva i oltaru pri¬ 
premljenom za svetu Žrtvu, reče: 

Ponovno smo Crkva u hodu. Crkva koja prosla¬ 
vlja svoje zajedništvo na putu od jednoga rođenja do 
novoga rođenja; od zemaljske do nebeske kolijevke. 
Hod procesije ukazuje na povijest onih koji su uron¬ 
jeni u vjeru i čija se vjera pretvara u molitveni korak 
kroz povijest. Ako hrvatski narod bude tražio mjesto 
zbijene povijesti i vjere, usmjerit će pogled u Krašić. 

Procesija koja dolazi prema ovom slavljeničkom 
prostoru, prolazi putem svagdašnjega življenja i 
rada, putem običnih susreta i poteškoća. Ta procesija 
želi ponijeti sa sobom i molitvu i pjesmu, želi ponijeti 
svakidašnjicu, u prostor proslave vazmenoga otaj¬ 
stva, jer je tim otajstvom promijenjen ljudski prostor i 
vrijeme, zahvaćena je njegova briga i radost, njegov 
strah i nada, njegov pogled u prošlost i iščekivanje 
budućega. Procesija kao izričaj iskustva Izlaska i pri¬ 
jelaza, izričaj Vazma. 

Ova procesija nadilazi povijesno vrijeme i pro¬ 
stor, ulazeći u liturgijsko slavlje u kojemu se već živi 
vječnost. Riječ je o hodočašću koje poznaje svoj cilj u 
vječnom zajedništvu s cijelom Crkvom. Procesija go¬ 
vori o Crkvi u hodu, o Crkvi koja se oblikuje i raste. 
Ova je naša zajednica rasla kroz stotinu godina, od 
rođenja Sluge Božjega Alojzija. Ovaj je kraj ozračje 
njegova rođenja, da bi svjedočio za ljubav i njegovo¬ 
ga novoga rođenja, da bismo mi po tom svjedočan¬ 
stvu živjeli Kristovu ljubav. U ovim koracima proce¬ 
sije nalaze se koraci dječaka, bogoslova, nadbiskupa 
Alojzija; koraci koji su od razigranih i slobodnih mo¬ 
rali prerasti u mučeničke i tamničarske. Koraci koji 
su bili prožeti poletom i nadom u svakom trenutku 
njegova života. Ali ova je procesija satkana i koraci¬ 
ma tolikih znanih i neznanih vjernika koji su dolazili 
u Krašić u vrijeme Kardinalova sužanjstva i nakon 
njegove smrti. Koraci u tajnosti, koraci koji su tražili 
okrepu i snagu, kad su gubili nadahnuće. Sada ti ko¬ 
raci postaju javni, zajedničarski i objaviteljski način 
proslave Boga. 

To je običan hod, ali on u sebi sažima tolike 
osjećaje i korake, jer istina ne treba previše riječi, ne 
treba slova i knjige, već poglavito korake. Istina želi 
hodati, doticati susretom i ne zaustaviti se. Istina želi 
ljubiti. Ova procesija prodire u vječnost, ova procesi¬ 
ja želi proslaviti vječnost. Pridružimo se duhom 
početku euharistijskoga slavlja otvorena srca i čiste 
duše, zahvalni Bogu za dar života kardinala Stepin- 
ca. Sve što će nedostajati dosegu riječi, pretočimo u 
molitvu i pjesmu. Danas smo u zajedništvu s 
mnoštvom hrvatskih biskupa i vjernika; danas smo 
slika one Crkve, jedinstvene i radosne kakvu je 



Kardinal F. Kuharić i mons.). Bozanić otkrivaju spomenik 
kardinala Stepinca , rad akad. kipara J. Poljana 


čuvao svojim trpljenjem i kardinal Stepinac. Molimo 
združeni s njim u nebeskoj domovini, združeni sa 
svima svetima, osobito s hrvatskim svecima, da svoj 
život pretočimo u poruku radosti objavljene istine o 
spašenosti čovjeka; spašenosti po Kristu koji se utje¬ 
lovio i koji poziva da svojim življenjem nasljedujemo 
ono što ostvaruje ovaj spomenčin, te molimo kako bi 
Crkva u Sluzi Božjem Alojziju prepoznala lik koji tre¬ 
ba biti uzdignut na čast oltara. A sada svi zajedno, 
kao dionici jednoga hoda k Božjoj riječi i žrtveniku, 
zapjevajmo pjesmu »Do nebesa nek se ori«. 

Prinos euharistijskih darova na 
Misi, o 100. obljetnici rođenja Sluge 
Božjega Alojzija Stepinca, popraćen 
je ovim riječima: 

Naš oltarski dar nema vanjskoga sjaja. Darujemo 
od darovanoga, bez mnogo riječi, tek s nekoliko zna¬ 
kova. Kruh i vino u kojemu se nalaze žuljevite ruke 
seljaka i radnika, u kojima progovara marljivost 
našega vjernika; marljivost zbijena u toliko puta 
suznu koru kruha i pretočena u mnoštvo gorkih 
kaleža, da bi našom vjerom postali milost oslo¬ 
bođenja i piće Novoga saveza s Bogom. U tom je 
daru govor brige za sve kojima je potrebna pomoć, 
naša spremnost da se zauzimamo za siromašne i sla¬ 
be, nepravedno progonjene i obespravljene. U tom 
su daru svi naši bolesnici, starci i starice, invalidi i 
prognanici, svi križevi i boli. 

Ova zajednica želi svoj prinos označiti i svijećom, 
a svijeća govori o onomu svjetlu koje je rođeno 
uskrsnim jutrom i nakon čijega sjaja život nije zatvo¬ 
ren u bezizlazje. Bogu pružamo vosak stopljen u pla¬ 
tneni stup na kojemu se nalaze urezani prepoznatlji¬ 
vi znakovi života, služenja kardinala Alojzija. Sestre 
Služavke Maloga Isusa koje su taj život pratile u po¬ 
sljednjim trenucima, sada kao naš dar donose plod 
vjere koju je čuvao i za koju je umirao Sluga Božji. 
Primi naš dar. Gospodine! 

STOTA OBLJETNICA ROĐENJA 


Otkrivanje spomenika Sluge 
Božjega Alojzija Stepi nca, 
umjetnički rad akademskog kipara 
Josipa Poljana, najavio je dr. Ivan 
ŠAŠKO, govoreći: 

Na završetku ovoga slavlja, kao vidljivi spomen, 
kao znak života Sluge Božjega Alojzija koji je unosio 
vjeru i nadu u teškim vremenima za našu Crkvu, 
otkrivamo spomenik koji će upućivati na trajno 
življenje uskrsne vjere u Isusa Krista. Skidanje plašta 
koji prekriva Kardinalov lik u njegovoj rodnoj župi 
znak je oživljena govora i trajnosti koja ne smije biti 
skamenjena. Pada koprena koja je pokrivala povijest 
i istinu; u lik se pretvara ono što je rođeno u srcima 
tolikih vjernika i što je nosilo glas onih kojima je glas 
bio oduzet. Neka ovaj spomenik upućuje na spo- 
men-čin ljubavi koji izgrađuje vjerničku i društvenu 
zajednicu. 

Molimo nadbiskupa zagrebačkoga msgr. Josipa 
Bozanića i uzoritoga g. kardinala Franju Kuharića da, 
(nakon otpjevane himne hrvatskoj Domovini) otkriju 
spomenik. 

MOLITVA VJERNIKA NA PROSLAVI 
100. OBLJETNICE ROĐENJA KARDI¬ 
NALA ALOJZIJA STEPINCA 

BRAĆO I SESTRE, PROSLAVLJAMO GOZBU LJUBAVI. UPUTI¬ 
MO SVOJE MOLITVE BOGU, ZAHVALJUJUĆI MU ZA DAR SLU¬ 
GE BOŽJEGA ALOJZIJA, ČIJA NAS GODIŠNJICA ROĐENJA 
UPUĆUJE NA TRAJNO ŽIVLJENJE KRŠĆANSKOGA POSLANJA. 

1. Gospodine, daj da Papa i svi pastiri Crkve 
budu poslušni Duhu Svetomu kojega je slijedio i Slu¬ 
ga Božji Alojzije, te tako budu živi znakovi tvoje na¬ 
zočnosti u svijetu, molimo te: 

Gospodine, usliši nas! 

2. Udijeli da nas novi život po Uskrsnuću izgra¬ 
đuje u iskrenoj ljubavi koju daruješ poniznima, kako 
bi ti i hrvatski vjernici u Domovini i svijetu, i u rado¬ 
sti i pritisnuti nevoljama, služili u vjernosti i sebe- 
darju, molimo te: 

Gospodine, usliši nas! 

3. Daj da se svi koji su zauzeti u javnim i društve¬ 
nim poslovima dopuste prosvijetliti i voditi ne vlasti¬ 
tim probitkom, već mudrošću koja dolazi odozgor, 
braneći ljudsko dostojanstvo, koje je gorljivo prono¬ 
sio kardinal Alozije, molimo te: 

Gospodine, usliši nas! 

4. Gospodine, došao si na svijet da bi izliječio bo¬ 
lesno i ranjeno, pridigao prignuto i palo, skupio ras¬ 
pršeno, dao glas svima kojima ga je život oduzeo ili 



Božji se narod obradovao spomeniku 
Sluge Božjega 


prigušio. Daj da nas ova gozba uči lomiti i darivati 
kruh ljubavi siromašnima, prognanima, tužnima i 
malodušnima, kako bismo jedni drugima bili poticaj 
nade, molimo te. 

Gospodine, usliši nas! 

5. Po Apostolu nas učiš da propovijedamo Riječ u 
zgodno i u nezgodno vrijeme, što je nasljedovao i 
Sluga Božji Alojzije. Daj da govor i življenje naše dje¬ 
ce, mladih, supružnika, očeva i majki, staraca i budu¬ 
ćih naraštaja budu trajni odraz te Riječi, molimo te. 

Gospodine, usliši nas! 

6. Zahvalni smo za svjedoke vjere posebno Za¬ 
grebačke nadbiskupije koji su osjetili jaram vremena 
i nemilih okolnosti; svima koji su bili mučeni, svima 
koji su svoje živote dali kao svjedočanstvo ljubavi, 
udijeli sjaj vječnoga svjetla kojega su životom unosili 
u ljudska prebivališta, molimo: 

Gospodine, usliši nas! 

Zaključna molitva: OČE, KOJI S DUHOM SVETIM 
ULIJEVAŠ HRABROST DARIVANJA ŽIVOTA ZA EVAN¬ 
ĐELJE, POSLUŠAJ NAŠE MOLITVE: PROBUDI U KRŠ¬ 
ĆANSKIM ZAJEDNICAMA .... 


Sluga Božji Alojzije Stepinac 5 (1998) 4 


















STOTA OBLJETNICA ROĐENJA 


Uvodne riječi dr. Ivana Šaška u mo¬ 
litvu Večernje u Zagrebačkoj kate¬ 
drali, uoči 100. obljetnice rođenja 

Sluge Božjega Alojzija Stepinca, 

7. svibnja 1998.: 

Okupili smo se u ovaj večernji sat, braćo i sestre, 
da prinesemo Bogu večernju žrtvu hvale, okupani 
vazmenim svjetlom. Pred oltarom se nalazi uskrsno 
izvorište i dolazište svjetla kao znak pobjednika nad 
smrću i vremenom - Isusa Krista. U vazmenoj smo 
noći proslavili Začetnika života paleći ovu svijeću, a 
kao kršćani znamo da je svaki život dar Božji koji 
nudi to svjetlo, »jer ništa nem ne bi vrijedilo rođenje, 
da nismo dobili otkupljenja.« Prihvatili smo svjetlo 
otkupljenja i ono nas dočekuje svaki put kada zako- 
raknemo u crkvu. U tom svjetlu prepoznajemo sebe, 
prepoznajemo svoj hod i svoje svjetlo u rukama. 

U procesiji koja dolazi nalazi se stotinu svijeća, 
stotinu koraka Crkve u vremenu, stotinu glasova 
zahvale i mladih ruku koje nose prihvaćenu vjeru — 


danas s posebnim sjećanjem na Slugu Božjega Alojzi¬ 
ja Stepinca. Naš hod gori uskrsnim svjetlom po¬ 
državanim i životom kardinala Alojzija. Prepoznava¬ 
li smo to svjetlo kada je vladala tama. Znali smo da je 
Uskrs nošen u hrvatskim ljudima i njegovim životom 
i smrću. 

Unosimo u crkvu malim svijećama svoju vjeru i 
nakon Večernje želimo ponovno iznijeti to svjetlo i 
ponuditi ga svima na koje je život bacio plašt tame i 
izgubljenosti. S ovoga se mjesta njegove prvostolnice 
razlijegao svjetlosni glas; s ovoga je groba tekla svje¬ 
tlosna rijeka sigurnosti i nade; na ovom su se grobu 
topile mržnje i rađala oproštenja; suze pretvarale u 
molitve i sklopljene ruke; korak nesigurnosti u sebe- 
darje i u nove plodonosne žrtve; ideologije u nijemu 
šutnju pred istinskim čovjekom. Zahvalimo Bogu za 
dar njegova rođenja i poslušajmo ponovno titraj 
jasnoga glasa koji ne zamire niti na stoti rođendanski 
dan kardinala Stepinca. 

Prije svakoga od tri psalma, kao uvod u našu mo¬ 
litvu i kao poziv na sudjelovanje čut ćemo nekoliko 
misli Sluge Božjega koje nisu zastarjele i koje svom 
svježinom pokušavaju dosegnuti današnjega čovjeka 
u življenju vjerodostojnosti vjere. 


Pjesme o blaženome Alojziju Stepincu 

Na pozivni natječaj za pjesme, recitale i tekstove o blaženome Alojziju Stepincu pripsjelo je na prigodni natječaj 165 rado¬ 
va. Uvjereni da će njegovo proglašenje blaženim biti novo nadahnuće za pjesnike i Kardinalove štovatelje nismo zaključili 
natječaj za najuspješnije literarne tekstove o njemu. 


Kardinalu mučeniku 
Alojziju Viktoru Stepincu 

Pogledaj s nebesa, mučeniče sveti. 
Domovinu našu ispaćenu, dragu. 

Neka vjerna Bogu, Svetom Ocu, Rimu 
Tvojom žrtvom primi opet novu snagu. 
Ljubio si Boga, srce dao svima, 

I Golgote svoje duge noćne sate. 

Izmoli svom rodu da stazama pravim 
U hrvatsko jutro svi se domu vrate. 
Katedrala majka, primila je sina. 

Molitva predan ja ispunja joj dušu. 
Svršena je borba, on pobjednik osta... 
Vjeran Bogu, Rimu, on mučenik posta. 
Zaplakaše ptice, zvijezde, djeca mala 
A hrvatski narod diže ruke k Bogu 
Već trinajst vjekova on trpi i šuti 
Suzama su njeg'vi natopljeni puti... 

Nek' zazvone zvona krašićkih bregova 
Nek' procvate cvijeće, drveće i sunce... 
Vječnom Bogu hvala na velikom sinu... 
Nek' nebeska radost obasja vrhunce!!! 


Još blagoslov podaj mladosti nam bijeloj 
Oca Vinka smiješak, ljubavi, dobrote... 

Zaručniku svome u svitanja rana... 

Nek' zapjeva pjesmu svetosti, ljepote!!! 

Zagreb , 2997 . 
s. Marija fozefina Cvetić, milosrdnica 

Blagoslov 

Prošao si zemljom skromno poput Krista 
sve služeći Bogu kao vjerni sluga, 
staza Tvog života sada nama blista, 
da ne skrenemo s puta kada dođe tuga. 

Tvoje srce blago. Tvoje srce vjerno 
u Tvom grobu s Tobom počinulo nije, 
al' pred Tvojim grobom kad kleknemo smjerno, 
svetost Tvoje duše svetom vatrom grije. 

Godine već duge nad Hrvatskom bdiješ 
kad je crna povijest tištila Hrvate, 
praštan je, dobrotu u srca nam šiješ 
da ljubav se i blagoslov nad Hrvatsku vrate. 

Ančica Koprek 

SVJEDOČANSTVA 


Moja savjest je mirna 

Nadbiskup počima svoj govor na komunističkom, prežalosnom, jadnom procesu, 3. listopada 1946. 
ovim riječima: »Na sve tužbe, koje su ovdje protiv mene iznesene, odgovaram da je moja savjest mirna, 
makar se publika tome smijala.« 


Nadbiskup Stepinac je to izja¬ 
vio u pismu svćenicima, 17. pro¬ 
sinca 1945.: »Na sve optužbe, koje 
su izravno ili neizravno upravlje¬ 
ne na me, možemo u cjelosti kaza¬ 
ti: Nemamo si što predbacivati. 
Savjest nam je čista i mirna pred 
Bogom, koji je najvjerniji svjedok i 
pravedni sudac svih naših kora¬ 
ka...« 

»Savjest nam je čista i mirna«, 
ponavljat če nadbiskup Stepinac 
tijekom mučnog i mračnog proce¬ 
sa protiv njega na uvredljive i sar¬ 
kastične riječi i doskočice pred¬ 
stojnika suda i javnog tužitelja. 

Što je savjest? Poganske religi¬ 
je poznaju savjest, Božji glas u 
našoj duši, sposobnost razlikovan¬ 
ja dobra i zla. Pigmoidi Negrila 
Batra u Ruandi vjeruju da svaki 
čovjek ima dva srca: jedno ljudsko 
i jedno zmijsko. Ljudsko je blago, 
smjerno i uvijek pažljivo da ne bi 
govorilo neplemenito. Zmijsko je 
opako. Zmija kad ugleda čovjeka, 
ugrize ga bez razloga. 

O savjesti govore egipatska re¬ 
ligija u Knjizi mrtvih, hindusi u Rg 
Veda, budisti. Savjest je čudoredni 
zakon, utemeljen na samoj naravi, 
izričaj Božje volje i Bog je njegov 
čuvar. Čovjek koji počini neprav¬ 
du pada u strašnu mrežu grižnje 
savjesti, koja je od svih kazna naj¬ 
teža i najstrašnija, danju i noču 
muči čovjeka. 

O savjesti govore i mudraci 
poganski. U nama sjedi neki sveti 
duh, promatrač i čuvar naših do¬ 
brih i zlih djela. (Seneka) To je pri¬ 
rodni zakon, univerzalni, koji se 
temelji na naravi. Sposobnost raz¬ 
likovanja dobra i zla, ono je po če¬ 
mu se čovjek razlikuje od ostalih 
živih biča. žemlja gdje je razlika 
imeđu dobra i zla nepoznata nala¬ 
zi se samo u životinjskom svijetu i 
donekle u ludnici. (Aristotel) Ži¬ 
vjeti po savjesti znači živjeti po na¬ 
ravi. (Stoici). 

O savjesti govore krščanski 
mislioci. »Ništa ne možeš imati 
unutarnjega, kamo bi pobjegao od 
svoje savjesti, kad te grizu tvoji 
grijesi. Savjest je ono »kamo ne 
ulazi nitko od ljudi, gdje nitko nije 
s tobom, gdje si ti i Bog.« (Sv. Au- 
gustin) 


Na sarkastično pitanje javnog 
tužitelja (1. 10. 1946.): »Da li je to 
vaša ustaška savjest, ljudska ili nad¬ 
biskupska savjest?«, Nadbiskup mir¬ 
no odgovara: »Moja je čovječanska 
savjest.« 

Nadbiskup Stepinac mogao je u 
spomenutom pismu svećenicima na¬ 
pisati: »Moja je savjest čista i mirna 
pred Bogom, koji je najvjerniji svjedok 
i pravedni sudac svih naših koraka... 
pred Svetom Stolicom... pred katolici¬ 
ma ove države... pred Hrvatskim naro¬ 
dom, kome krvnim vezama voljom 
Božjom pripadamo, pa mu po svom 
položaju svom dušom služimo, bez 
obzira na razna politička gledanja i 
političke stranke.« 


J. J. Rousseau pjeva: »Savjesti, 
savjesti! Božanski instinktu, be¬ 
smrtni i nebeski glasu, čvrsti vo¬ 
diču razumnog i slobodnog, ali ne¬ 
prosvijećenog i ograničenog bića, 
neprevarljivi suče dobra i zla, koji 
čovjeka čini sličnim Bogu, bez tebe... 
lutan od zabude do zablude.« 

Max Scheller veli da je savjest 
»neki tajnoviti glas, znakoviti jezik 
Božji«. 

Za Kanta je savjest najveće 
iskonsko dobro čovjeka. O njoj 
ovisi vrijednost čovjeka kao čovje¬ 
ka i s ostvarenjem tog dobra čo¬ 
vjek raste ili pada. »Postoji Bog u 
čovjekovoj duši«. 

Savjest je opće-ljudska pojava, 
nerazdruživi pratilac ljudskog dje¬ 


lovanja, bitna oznaka našeg ljud¬ 
skog života. Stara je kao i čovjek. 
Ona se rađa s čovjekom, i kad se 
probudio prvi čovjek, progovorila 
je u njemu savjest. 

Nije nešto dodatno, organ ili 
sposobnost uz druge. Savjest je 
sam čovjek u njegovoj totalnosti, u 
težnji za integritetom. Ona je bitno 
i neiskorjenjivo i neotuđivo svojst¬ 
vo same ljudske naravi. U savjesti 
se odigravaju tajnovita zbivanja, 
borbe između svjetla i tame, dobra 
i zla, sudbonosne odluke, herojske 
pobjede ili podla izdajstva. Da, 
savjest je Božji glas u našoj duši. 

Drugi vatikanski koncil uči: 
»U dubini savjesti čovjek otkriva 
zakon koji on sam sebi ne daje, ali 
kojemu se mora pokoravati. Taj 
glas, što ga uvijek poziva da ljubi i 
čini dobro a izbjegava zlo, kad za¬ 
treba, jasno odzvanja u intimnosti 
našega srca... Čovjek naime ima u 
srcu zakon što mu ga je Bog upi¬ 
sao. Savjest je najskrovitija jezgra i 
svetište čovjeka gdje je on sam s 
Bogom i čiji glas odzvanja u njego¬ 
voj nutrini.« (GS 16; KKC 1776) 

Hebrejska Biblija nema riječ 
»savjest«. Funkciju savjesti pripi¬ 
suje srcu i bubrezima. Kad je Da¬ 
vid dao brojiti narod, poslije toga 
»taknu u srce-zapeče ga savjest«. 
(2 Sam 24, 10). Job pred Bogom 
viče da mu je »srce čisto«: »Zbog 
mojih me dana srce korit neće«. 
(Job 27, 6) 

Savjest je srce čovjekovo gdje 
odjekuje »glas Božji« i koje nas čini 
sposobnima da razlikujemo dobro 
i zlo, da izaberemo život a ne smrt, 
i koje treba čuvati i njegovati, od¬ 
gajati. 

Za grčke filozofe, posebno sto- 
ike, savjest je mjesto u kojem se 
pojavljuje božanska čovjekova na¬ 
rav, panteistički shvaćeno, božan¬ 
ski red koji prožima svu stvarnost 
i postaje svjesni etički imperativ. 

I djeca su pohrlila na proslavu u Krašić 


Otačka predaja, slijedeći nauk 
sv. Pavla, govori o savjesti kao sve¬ 
tištu u kojem odjekuje glas Božji. 
Govori o tri Božje knjige: Knjiga 
stvaranja, koja nam otkriva Boga 
Stvoritelja; Knjiga Pisma, koja nam 
otkriva Božji spasiteljski naum; 
Knjiga savjesti, koja čovjeka čini 
sposobnim da posluša Božji glas 
objavljen u prve dvije knjige. 

Kršćanska predaja daje značaj¬ 
no mjesto savjesti kao normi vla¬ 
danja, potiče vjernike da slijede 
glas savjesti. Savjest je glas Duha 
Stvoritelja koji je u svakom čovje¬ 
ku prisutan, mjesto u kojem odje¬ 
kuje glas Duha Svetoga. 

Savjest nije naprosto glas ili 
riječ Božja, nego njegova jeka u na¬ 
ma. Savjest je uho koje nam je Bog 
dao da možemo poslušati glas Du¬ 
ha Svetoga. Ona je oko kojim mo¬ 
žemo otkriti znakove vremena, 
tragove Božjeg djelovanja u našem 
životu i u povijesti. 

Danas je čovjek ljubomoran na 
svoju slobodu savjesti i smatra je 
jedinim izvorom istine i vrijedno¬ 
sti, jedinim sucem onog što je do¬ 
bro, a što je zlo. Ali tu se krije opas¬ 
nost da savjest ne svrši u subjekti- 
vizmu i relativizmu. Freud i sljed¬ 
benici govore da savjest nije glas 
Božji, nego glas »super-ja«, pro¬ 
dukt kulture. Govori se o socijal¬ 
noj savjesti, savjesti javnog mišlj¬ 
enja koje stvara zakone koji se su- 
prostavljaju s Božjim zakonom, 


kao rastava braka, abortus, euta¬ 
nazija... 

Teolozi razlikuju osjećaj grije¬ 
ha i osjećaj krivnje. Postoji osjećaj 
krivnje, što nema nikakve veze s 
grijehom, i osjećaj grijeha koji 
nema osjećaja krivnje, kao kad 
društvena zajednica uzakoni ono 
što je etički zabranjeno, kao abor¬ 
tus, nasilja, krađe itd. 

Pavao uči: sud savjesti uvijek 
je podložan Božjem sudu: »Istina, 
moja me savjest ne prekorava ni 
zbog čega, ali nisam time oprav¬ 
dan. Moj je sudac Gospodin.« (1 
Kor 4,4) Ona mora slijediti božan¬ 
ski uzor Isusa Krista, glas Duha 
Svetoga. Savjest je »dobra« i »či¬ 
sta« ako je u skladu i suobličena s 
Isusom Kristom i poslušna na¬ 
dahnućima Duha Svetoga, (usp. 1 
Tim 1, 5.19; 3, 9; 4, ls; 2 Tim 1, 3) 

Samo tako vjernik dolazi do 
potpune slobode koja je plod povi¬ 
jesnog događaja, pobjedonosne 
Isusove smrti i osobnog prianjanja 
u vjeri i ljubavi uz Krista. Kršćan¬ 
ska sloboda je iznad društvene 
slobode, ali ima odjeka na društvo 
(Filemonu). Čovjek je stvoren na 
sliku Božju. Može sebe ostvariti 
samo ukoliko se suobliči s Isusom 
Kristom, otklanjajući »tjelesna dje¬ 
la« i otvarajući se Duhu Svetom i 
njegovim djelima. 

Savjest obvezuje odnos prema 
Gospodinu i prema braći. I sve što 


narušava taj odnos, savjest mora i 
ograničavati slobodu. Stoga se 
traži odgoj savjesti. »Odgoj je sa¬ 
vjesti nenadoknadiv za ljude iz¬ 
ložene negativnim utjecajima i na¬ 
pastovane grijehom da dadu pred¬ 
nost vlastitom sudu a odbace mje¬ 
rodavno naučavanje. 

Odgoj savjesti je zadatak cije¬ 
log života... Odgoj savjesti jamči 
slobodu i rađa mir u srcu.« (KKC 
1783- 1785) 

»Dobro odgojena savjest ispra¬ 
vna je i istinita.« (KKC 1798) 

Sluga Božji Alojzije Stepinac 
djelovao je uvijek po savjesti i po¬ 
koravao se sigurnom sudu vlastite 
savjesti. Moralni sud bio je uvijek 
prosvjetljen mudrošću Stvoritelja i 
Božjom rječi. Ona mu je bila »gla¬ 
snica Onoga koji nam u svijetu na¬ 
ravi i u svijetu milosti skrovito go¬ 
vori, poučava nas i vodi«. Savjest 
mu je bila »prvi od Krstovih na¬ 
mjesnika«. (J.H. Newmann) 

Na sarkastično pitanje javnog 
tužitelja (1. 10. 1946.): »Da li je to 
vaša ustaška savjest, ljudska ili 
nadbiskupska savjest?«, Nadbis¬ 
kup mirno odgovara: »Moja je čo- 
vječanska savjest.« 

Nadbiskup Stepinac mogao je 
u spomenutom pismu svećenici¬ 
ma napisati: »Moja je savjest čista i 
mirna pred Bogom, koji je najvjer¬ 
niji svjedok i pravedni sudac svih 
naših koraka... pred Svetom Stoli¬ 
com... pred katolicima ove drža¬ 
ve... pred Hrvatskim narodom, 
kome krvnim vezama voljom Bo¬ 
žjom pripadamo, pa mu po svom 
položaju svom dušom služimo, 
bez obzira na razna politička gle¬ 
danja i političke stranke.« 

Neka bude savjest i u našem 
životu glas Božji i Duha Svetoga, 
da nam bude dobro odgojena i 
prosvjetljena, uho i oko Božje, da 
slijedimo njezin glas i poticaj: da 
ljubimo i činimo dobro a izbjega¬ 
vamo zlo, da biramo uvijek život, 
a ne smrt, da nam savjest »jamči 
slobodu i rađa mir u srcu«. 

Čista i mirna savjest je dar 
Duha Svetoga. Molimo ga za taj 
veliki dar. 

C. TOMIĆ 

SVJEDOČANSTVA 


Blaženi Alojzije Stepinac 
zaštitnik srpskog naroda 


»Štogod ste učinili jednome od moje najmanje bra¬ 
će, meni ste učinili.« (usp. Mt 25,40) Oživljujući ove 
Isusove riječi, zagrebački nadbiskup Alojzije Stepi¬ 
nac (1898.-1960.), ostavio je čovječanstvu i Kato¬ 
ličkoj crkvi izvanredno svjedočanstvo ljubavi prema 


bližnjemu. Nazivali su ga: »karitativni radnik«, »bi¬ 
skup Samaritanac«, »biskup Karitasa«, »najveći Sa- 
maritanac našeg vremena«, itd. On je uistinu dubo¬ 
ko osjećao krhku i patničku ljudsku narav, ljudsku 
bijedu i siromaštvo, patnje i ljudske slabosti. 


Dana 7. prosinca 1937. nakon 
smrti nadbiskupa Bauera Alojzije 
preuzima upravu Zagrebačke nad¬ 
biskupije. Njegovo biskupsko slu¬ 
ženje pod geslom: »In Te, Domine, 
speravi! - U Tebe se, Gospodine, uz- 
dam!« dobro predstavlja njegov ka¬ 
ritativni lik. Zorno ga predočuje 
okružnica od 9. lipnja 1939. prigo¬ 
dom teške vremenske nepogode: 
»Tuga mi se svija oko srca kada slu¬ 
šam i mislim o tim strahotama. Du¬ 
boka sučut duše moje prati sve si¬ 
romašne stradalnike. Vruče se mo¬ 
lim Bogu, da skrati i ublaži nevo¬ 
lje.« (. Katolički list /KL/, 90 (1939), 
str. 302.) 

Dana 3. siječnja 1941. nadbi¬ 
skup Stepinac je progovorio na Za¬ 
grebačkom radiju o krščanskim du¬ 
žnostima pomoči bližnjemu u ne¬ 
volji: »Crkva s Kristovim razumije¬ 
vanjem nastavlja djelo božanskog 
Samaritanca. Nju boli, kad mora 
gledati svoju vlastitu djecu, braču i 
sestre Kristove po gradskim perife¬ 
rijama, po selima i gradovima na¬ 
ših pasivnih krajeva, kako se pate 
bez ogrijeva, bez odječe, bez hra¬ 
ne.« (KL, 92 (1941), str. 14.) 

Kad su zaredala stradanja po¬ 
vezana uz strahote 2. svjetskog ra¬ 
ta, zagrebački nadbiskup Stepinac 
bijaše svjetlo u tom mraku i ljubav 
u tami mržnje. 

Doista su mnogi dolazili i tra¬ 
žili susret s Nadbiskupom da mu 
iznesu svoju bol, pogibao, ili zatra¬ 
že zaštitu pred progonom. A on je 
primao svakoga Kristovom lju¬ 
bavlju, saslušao bi svakoga i obeća¬ 
vao pomoć, ukoliko će je moći pru¬ 
žiti. P. Fiorello Cavalli piše: »Kad bi 
bilo moguće prikupiti na jednome 
mjestu sve one koji su za četiri go¬ 


dine tražili pomoć i našli utjehu 
kod zagrebačkog nadbiskupa, bila 
bi to golema povorka tisuća ljudi. 
Nipošto nije pretjerano tvrditi da 
gotovo nije bilo dana kad ne bi ba¬ 
rem netko došao u nadbiskupski 
dvor tražiti zaštitu i pomoć u na- 
josnovnijim ljudskim pravima. Svi 
su ti ljudi iz širokih narodnih sloje¬ 
va svojim dolaskom jasno svje¬ 
dočili da je opće uvjerenje kako će 
kod zagrebačkog nadbiskupa doi¬ 
sta naći pomoć i zaštitu, ako je nig¬ 
dje drugdje ne mogu naći, te da je 
nadbiskupski dvor posljednje uto¬ 
čište pravde i kršćanske ljubavi. 

A u zagrebačkom nadbiskup¬ 
skom dvoru nije se pitalo koje je 
tko vjere ili narodnosti. U ovom 
prikazu sažeto prikazati ću njego¬ 
vo zauzimanje za pripadnike srp¬ 
skog naroda u NDH, a iz preda¬ 
vanja koje sam djelatnicima Hrvat¬ 
skog i Talijanskog karitasa održao 
u Crikvenici 9. rujna 1998. 

Nadbiskup Stepinac je 3. listo¬ 
pada 1946., u završnoj riječi na 
sudu rekao: »Činjenica je, da se u 
prošlo ratno vrijeme Crkva morala 
provlačiti kroz poteškoće kao zmi¬ 
ja, a išlo se na ruku sprskom naro¬ 
du s nakanom, da mu se pomogne, 
kako se dalo i moglo.« (ALOJZIJE 
KARDINAL STEPINAC NADBI¬ 
SKUP ZAGREBAČKI, Propovijedi, 
govori, poruke (1941.-1946.), Zagreb 
1996., str. 282.) 

Protesti protiv progona 
srpskog življa 

Odmah nakon osnutka NDH 
došao je k nadbiskupu Stepincu 
učitelj g. Širola iz sv. Šimuna i javio 
mu da postoji pogibelj, da će u noći 


biti postrijeljani Srbi taoci u Zagre¬ 
bu. Nadbiskup je iste večeri telefo¬ 
nom nazvao Predsjedništvo vlade. 
Budući da je Vlada upravo zasije- 
dala. Nadbiskup je zamolio službe¬ 
nog tajnika da se Vladi odmah 
poruči ovo: »Nadbiskup je doznao, 
da bi se noćas imalo strijeljati Srbe 
taoce iz Zagreba i drugud, koji su u 
Zagrebu zatvoreni. Ako to stoji, 
nadbiskup poručuje da po kato¬ 
ličkom moralu nikada nije dozvo¬ 
ljeno ubijati taoce za krivice koje su 
drugi počinili. To bi bilo poganstvo 
i ne bi donijelo blagoslova Božje¬ 
ga.« (AP, sv. LXVI, str. 1045.) 

Nadbiskup je jednako požurno 
i oštro protestirao i 13. svibnja 
1941., napisavši pismo dr. Anti Pa- 
veliću u kojem je istaknuo: »Sma¬ 
tram ... svojom biskupskom dužno¬ 
šću, da podignem glas i kažem, da 
... poduzmete najhitnje mjere, na ci¬ 
jelom teritoriju NDH, da se ne ubije 
nijedan Srbin, ako mu se ne dokaže 
krivnja radi koje je zaslužio smrt.« 
(AP, sv. CVIII, str. 3199.) 

Protiv učestalih Nadbiskupo¬ 
vih intervencija u prilog progonje¬ 
nih Židova i Srba izdao je dr. Pave- 
lić 26. lipnja 1941. izvanrednu za¬ 
povijed i odredbu u kojoj je pozvao 
»sve i svakoga, da se okane bilo 
kakve intervencije kod bilo koje dr¬ 
žavne ili slične vlasti u osobnim 
kao i materijalnim predmetima, jer 
će se svaka intervencija smatrati sa¬ 
botažom i postupat će se po propi¬ 
sima prijekog suda.« (usp. KL, 92 
(1941) str. 285) 

Dana 27. srpnja 1941., mons. 
Stepinac je uputio Poglavniku pi¬ 
smo s priloženom promemorijom 
mons. J. Ujčića, beogradskog nad¬ 
biskupa, od 24. lipnja 1941. u kojoj 

ALOJZIJE STEPINAC - BLAŽENIK - MUČENIK 


Dana 3. listopada 1998. za vrijeme svečanoga euharistijskog slavlja papa Ivan Pavao II. proglasio je 
blaženim Časnog Slugu Božjega Alojzija Stepinca, nadbiskupa zagrebačkoga i kardinala Svete rim¬ 
ske crkve. U obredu svečanosti sudjelovalo je 7 kardinala i 80-tak biskupa, preko tisuću svećenika 
te oko 500.000. vjernika. 


NEKA BLAŽENI ALOJZIJE ZAGOVARA SVE DO- 
BROTOVORE KOJI SU ZAHVALNIM IZAGOVORNIM 
POTICAJIMA - MOLITVAMA I DAROVIMA - DO¬ 
PRINIJELI OVOM VELIČAJNOM I MEĐAŠNOM 
TRENUTKU HRVATSKE CRKVENE I NACIONALNE 
POVIJESTI. 


Propovijed Ivana Pavla II. 

prigodom proglašenja 
blaženim Alojzija Stepinca, 
u Mariji Bistrici, 3. listopada 1998. 

»Ako pšenično zrno, pavši na zemlju ne umre, ostaje 
samo; ako li umre, donosi obilat rod« (Iv 12, 20). Kristove 
nas riječi, koje smo upravo čuli, vode u samo srce Otajstva 
koje salvimo. One na neki način sadrže u sebi cijeli vazmeni 
Događaj; usmjeravaju nas prema Otkupiteljevoj smrti na 
Križu, na Veliki petak, te nas istodobno upućuju prema jutru 
Uskrsnuća. 

Svakodnevno se spominjemo ovoga Otajstva za vrijeme 
svete mise kada, nakon posveta kruha i vina govorimo: 
Tvoju smrt. Gospodine naviještamo. Tvoje uskrsnuće slavi¬ 
mo, Tvoj slavni dolazak iščekujemo'. 'Pšenično zrno palo na 
zemlju' prije svega je sam Krist, koji je umro na Kalvariji i 
koji je potom pokopan u zemlju da bi svima dao život. Ali 
ovo se Otajstvo smrti i života ostvaruje također i u ovozem- 
nom životu Kristovih učenika: biti bačen na zemlju i tamo 
umrijeti i za njih je uvjet svake prave duhovne plodnosti. 

Nije li možda upravo to bila tajna i vašega nezaborav¬ 
nog i nezaboravljenog nadbiskupa kardinala Alojzija Stepin¬ 
ca, kojega danas motrimo u slavi blaženika? On je na jedin¬ 
stven način sudjelovao u Vazmenom Otajstvu: poput pše¬ 
ničnog zrna 'pade na zemlju’, na ovu hrvatsku zemlju, te je, 
umrijevši, donio obilat rod'. Tko mrzi svoj život na ovome 
svijetu, sačuvat će ga za život vječni' (usp. Iv 12, 25). 

'Ako pšenično zrno, pavši na zemlju, ne umre, ostaje 
samo; ako i umre, donosi obilan rod' (Iv 12, 20). Prepuni smo 
danas radosti u zajedničkom zahvaljivanju Bogu za novi 
plod svetosti što ga hrvatska zemlja pruža Crkvi u osobi 
mučenika Alojzija Stepinca, zagrebačkoga nadbiskupa i kar¬ 
dinala Svete rimske crkve. 

Velik je broj mučenika koji su tijekom stoljeća nikli u 
ovim krajevima, počevši od vremena Rimskoga Carstva, s 
likovima kao što su Venancije, Dujam, Anastazija, Kvirin, 
Euzebij, Polion, Mavro i toliki drugi. Njima su se u kasnijim 



Ivan Pavao II. proglasio je blaženim zagrebačkog nadbisku¬ 
pa kardinala Alojzija Stepinca; uz Svetog Oca su mons. J. 
Bozanić, nadbiskup zagrebački i kard. F. Kuharič, nadbiskup 
zagrebački u miru (snimio: /. Bitunjac). 

stoljećima pridružili Nikola Tavelić i Marko Križevčanin, za¬ 
tim mnogi svjedoci vjere u vrijeme otomanske vladavine te 
oni iz naših vremena među kojima se ističe svijetla osoba 
kardinala Stepinca. 

Oni su svojom žrtvom ujedinjenom s Kristovim patnja¬ 
ma pružili posebno svjedočanstvo, koje, unatoč zubu vreme¬ 
na, ništa ne gubi na svojoj rječitosti, nego nastavlja ižarivati 
svjetlo i širiti nadu. Osim njih ima i mnogo drugih pastira i 
običnih vjernika, muževa i žena, koji su krvlju potvrdili 
svoju vjernost Kristu. Pripadaju velikom mnoštvu onih koji, 
odjeveni u bijele haljine i s palmama u rukama stoje pred 
prijestoljem i pred Jaganjcem (usp. Otk 5, 9). 

va sjećanju svojih sunarodnjaka s bli¬ 
stavim znamenjima mučeništva. 

Biskupi su vaše zemlje tražili da 
proglašenje blaženim Alojzija Stepinca 
bude upravo ovdje, u svetištu Majke 
Božje Bistričke. Iz osobnoga iskustva 
znam što je za nas Poljake u doba ko¬ 
munističke vlasti značilo svetište na 
Jasnoj Gori, s kojim je na poseban način 
povezan pastirski rad Sluge Božjega 
kardinala Stefana Wyszynskog. Ne 
čudi me da je slično značenje za vas 
imalo ovo svetište, u kojemu se sada 
nalazimo, ili ono u Solinu, kamo ću 
poći sutra. Odavno sam želio pohoditi 


Blaženi Alojzije Stepinac nije pro¬ 
lio krv u doslovnom smislu riječi. Nje¬ 
gova je smrt uzrokovana dugotrajnim 
patnjama, koje je podnio: zadnjih je 
petnaest godina njegova života bilo 
obilježeno neprekinutim nizom zlo¬ 
stavljanja posred kojih je odvažno 
izložio vlastiti život radi svjedočenja 
za Evanđelje i za jedinstvo Crkve. 
Svoju je sudbinu, da se poslužim Psal- 
mistovim riječima, položio u Božje 
ruke (usp. Ps 16/15/5). 

Ne dijeli nas mnogo vremena od 
života i smrti kardinala Alojzija Stepin¬ 
ca: svega trideset i osam godina. Svima 
su nam poznate okolnosti ove smrti. 
Mnogi među nazočnima mogu iz vla¬ 
stita iskustva posvjedočiti koliko su 
onih godina bile obilate patnje Kristo¬ 
ve među pučanstvom u Hrvatskoj i to¬ 
likim drugim zemljama našega konti¬ 
nenta. Razmišljajući danas o Apostolo- 
vim riječima iz dna srca stanovnici tih 
zemalja želim da i u njima, nakon pat¬ 
nje, bude obilata utjeha raspetoga i 
uskrsloga Krista. 

Današnji je obred proglašenja bla¬ 
ženim za sve nas poseban razlog utje¬ 
he. Ovaj se svečani čin odvija u Hrvat¬ 
skom marijanskom nacionalnom sve¬ 
tištu u Mariji Bistrici, na prvu subotu u 
mjesecu listopadu. Pred očima Presve¬ 
te Djevice ugledni sin ove blagoslovlje¬ 
ne zemlje biva uzdignut na čast oltara, 
o stotoj obljetnici svojega rođenja. Ovo 
je povijesni događaj u životu Crkve i 
vaše nacije. Podnijevši u svojemu tijelu 
i duhu okrutnosti komunističkoga su¬ 
stava jedan od istaknutih likova Kato¬ 
ličke crkve zagrebački nadbiskup kar¬ 
dinal Alojzije Stepinac sada se povjera- 


Mnoštvo Stepi nčevih štovatelja odaje počast njegovim moćima 


Ivan Pavao II. u molitvi na grobu blaženog Alojzija Stepinca 


Svetište Majke Božje Bistričke. Rado 
sam zbog toga prihvatio prijedlog hr¬ 
vatskih biskupa i danas na ovom zna¬ 
kovitom mjestu obavljam svečani čin 
beatifikacije. 

Srdačno pozdravljam ovdje oku¬ 
pljene hrvatske biskupe, a posebno 
spominjem dragoga kardinala Franju 
Kuharića te zagrebačkoga nadbiskupa 
i predsjednika Hrvatske biskupske 
konferencije msgr. Josipa Bozanića. 
Isto tako pozdravljam gospodu kardi¬ 
nale Sodana, Meisnera, Puljića, Schon- 
borna, Ambrozića i Koreca, nadbisku¬ 
pe i biskupe, koji su došli za ovu zgodu 
iz raznih zemalja. S ljubavlju pozdrav¬ 
ljam svećenike, redovnike, redovnice i 
sve vjernike laike, jednako kao i pred¬ 
stavnike drugih vjerskih zajednica na¬ 
zočnih na ovome slavlju. S poštova¬ 
njem pozdravljam također Predsjedni¬ 
ka Republike, predsjednika Vlade te 
predstavnike građanskih i vojnih vlasti 
zemlje, koji su nas željeli počastiti 
svojom nazočnošću. 

Ako mi tko hoće služiti, neka ide 
za mnom' (Iv 12,44. 26). Dobri Pastir je 
za blaženoga Alojzija Stepinca bio jedi¬ 
ni Učitelj: Kristov je primjer sve do kra¬ 
ja nadahnjivao njegovo ponašanje te je 
položio i život za stado, koje mu je bilo 
povjereno u posebno teškom povi¬ 
jesnom razdoblju. U osobi se novoga 
blaženika spaja, da se tako izrazim, cje¬ 
lokupna tragedija koja je pogodila 
hrvatsko pučanstvo i Europu tijekom 
ovoga stoljeća obilježena trima velikim 
zlima: fašizmom, nacizmom i komu¬ 
nizmom. On je sada u nebeskoj slavi 
okružen svima onima koji su, kao i on, 
dobar boj bili, kaleći svoju vjeru u kuš- 

Hrvatsko nacionalno svetište Majke Božje Bistričke radosno je pozdravilo najzna¬ 
menitije hodočasnike svoje povijesti: Ivana Pavla II. i blaženog Alojzija Stepinca 


njama i nevoljama. U Njega danas s 
pouzdanjem upiremo svoj pogled išču- 
ći njegov zagovor. 

'Oče, proslavi ime svoje!' (Iv 12,24. 
28). Svojim ljudskim i duhovnim život¬ 
nim putem blaženi Alojzije Stepinac 
svojem narodu pruža svojevrsni kom¬ 
pas da bi se znao orijentirati. Evo glav¬ 
nih točaka: vjera u Boga, poštivanje 
čovjeka, ljubav prema svima sve do 
praštanja, jedinstvo s Crkvom kojoj je 
na čelu Petrov nasljednik. Dobro je 
znao da se ne može popuštati kad je u 
pitanju istina, jer istina nije roba kojom 
se može trgovati. Zbog toga mu je bilo 
draže prihvatiti patnju nego li izdati 
svoju savjest i iznevjeriti obećanje 
dano Kristu i Crkvi. 


Nije bio sam u tomu hrabrom svje¬ 
dočenju. Uza nj su bile i druge od- 
važne osobe, koje su, da bi sačuvale je¬ 
dinstvo Crkve i branile njezinu slobo¬ 
du, prihvatile da zajedno s njim plate 
teški danak tamnice, zlostavljanja, pa 
čak i krvi. Danas se tome mnoštvu ne¬ 
sebičnih duša - biskupima, svećenici¬ 
ma, redovnicima, redovnicama, vjerni¬ 
cima svjetovnjacima - divimo i zahva¬ 
ljujemo im. Slušamo njihov snažni po¬ 
ziv na praštanje i pomirbu. Oprostiti i 
pomiriti se znači očistiti sjećanje od 
mržnje, zavade, želje za osvetom, znači 
priznati bratom čak i onoga koji nam je 
nanio zlo, znači ne dopustiti da nas po¬ 
bijedi zlo, nego zlo svladati dobrim 
(usp. Rim 12, 21). 


Blagoslovljen budi 'Oče Gospodi¬ 
na našega Isusa Krista, Oče milosrđa i 
Bože svake utjehe' (2 Kor 1, 3) za ovaj 
novi dar Tvoje milosti. Blagoslovljen 
budi Jedinorođeni Sine Božji i Spasi¬ 
telju svijeta zbog Tvojega slavnog 
Križa, koji je u zagrebačkom nadbisku¬ 
pu kardinalu Alojziju Stepincu posti¬ 
gao divnu pobjedu. Blagoslovljen budi 
Duše Oca i Sina, Duše Tješitelju, koji 
nastavljaš očitovati svoju svetost u lju¬ 
dima i koji ne prestaješ djelovati kako 
bi napredovalo djelo spasenja. Trojedi- 
ni Bože, danas Ti želim zahvaliti za 
čvrstu vjeru ovoga Tvojeg puka unatoč 
ne malim protivštinama što ih je susre¬ 
tao tijekom stoljeća. Želim Ti zahvaliti 
za nebrojene mučenike i ispovjednike 
vjere, muževe i žene svih životnih 
dobi, koji su živjeli u ovoj blagoslovlje¬ 
noj zemlji! 

'Oče, proslavi ime svoje!' (Iv 12, 
28). Hvaljen Isus i Marija!« 

Formula proglašenja 
blaženim Alojzija 
Stepinca 

»Mi, udovoljavajući želji Našega 
brata zagrebačkog nadbiskupa Josipa 
Bozanića te brojne druge braće u 
biskupstvu i mnogih vjernika, pošto 
smo razmotrili mišljenje Zbora za 
proglašenje svetih. Našom apostol¬ 
skom vlašću dopuštamo da se časni 
Sluga Božji Alojzije Stepinac od sada 
naziva blaženim i da se svake godine 
na dan njegova rođenja za nebo, 10. 
veljače, može slaviti njegov spomen- 
dan na mjestima i na način kako je 
određeno kanonskim propisima. U 
ime Oca i Sina i Duha Svetoga.« 



Marijana Beno iz Dubrovnika , koja je po zagovoru kardinala Beatifikaciji kard . Stepinca prisustvovalo je sedam kardinala , 
Stepinca ozdravila od cerebralne paralize prinosi Svetome Ocu osamdeset (nad)biskupa i preko 

moćnik - dar svih Stepinčevih štovatelja tisuću svećenika 

BLAŽENIK 



Sveti Otac je nakon Mise pozvao dr. F. Tuđmana , predsjednika Republike Hrvatske 
tega pozdravio prigodom beatifikacije kard. Stepinca;potom se predsjednik 
pozdravio sa svećenicima i dobrotvorima Kauze koje je Sveti Otac 
primio u posebnu audijenciju (snimio: I. Bitunjac). 


Papina molitva prigodom 
beatifikacije kardinala 
Alojzija Stepinca 

»Blagoslovljen budi 'Oče Gospo¬ 
dina našega Isusa Krista, Oče mi¬ 
losrđa i Bože svake utjehe' (2 Kor 1, 3) 
za ovaj novi dar Tvoje milosti. Blago¬ 
slovljen budi Jedinorođeni Sine Božji 
i Spasitelju svijeta zbog Tvojega slav¬ 
nog Križa, koji je u zagrebačkom nad¬ 
biskupu kardinalu Alojziju Stepincu 
postigao divnu pobjedu. Blagoslov¬ 
ljen budi Duše Oca i Sina, Duše Tje- 
šitelju, koji nastavljaš očitovati svoju 
svetost u ljudima i koji ne prestaješ 
djelovati kako bi napredovalo djelo 
spasenja. Trojedini Bože, danas Ti že¬ 
lim zahvaliti za čvrstu vjeru ovoga 
Tvojeg puka unatoč ne malim pro- 
tivštinama što ih je susretao tijekom 
stoljeća. Želim Ti zahvaliti za ne¬ 
brojene mučenike i ispovjednike vje¬ 
re, muževe i žene svih životnih dobi, 
koji su živjeli u ovoj blagoslovljenoj 
zemlji! 'Oče, proslavi ime svoje!' (Iv 
12, 28).« 

Moćnik 

Na svečanom Euharistijskom sla¬ 
vlju, tijekom kojega je papa Ivan Pavao 
II. proglasio blaženim Slugu Božjega 
Alojzija Stepinca, nadbiskupa zagre¬ 
bačkog i kardinala Svete rimske crkve. 
Svetom Ocu je predan moćnik u kojem 
je pohranjena kost prsta desne ruke 
blaženog Alojzija. 

Moćnik ima simboličko značenje. 
On u jedinstvenu cjelinu povezuje ne¬ 
koliko bitnih dijelova prošlosti i sadaš¬ 
njosti, katoličke vjere i kulture - pove¬ 
zuje početak kršćanstva u Hrvata sa 
suvremenom poviješću hrvatskoga na¬ 
roda. 

Osnovica kompozicije i temelj mo¬ 
ćnika je žrtvenik-škrinjica-sarkofag, 
čije stranice predstavljaju starohrvats¬ 
ke kršćanske spomenike: pleterni uk¬ 
rasi, križ s krstionice kneza Višeslava i 
pralik Gospe Velikoga hrvatskoga krs¬ 
nog zavjeta. Pleterni ukras bijaše jedini 
nakit na kamenu namještaju u starohr¬ 
vatskim crkvama od 9. do 11. stoljeća. 
Pokrivao je površine pregrada koje su 
dijelile svetište od lađe, kao i druge 
ograde i ogradice u crkvi. Često je pre¬ 
krivao i sam oltar kao i njegov natkrov 
(ciborij). Pleterom je bio ukrašen i am- 
bon, te krsni studenac. Hrvatski su ga 
umjetnici postavljali i na dovratnike i 
nadvratnike, okvire prozora, a njime bi 
ukrašavali i glavice stupova, te vanj¬ 
sku površinu sarkofaga. 

Pleterni ukras nije isključivo sta¬ 
rohrvatska baština, jer se pojavljuje ra¬ 
nije ili u isto vrijeme i kod drugih naro- 


IV 


da. Ipak, naš je prostor u onom vreme¬ 
nu tako snažno označen pleternom 
plastikom, do danas očuvanom, i veo¬ 
ma sugestivnom, da možemo govoriti 
o posebnosti hrvatske pletene plastike. 

U osnovici moćnika blaženog 
Alojzija Stepinca nalazi se ladica u ko¬ 
joj je pohranjena povelja o vjerodo¬ 
stojnosti pohranjenih moći kardinala 
Stepinca. 

Na osnovici moćnika uzdiže se 
zvonik Zagrebačke katedrale u kojoj 
počivaju zemni ostaci blaženog Alojzi¬ 
ja Stepinca. Zvonik Katedrale raste iz 
površine gornje plohe osnovice, sim¬ 
bolizirane vodom hrvatskoga mora, 
koje je naznačeno i u fragmentu zabata 
s imenom hrvatskog kneza Trpimira iz 
Rižinica kod Solina. 

U donjem ostakljenom dijelu zvo¬ 
nika, na zlatnom nosaču nalaze se Bla- 
ženikove moći. 

Uokolo zvonika stoji napisano: RE- 
LIQUIARIUM BEATIALOYSII STEPINAC. 

Moćnik blaženog Alojzija Stepinca 
izrađen je od lijevanoga srebra s poje¬ 
dinim detaljima izrađenim od zlata; 
ukrašen je rubinima, briljantima i safi¬ 
rima; unutrašnjost ostakljenog dijela 
moćnika je uglačana, a dno pokriveno 
crvenom tkaninom; nosač moći obliko¬ 
van je prema fragmentu akroterija u 
Biskupiji kod Knina (9. st.). 

Moćnik je dar svih štovatelja kar¬ 
dinala Alojzija Stepinca i darovatelja 
za postupak njegova proglašenja bla¬ 
ženim. Visok je 55 cm, a težak oko 3 kg. 


Idejno rješenje za izradu moćnika dao 
je mons. Juraj Batelja, promicatelj po¬ 
stupka za proglašenje blaženim i sve¬ 
tim kardinala Stepinca. Autor obli¬ 
kovnog rješenja moćnika je akad. kipar 
Kuzma Kovačić iz Hvara, a izradila ga 
je zlatarska radionica »Rodić« iz Za¬ 
greba. 

Moćnik je Svetom Ocu uručila dje¬ 
vojka Marijana Beno iz Dubrovnika 
koja je ozdravila po zagovoru blaženo¬ 
ga Alojzija Stepinca (po rođenju joj je 
dijagnosticirana bolest »cerebralne pa¬ 
ralize« s prognozom da neće ni govori¬ 
ti ni hodati). 


MOLITVA BLAŽENOM ALOJZIJU 
STEPINCU, BISKUPU I MUČENIKU 
Gospodine , Bože naš, 

Ti si blaženom Alojziju Stepincu dao 
milost ne samo vjerovati u 
Isusa Krista nego i čast trpjeti za 
njega sve do mučeničke smrti. 
Pomozi nam slijediti njegov primjer 
i njegov nauk da bismo ljubili Krista 
kako ga je on ljubio i služiti Crkvi 
kako joj je on služio sve do darivanja 
vlastitog života za nju. 
Njegova vjera u Isusa Krista i ljubav 
prema Crkvi neka nas učvrste u 
borbama života na putu vječnoga 
spasenja. 

/Po njegovom zagovoru udijeli 
mi milost ... / 

Po Kristu Gospodinu našem. 
Amen. 

ga je zamolio da intervenira kod 
vlade NDH kako bi se obuzdao 
progon srpskog življa u NDH. 
(usp. AP, sv. CIX, str. 3246.) 


Zauzetost za spaša¬ 
vanje pravoslavnih 
episkopa i svećenika 


Nadbiskup Stepinac je nekoli¬ 
ko puta intervenirao za izbavljenje 
iz zatvora pravoslavnih episkopa. 
Tako se on u ljetu 1941. opetovano 
zauzeo za oslobađanje iz zatvora 
zagrebačkog pravoslavnog metro¬ 
polite Dositeja. Nakon druge inter¬ 
vencije episkop Dositej je pušten na 
slobodu, (usp. Dokumenti nedavne 
prošlosti , SVNZ, 32 (1945), str. 19; 
AP, sv. XLIV, str. 3198.) 

Dana 9. srpnja 1941. se zauzeo 
za progonjene pravoslavce u NDH. 
(Dokumenti nedavne prošlosti , SVNZ, 
32 (1945), str. 25.) 

Dana 29. prosinca 1941. zauzeo 
se za oslobađanje iz zatvora gorn- 
jokarlovačkog episkopa Savu Trla- 
jića koji se nalazio u nepoznatom 
zatvoru u NDH. (AP, sv. LXVI, str. 
1050.) 

Nepoznatog datuma obratio se 
osobno na nadbiskupa Stepinca 
pravoslavni episkop Irinej Ćirić za 
oslobođenje iz logora u Koprivnici 
brata mu Stevana. Nadbiskup je 
odmah otišao k Poglavniku i zamo- 


Vjernici u narodnim nošnjama na proslavi u Krašiću , 8. svibnja 1998. 


U listopadu 1942. je mons. dr. 
Lach, pomoćni biskup, interveni¬ 
rao kod Poglavnika za hitno oslo¬ 
bađanje iz sabirnog logora svih 
žitelja iz prelazničke župe Crkveni 
Bok-Sunja. ( Protestno pismo nadbi¬ 
skupa Alojzija Stepinca dr. Andriji Ar- 
tukoviću , Ministru pravosuđa i bo¬ 
goštovlja glede nepravilnosti u vjer¬ 
skim prelazima u župi Crkveni Bok uz 
koje prilaže i svoju propovijed od 25. li¬ 
stopada 1942. radi koje je optužen kao 
»neprijatelj države«, 25. listopada 
1942., AP, sv. XC, str. 3900.) 


Znakovita je bila nazočnost mladih vjernika na proslavi u Krašiću 8. svibnja 1998. 


lio ga da toga čovjeka pusti na slo¬ 
bodu. (AP, sv. LXVI, str. 1054.) 

Intervencije za 
pojedine osobe 

U rujnu 1942. zauzeo se za 
oslobađanje oko 200 pravoslavaca 
odvedenih iz Pakraca kao taoci u 
logor u Staru Gradišku. 

Dana 13. X. 1942. intervenirao 
je za četvoricu na smrt osuđenih 
seljaka Srba iz Brčkog: Milu Krstića 
i brata mu Miomira, Milorada Go- 


jakovića i Sidora Stevana koji su 
osuđeni na smrt. Smrtna kazna je 
pretvorena u 10 godina tamnice, 
odnosno na 2 godine. I 9. IV. 1943. 
dotični osuđenici su pušteni na slo¬ 
bodu te se pismeno zahvalili 
Nadbiskupu. (Intervencija nadbisku¬ 
pa Alojzija Stepinca za četvoricu selja¬ 
ka Srba iz Brčkog , 13. listopada 
1942., AP, sv. CIX, str. 3406.) 

Nadbiskup je 13. listopada 
1942. intervenirao za dvojicu Srba- 
komunista: Vladu i Voju Kureša 
koji su u Bjelovaru bili osuđeni na 
smrt; nakon Nadbiskupove inter¬ 
vencije bili su pomilovani. (Uspje¬ 
šna intervencija nadbiskupa A. Stepin¬ 
ca za dvojicu Srbo-komunista osuđe¬ 
nih na smrt u Bjelovaru , Zagreb, 13. 
listopada 1942., AP, sv. CIX, str. 
3406.). 

Časne sestre na krašićkoj proslavi 


Zauzeo se i uspio da gđa. Mari¬ 
ja Milosavljević odvedena u logor, 
majka troje djece, bude puštena iz 
zatvora. Nakon oslobođenja ona se 
pismeno zahvalila Nadbiskupu za 
iskazanu ljubav prema njezinoj 
obitelji. (AP, sv. LXVI, str. 1053.) 

Na popisu dvadesetsedmorice 
zasužnjenih građana za koje je nad¬ 
biskup Stepinac molio oslobođenje 
nalazilo se i građana srpske nacio¬ 
nalnosti. (usp. AP, sv. LXVI, str. 
1189.) 

U listopadu 1944. zauzimanjem 
nadbiskupa Stepinca spašeno je pe- 
desetšestoro srpske djece iz logora 
u Jasenovcu. Spašena djeca, smje¬ 
štena po obiteljima ili dobrotovor- 
nim ustanovama, ubilježena su u 
popisu imenom i prezimenom, 
(usp. Popis djece u logoru Jasenovac, 
listopad 1943., AP, LXVI, str. 1190.) 

Na popisu 306 građana za čije 
se oslobođenje nadbiskup Stepinac 
zauzeo u proljeće 1945. nalazilo se i 
oko 20 pravoslavaca iz Sunje. (usp. 
AP, sv. LXVI, str. 1191-1192.) 

U Arhivu nadbiskupa Stepinca 
postoji popis na kojemu je poimen¬ 
ce nabrojeno preko 360 ljudi za čije 
se oslobađanje iz zatvora on zau¬ 
zeo, a među njima je bilo komuni¬ 
sta, Židova i preko 20 Srba. Taj po¬ 
pis je predan i Sudskom vijeću koje 
je sudilo nadbiskupu Stepincu 
1946. godine i nalazi se u doku¬ 
mentima procesa, (usp. AP, sv. 
LXVI, str. 1193-1195.) 

Nadbiskup je uspio spasiti pre¬ 
ko 7.000 srpske siročadi s Kozare, 
smjestivši je po obiteljima, karita¬ 
tivnim ustanovama, u nadbiskup¬ 
skom Dvorcu u Brezovici (80-toro 
tu smještene djece povjerio je se¬ 
strama »Naše Gospe«) ili u vrtu 
Nadbiskupskog dvora u Zagrebu, 
(usp. Dokumenti nedavne prošlosti, 
SVNZ, 32 (1945), str. 42.; AP, XLIV, 
str. 3213.; Pismo mons. A. Juretiću, 
Zagreb 1943., AP, sv. XI, str. 125.; 
Spašavanje kozaračke djece: »Dječje 
prihvatilište, a ne logor«, Glas Konci¬ 
la , br. 22 (1988), str. 3.) 

Godine 1943. prihvatio je i 
smjestio oko 3.000 partizanske dje¬ 
ce, te oko 5.000 djece iz logora po 
Dalmaciji među kojom djecom je 
bilo i srpske narodnosti. Dakle u 
svemu oko 14.000 djece od kojih su 


U listopadu 1944. zauzimanjem 
nadbiskupa Stepinca spašeno je 
pedesetšestoro srpske djece iz lo¬ 
gora u Jasenovcu. 

polovica pripadala srpskoj narod¬ 
nosti. (usp. Sjećanja jednog svećenika 
na Stepinca, karmel u Brezovici, 
GSIM, br. 1 Salzburg 1965, str. 23.; 
PETEŠIĆ Ć., Kolonizacija djece u župi 
Sveti Ivan Žabno 1942. godine, Hr¬ 
vatska kršćanska periodika , 15 (1991), 
br. 27, str. 149-164.; SVZN, 32 
(1935), str. 33s, AP, sv. XLIV, str. 
3206s.; BENIGAR A., Alojzije Stepi¬ 
nac hrvatski kardinal , nav. dj., str. 
369s.; BATELJA J., Živjeti iz vjere..., 
nav. dj., str. 157s.) 

Nadbiskup je Stepinac pružao 
materijalnu pomoć putem Karitasa 
i duhovnu po djelovanju svećenika 
tisućama hrvatskih građana zato¬ 
čenih u talijanskim logorima; me¬ 
đu njima je bilo Hrvata, Srba, Žido¬ 
va i muslimana. Većina njih se go¬ 
dine 1943., zauzimanjem nadbisku¬ 
pa Stepinca, vratila u domovinu. 
Ovdje se prilaže popis preko tisuću 
tih zatočenika od njih 10.545 spa¬ 
šenih. ( Dokumenti o radu Karitasa 
Zagrebačke nadbiskupije u Italiji, AP, 
sv. CXV, str. 1189s.) 

Dana 25. siječnja 1944. Nadbi¬ 
skup je pismenim putem posredo¬ 


vao kod dr. Josipa Vragovića, upra¬ 
vitelja redarstva, za 7 pravoslava¬ 
ca, koji su po dolasku iz talijanskog 
zatočenja u NDH uhićeni. Nadbis¬ 
kup je naveo kako je za njih pro¬ 
našao i radno mjesto u građevin¬ 
skom poduzeću »Braća Carnelut- 
ti«. (AP, sv. LXVI, str. 1142.) 

Dana 27. travnja 1944. mons. 
Stepinac se obratio Ministru unu¬ 
tarnjih poslov za oslobađanje iz 
zatvora Radivoja Pribića, vele- 
obrtnika istočno-pravoslavne vjere 
iz Zagreba, te Vilka Ježića. U istom 
dopisu je protestirao na pogoršanje 
životnih uvjeta u logorima. (Pismo 
»Gospodine ministre!«, od 27. trav¬ 
nja 1944., AP, XC, str. 3849.) 

I svećenici su, osobito oni u 
krajevima gdje su živjeli Srbi, po¬ 
taknuti primjerom svoga Nadbis¬ 
kupa, svojim intervencijama spasili 
mnoge Srbe. (AP, sv. CX, str. 3662.) 

Nemoguće je ovdje nabrojiti 
sve intervencije nadbiskupa Ste¬ 
pinca za spašavanje progonjenih 
pravoslavnih Srba. (AP, sv. XLVI, 
str. 1003-1195.) 

Na montiranom političkom 
procesu koji je komunistički režim 
1946. god. upriličio protiv nadbis¬ 
kupa Stepinca prijavilo se više ug¬ 
lednih pravoslavaca u želji da po¬ 
svjedoče u prilog lažno optuženog 
Nadbiskupa. Među njima su bili i 
slavonski pravoslavni vladika Emi- 

lijan te brojni pravoslavni par osi. 
Prijavili su se i sveučilišni profesori 
dr. Julije Budisavljević, dr. Dragi- 
šić, dr. Negovetić, dr. Milutin Rade- 
tić, dr. Vidaković i druge ugledne 
osobe. Nažalost, javni tužilac Jakov 
Blažević sve ih je odbio grubim ri¬ 
ječima, dapače i njih je nazvao kle- 
rofašistima. (AP, sv. LXXII, str. 2394.; 
usp. Sluga Božji Alojzije Stepinac, 
Glasnik Postulature, 3 (1996), str. 73s.) 

Tim svjedocima pridružili su se 
gosp. Bazilije Rusovič, jugosla¬ 
venski konzul u New Orleansu koji 
je u znak protesta napustio konzu¬ 
larnu službu, te glavar srpsko-pra- 
voslavne Crkve u Americi, gosp. 
Dionizije Milojevič. (usp. RAY- 
MOND M., The Man for this mo¬ 
ment The lije and Death of Aloysius 
Cardinal Stepinac , New York 1971, 
str. 319s.) 

U zbirci dokumenata Le Saint 
Siege et les victimes de la guerre , što ih 


je 1974. objavila Sveta Stolica, nala¬ 
ze se 34 dokumenata što ih je napi¬ 
sao nadbiskup Stepinac. U tom se 
popisu, datiranom 31. svibnja 
1943., nalaze i 24 intervencije u ko¬ 
rist Srba na teritoriju NDH, te 11 in¬ 
tervencija za Židove, (usp. Le Saint 
Siege et les victimes de la guerre , sv. 
VIII, Janvier 1941 - Decembre 1942 , 
Libreria Editrice Vaticana, 1974, str. 
261-262, 368-370, 416-417, 442-4 
43; nav. mj., sv. IX, Janvier - Decem¬ 
bre 1943, str. 218-229.) 


Hvala svim čitateljima, što¬ 
vateljima i prijateljima kauze u 
domovini i širom svijeta za mo¬ 
litve i darove kojima nesebično i 
velikodušno promiču glas sve¬ 
tosti i mučeništva kardinala 
Alojzija Stepinca. 


Hvala Vam što čitate i drugi¬ 
ma omogućujete primati glasnik 
»Sluga Božji Alojzije Stepinac«. 
Ako navrijeme podmirite svoje 
obveze prema Glasniku, moći će 
redovito izlaziti i biti vjesnik 
njegovih vrlina kojima ga je Bog 
proslavio za dobro svoje Crkve i 
hrvatskog naroda. Glasnik može 
svaki čitatelj i svjedok obogatiti 
svojim dopisom i uspomenama 
na kardinala Stepinca ili foto¬ 
grafijom iz njegova života. Ako 
ste bili dionik koje svečanosti 
priređene u njegov spomen, izvi¬ 
jestite o tome putem Glasnika 
sve prijatelje i štovatelje kard. 
Stepinca. 


PROSLAVA PRAVEDNIKA 

Svjedočanstvo mons. Marijana OBLAKA; nadbiskupa 
zadarskoga u miru pred proglašenjem blaženim Sluge 
Božjega Alojzija kard. Stepinca 

Veoma se radujem ponovnom posjetu Svetoga oca 
Ivana Pavla II. Hrvatskoj, da on u Mariji Bistrici, 
hrvatskom nacionalnom Gospinu svetištu, 3. listopa¬ 
da 1998. godine, proglasi blaženim SI. B. Alojzija kard. 
Stepinca, nadbiskupa zagrebačkoga 

Od njegova preminuča 1960. godine svagdano se 
molim za njegovu nebesku proslavu. Zasigurno, na 
istu nakanu mole mnogi drugi. Bog nas je čuo. Bog 
nas je uslišio. Relativno brzo. Hvala mu velika! 

Proglašenje blaženim kard. Stepinca svjedočan¬ 
stvo je Crkve o njegovoj vjeri i vjernosti, ljubavi, slu¬ 
ženju i trpljenju. Njegova je kanonizacija proslava 
Boga i čovjeka Pravednika. U njoj se do kraja ostvaruje 
Kardinalova biskupska lozinka: »U Tebe se. Gospodi¬ 
ne, pouzdajem!« (Ps 31, 1) 

Stepinčeva beatifikacija govor je svima, da trplje¬ 
nje i klevete i montirano suđenje kad tad vode slavi 
pravednika i mučenika. 

»Nek se postide i posrame zajedno koji se nesreči 
mojoj raduju! 

Nek se odjenu stidom i sramotom oni koji se 
podižu na me!« (Ps 35, 26). 

Stepinčeva beatifikacija živa je propovijed cijelo¬ 
me hrvatskom narodu u jednom delikatnom času 
naše povijesti i naše države. Vidljive su posljedice i 
rane donedavnoga komunističko-ateističkog sustava. 


»Nek se postide i posrame 
zajedno koji se nesreći mojoj raduju! 

Nek se odjenu stidom i sramotom 
oni koji se podižu na me!« 

(Ps 35, 26). 


Obrambeni Domovinski rat otvorio je nove rane i do¬ 
nio nove i brojne probleme, duhovne i materijalne ob¬ 
nove. Sve smo snažnije zapljusnuti pomamnošču 
samo za vremenitim i uživalačkim. Zasjenjene su u 
medijima i javnom životu stožerne kreposti evanđeos¬ 
ke vjere, ljubavi, pravednosti, žrtve. U pitanju su život 
i obitelj te mladi. U novim prilikama, nimalo lakima, 
pred novim zadacima u našem pluralističkom 
društvu i u novim mogućnostima slobode i demokra¬ 
cije, Crkvi u Hrvatskoj, kleru, redovništvu i Kristovim 
vjernicima laicima, potrebni su novi polet i nova pre¬ 
gnuća, da prepoznamo »znakove vremena« (Mt 16,3), 
da im dorastemo, duhovnošću, naobrazbom, kultu¬ 
rom i djelom. 

U tome nam je naš skori blaženik, Alojzije kard. 
Stepinac, primjer, poticaj, nadahnuće i zagovornik. 

Baš u pravi čas! 

Zadar, na svetkovinu Presv. Srca Isusova, 19. lip¬ 
nja 1998. godine. 

-i- Marijan Oblak 
nadbiskup zadarski u m. 

SVJEDOČANSTVO SPAŠENOG ŽIDOVA 


Dana 27. svibnja 1998. došao je u Kustodiju Sjeverno- 
američke Kustodije Svete Obitelji franjevaca, gosp. dr. 
Dan Stockhammer, r. 23. travnja 1933. u Novoj Gradi¬ 
ški, od roditelja Marcela Stockhammera i Štefanije r. 
Neumann, sada sa stanom u 6201 N. Lavvndale, Chica- 
go i u nazočnosti dr. Jurja Batelje, postulatora i vlč. 
Hrvoja Blaška, dominikanca posvjedočio: 


Ja dr. Dan Stockhammer, Židov, kao dječak od 8 
godina zajedno s majkom i drugim Židovima u Pakra¬ 
cu odveden sam 24. prosinca u logor u Staru Gra¬ 
dišku. Moj otac je bio mobiliziran pred početak rata i u 
Njemačkom ratnom zarobljeništvu ostao je do kraja 
rata. Preživio je rat i vratio se u Novu Gradišku. Tako 
je radio kao tajnik opčine. Kad se penzionirao, prese¬ 
lio se u Zagreb, gdje je postao tajnik Židovske opčine 
do svoje smrti 1962. Buduči da je otac bio u zaroblje¬ 
ništvu, majka se u ljetu 1941. sa mnom i sestrom prese¬ 
lila u Pakrac gdje je bila i rođena. Spomenutoga 24. 
prosinca 1941. odvedeni smo u logor. Oko dva do tri 
mjeseca bili smo u St. Gradiški. Kad je taj logor rasfor¬ 
miran, prebačeni smo u Đakovo. Moja sestra Ruth 
umrla je prirodnom smrču mjesec dana prije našeg 
uhičenja. Pošto su bile dozvoljene posjete u logoru 
Đakovo, moj djed je poslao jednu gospođu da nas 
posjeti. Ona je, kad se straža promijenila, povela troje 
djece, među njima sam bio i ja, i vratila nas je u Pakrac. 
Novi stražari nisu znali da je ta gospođa došla bez dje¬ 
ce. Na molbu te gospođe moja majka me je doslovno 
odgurnula i prepustila, povjerila da me ta gospođa 
povede, dok je jedna druga gospođa, najbolja prija¬ 
teljica moje majke, rekla svojoj kčeri, zagrlila je i rekla: 
»Kud idem ja, tuda ide i moje dijete.« 

Nakon par dana u Pakracu moj djed je 
odlučio da on sam ode u Đakovo i lično 
posjeti svoju ženu i moju majku. On je nosio 
sobom pakete i pisma za ostale poznate i na¬ 
vodno da su neka pisma bila inkrimini- 
rajuča. Kad su ga na putu zaustavili da pre¬ 
gledaju dokumente i našli pisma, i njega su 
odveli u Jasenovac gdje je živio do zadnjega 
dana kad se otrovao. Kao liječniku mu je bilo 
dopušteno da liječi seljane, familije stražara, 
kad su ga oni trebali; međutim kad su parti¬ 
zani dolazili prema Jasenovcu, onda je bio 
masovni pokolj i neki su ljudi počeli bježati. 

Jedan koji se uspio spasiti pričao je mome 
ocu da je htio povesti i moga djeda, ali je 
djed bio star i slab. U zadnjem momentu je 
on napravio cijankalij i dao ga onima koji su 
ga htjeli uzeti, njih oko 30 ljudi, i on sam je 
progutao taj otrov. 

Ja sam ostao sam u kuči moje majke sa 
sluškinjom u Pakracu. Moj otac koji je tada 


bio s nama u pismenoj vezi javio je to svojoj sestri u 
Banjoj Luci i oni su poslali jednu gospođu po mene i 
prebacili me u Banju Luku. Njen muž dr. Samuilo Bje- 
lič (bio je Weiss) je uskoro umro. Krajem ljeta 1942. 
smo opet svi bili uhičeni, moja tetka, njezin sin i moj 
djed, koji je tada bio 84 godine star; sljedeče jutro kad 
su došli i kamioni da nas odvedu dalje, moj djed nije 
mogao da se popne na kamion i nitko nije htio da ga 
digne; obzirom da je on morao da se oslanja na mene 
kad je hodao vratili su ga kuči s time da ga ja odvedem 
kuči. Obzirom da nam je sve bilo zaplijenjeno, moj 
djed i ja smo živjeli kod one gospođe koja me je dovela 
u Banjaluku iz Pakraca. Njihovo ime je bilo Ivan i Lju¬ 
bica Župančič. Moj djed je umro u roku dva mjeseca. 

U zarobljeničkom logoru u Njemačkoj, istom dak¬ 
le logoru, boravili su moj otac i moj ujak, inž. Zlatko 
Neumann. Oni su uredili da me gđa. Župančič u jesen 
1942. prebaci u Zagreb kod zaručnice mog ujaka, gđi- 
ce Olge Rajšek. U njenoj kuči sam proveo do početka 
1945. kada sam prebačen u Sirotište na Trešnjevki. U 
međuvremenu, oko 12. ili 14. svibnja 1943. sam odve¬ 
den, prethodno uhičen, u zatvor na Savskoj cesti. Go¬ 
spođica Rajšek je otišla u audijenciju kod nadbiskupa 
Stepinca sa molbom da on intervenira i sljedečeg 
dana, 18. svibnja 1943. sam bio pušten. Dogodilo se to 
na intervenciju nadbiskupa Stepinca. 

Nakon što sam bio pušten iz zatvora na Savskoj 
cesti, stanovao sam kod obitelji Rajšek gdje sam radi 
sigurnosnih razloga kršten. Kasnije sam bio prebačen 
u sirotište na Trešnjevki. 

Izjavljujem da je i moja žena Lea Stockhammer 
rođ. Kohn, spašena iz logora u Loboru na intervenciju 
kardinala Stepinca. 

U Chicagu, 27 . svibnja 1998. 
dr. Dan STOCKHAMMER 



Djeca u narodnim nošnjama sudjeluju u proslavi 
100 . obljetnice rođenja kard. Stepinca 

ALOJZIJEVO 

1981. 


Biskupi na proslavi u Krasiću, u tijeku euharistijskog slavlja; sjede s desna na lijevo: 
mons. A. Jurić, mons.J. Bozanić, kard. Franjo Kuharić, kard. Vinko Puljić, 
mons. G. Einaudi , nuncij , mons. F. Komarica 


Ovogodišnji blagdan sv. Alojzi- 
ja ostat će mi u dragoj uspomeni i 
zbog žrtvica i trpljenja misijskog 
putovanja, a i zbog sreće, zbog toli¬ 
kih milosti, upravo čudesnih milo¬ 
sti primljenih toga dana. Danas je 
imendan blagopokojnog kardinala 
Alojzija Stepinca. Nije to prvi put 
što se njemu utječem, što u duhu 
klečim uz njegov grob, onaj grob 
koji je poznat već po čitavu svijetu: 
grob vječno svježeg cvijeća, grob 
neugašenih svijeća. Njegova je sli¬ 
ka na mojemu stolu, u mojem bre¬ 
vijaru, u mojem srcu. A i u našoj žu¬ 
pnoj crkvi uz ispovjedaonicu lijep 
je okvir s njegovom slikom i sa sli¬ 
kama sluge Božjega Petra Barbarića 
i dragog našeg dr. Merza. Tu je i 
krunica blagopokojnog Kardinala, 
koju sam dobio kao dragu uspomenu kad sam poho¬ 
dio Krašić godine 1978. Nosimo je bolesnicima. 

Dok sam gazio kroz duboku vodu i blato, kao da 
je on stajao preda mnom. Mlad - tek su mu 32 godine, 
vitak, no tako ponizan, ulazi on u blagovaonicu isuso¬ 
vačkog novicijata u Zagrebu. On, novoimenovani 
nadbiskup koadjutor s pravom nasljedstva, obavlja 
svoje duhovne vježbe prije biskupskog posvećenja. 
Ulazi u pratnji dobrog i nezaboravnog, sada već po¬ 
kojnog oca Anđelka Jurića i još živog oca Kozelja. Bio 
je dočekan s takvim pljeskom kakva se ja ne sjećam u 
novicijatu. Pater provincijal ga pozdravlja, čestita mu 
imendan, želi mu svako dobro u ovoj teškoj, odgovor¬ 
noj, kalvarijskoj službi. Kako se sve to upravo pro¬ 
ročki ispunilo: i ta čestitka i odgovor Alojzija. Nevrije¬ 
dan je - veli on - no pripravan je pa i na najveće žrtve. 
Mnogo se uzda u naše molitve. Hrabri nas da ustraje¬ 
mo u zvanju, i s križem i na križu. Ja sam ga samo gle¬ 
dao. Za mene, mlada novaka, bio je kao neko viđenje, 
nešto je svetačko ižarivalo iz njega. Imao sam sreću da 
kroz tih osam dana njegovih duhovnih vježbi uređu¬ 
jem njegovu sobu. U svojoj se poniznosti posebno za¬ 
hvalio za tu malu uslugu. Kasnije mi je pisao i u Ben- 
galiju. Koja li je to za mene bila utjeha i ponos! Sve je to 
davno bilo, no uspomene, drage, svete uspomene ne 
zaboravljaju se tako lako. I ja odonda još na poseban 
način slavim Alojzijevo. To je i dan moje prve svete 
pričesti, sretan i blagoslovljen dan - posebno još bla¬ 
goslovljen spomenom na blagopokojnog Kardinala. 

I ovogodišnje Alojzijevo uistinu je bilo posebno 
proslavljeno, posebno blagoslovljeno i sretno. Tri sela 
u jedan dan: danas je nedjelja. Rane tropske kiše čitav 
su kraj pretvorile u veliku močvaru. Od jučer me trese 
groznica. 


Nakon mise u selu Čunčuri uzeo sam nešto prže¬ 
ne riže u kolibi katehista Emanuela. Onda na put pre¬ 
ma Bamonpukuru. Na pola puta uhvatio nas je plju¬ 
sak. Torulotina majka i jedna starica idu u obližnje 
selo. Pljušti. One se drže jedna druge. Dadoh im svoj 
kišobran, a ja sam se dobro poklopio svojim šeširom 
pa ravno kroz rižina polja. Put je bio tako sklizak da se 
doista nije moglo hodati. Prve kiše, pa pijavica i malih 
vodenih zmija ima i za izvoz. Te zmije nisu otrovne, 
no muka je i nevolja što ne znaš koja ti je dala - injekci¬ 
ju... Međutim, ja te brige ostavljam Anđelima čuvari¬ 
ma. Meni je danas Alojzijevo. Obuzimaju me neka 
vrhunaravna radost i sreća. Pokisao kao pijevac - od 
glave do pete sve curi s mene. Glavobolja je prestala, s 
vodom i kišom otišla je i groznica. To je njegov. Ste- 
pinčev dar za imendan. Koliko sam puta taj dar i to¬ 
like druge darove primio od njega. Hvala, od srca 
hvala! 

Treća misa bila je u Bamonpukuru. Prije toga više 
od jedan sat u ispovjedaonici, zatim misa, četiri krš¬ 
tenja i pohod bolesnom Srimontu u procesiji sa sve¬ 
tom popudbinom. I onda - svaka čast katehistu Da- 
nujelu i njegovoj ženi Mariji - lijepa večera. Bilo je i 
riže i kuhanog graška »dala«, a i ribica. 

Na kraju je bila krunica, večernja molitva.... Lijepo 
i prelijepo se završilo Alojzijevo godine 1981. 

O. Ante Gabrić, D. I. članak objavljen u knjizi: 
Životni put jednog misionara - IV. dio, Zagreb 1981. 

O, Ante GABRIĆ , 
DL Maria Polli , 
kolovoz 1981. 

Svjedočanstvo vlč. Franca STRAŠEKA 


Vlč. Franc Strašek, rođen 29. kolo¬ 
voza 1948. u Rogaškoj Slatini, za 
svećenika je zaređen 29. lipnja 
1973. u Mariboru, svećenik Mari¬ 
borske biskupije, dao je u Zagrebu, 
18. lipnja 1998., a povodom beatifi- 
kacije Sluge Božjega Alojzija Ste- 
pinca, sljedeće svjedočanstvo: 


»Beatifikacija kardinala Alojzi¬ 
ja Stepinca je najaktulanija u ovom 
času da ga Crkva dobije kao svjet¬ 
lo, jer je bio u potpunom jedinstvu 
s Papom, i svijet, jer se brinuo za 
svakog čovjeka. Stepinac je univer¬ 
zalni svetac, ne samo za Crkvu u 
Hrvata, nego i za Sloveniju i Kato¬ 
ličku crkvu u svim zemljama Euro¬ 
pe i svijeta. On je bio veliki do¬ 
bročinitelj Slovenaca. Vlč. Anton 
Drofenik, koji je umro 18. lipnja 
1995., često je spominjao gosto¬ 
primstvo što ga je nadbiskup Stepi¬ 
nac iskazao svečenicima Slovenci¬ 


ma koji su bili protjerani iz svojih 
biskupija. Primio ih je kao otac svo¬ 
ju djecu, zanimao se za njihovo sta¬ 
nje i pomagao im u svojim mo- 
gučnostima. Taj je svečenik imao 
uvijek suzne oči kad je govorio o 
Stepincu i spominjao se njegove 
plemenitosti iskazane i slovenskim 
vjernicima. 

Isto je tako posvjedočio vlč. 
Pankracij Poteko, koji je bio za vri¬ 
jeme 2. svjetskog rata župnik u 
Svetom Križu u Začretju, da je Ste¬ 
pinac bio izvanredno suosječajan s 
prognanim slovenskim svečenici¬ 
ma. Upamtili su ga kao čovjeka 
osobite ljubaznosti koja se vidjela u 
svakom njegovom nastupu, razgo¬ 
voru i susretu s njima. Osobita se 
ljupkost zapažala na njegovom li¬ 
cu, a zapravo je to bila uronjenost u 
Boga, svetost. 

Moja teta, Kristina Kranjc, sklo¬ 
nila se za vrijeme rata najprije u 
Liku, a onda u Zagreb. Jednog 
dana pohodila je nadbiskupa Ste¬ 
pinca, potužila mu se na stanje te 
zamolila pomoč za upis u školu 


njezina sina. Nadbiskup se uživio 
u njene brige i »njeno bolečino je 
prevzel na se in obljubil, kar bo v 
njegovi moči bo storil da bo njezin 
sin nadalje val šolanje«, što je i iz¬ 
vršio. 

Došao sam na proslavu 100. 
obljetnice rođenja kardinala Ste¬ 
pinca u Krašič i kad je nadbiskup 
Bozanič obznanio da če Sveti Otac 
proglasiti kardinala Stepinca 
blaženim oči su mi se napunile 
suzama radosnicama jer dobivamo 
velikoga zagovornika na nebu koji 
je sav svoj život uložio za Crkvu i 
dobro čovjeka. Mene osobno priv¬ 
lači njegova osobnost i svetost i ja 
nisam došao u Zagreb, a da nisam 
pohodio njegov grob i pomolio se. 
On je bio sav Božji: ništa nije radio 
za sebe, več sve za Boga, oživi ju juči 
Božju riječ uzetu kao svoje geslo: U 
Tebe se. Gospodine, uzdam!’ i 
upravo je po njemu ta rečenica Sve¬ 
toga pisma postala za mene jedna 
od najsnažnijih.« 

U Zagrebu , 19. lipnja 1998. 


Svjedočanstvo prof. Ivana Meštrovića 
o kardinalu Alojziju Stepincu 


U razgovoru s američkim no¬ 
vinarima, na upit: »Što kažete o 
imenovanju monsinjora Stepin¬ 
ca za kardinala i o njegovoj izja¬ 
vi američkim novinarima povo¬ 
dom toga?«, prof. Meštrović je 
odgovorio: 


»Monsinjor Stepinac je ostao 
dosljedan sebi i svom uvjerenju, on 
govori istinu privatno i javno, isti¬ 
nu o svom uvjerenju i onom svoga 
naroda. Sve što je rekao još na 
svom procesu u Zagrebu u oči 
»osude« bila je istinska ilustracija 


njegovog osobnog uvjerenja kao i 
onog Hrvatskog naroda. Zbog toga 
je bio i osuđen, osuđen uz puno 
uvjerenje onih koji su ga osudili da 
je pravedan. Uzalud se oni koji su 
mu oduzeli slobodu tješe i obraz¬ 
lažu da u Istoriji ima dosta primje¬ 
raka da su pravedni ljudi bili 
osuđeni zbog »političke nužde«. 
Oni nikoga neče uvjeriti da su u 
prošlosti i takove »osude« bile hu¬ 
mane, a još manje da če njima tako¬ 
vi primjeri biti korisni. Šef današnje 
Jugoslavije je sam - držim neo¬ 
prezno - izjavio da on nije u stanju 
pustiti Stepinca na slobodu buduči 
da bi se tomu usprotivilo Srpsko 
stanovništvo zemlje i njegovo 
svečenstvo. Dakle, prema ovoj izja¬ 


vi jedino bi to bio razlog Ste- 
pinčevoj »izdaji«. A gdje mu je 
onda slogan »bratstvo i jedinstvo«, 
gdje li računica za stabilitet države 
ako polovica njezina stanovništva 
drži za izdajnika čovjeka za koga 
druga polovina drži da je svetac? I 
kakav kredit može inostranstvo 
dati takvoj zemlji i takvoj zajedni¬ 
ci? 

Kakvo je raspoloženje Srpskog 
naroda prema slučaju Stepinac ja 
ne znam. Samo znadem da je 
Hrvatskog naroda 97% za Stepinca, 
a 3% za Tita, i to po rođenom ko¬ 
munističkom priznanju. Prema 
tomu, ako današnji režim Jugosla¬ 
vije želi pomirenje sa Hrvatskim 
narodom i sa velikom Katoličkom 

crkvom, on treba da pusti Stepinca na slobodu i da ga 
pusti da vrši svoju vjersku dužnost, jer je Stepinac 
ostao vjeran i svome narodu i Crkvi koju u njemu pred¬ 
stavlja, a ni narod ni Crkvu ne može nikakav režim da 
pobijedi i iskorijeni. 

Stepinčev slučaj može biti poduka da u smjelosti 
imaju prednosti oni koji drže da sa našim zemaljskim 
životom svršava i naš život uopće. Naprotiv, Stepinac i 
njemu slični su uvjereni da se stvarni život ne da ni 
sputati ni uništiti. U borbi su dakle dvije nejednake sile: 
povremena i van vremenska. Trebali bi se vlastodršci 
povremene sile zamisliti, čija može biti konačna pobje¬ 
da. Crnogorski Vladika i veliki pjesnik Njegoš kaže: 
'Blago onom ko dovijek živi imao se rašta i roditi.' Oni 
drugi ili se ne pominju ili samo po zlu. 

Znadem da bi poslije svega ovakvo riješenje reži¬ 
mu teško palo, ali uvidjeti svoju pogrešku pa je ispravi¬ 
ti veća je hrabrost nego preći preko nje. Režim doduše 
imade Stepinca sputana u svojim rukama, ali i sam sa 
njime stoji na žici iznad provalije.« 



Svećenici na proslavi u Krašiću 


Vjernici grada Varaždina na izložbi o 
Časnom Sluzi Božjemu Alojziju Stepincu 
u sjedištu njihove biskupije 



Darovi za pokriće 
troškova u postupku 
proglašenja blaženim 
kard. Alojzija 
Stepinca 

Svoj dar za pokriće troškova u" postupku 
za proglašenje blaženim i svetim kardinala 
Alojzija Stepinca možete poslati preko Zagre¬ 
bačke banke na ime: 

Postulatura kard. Stepinca 
devizni račun: 012101-01-2421741339 
kunski račun: 012101-12-2320444313 

Vjernici koji na zagovor sluge Božjega budu 
uslišani, zadobiju tjelesno ili duhovno ozdravljenje]! 
ili koju osobitu milost neka opis uslišanja i kom¬ 
pletnu liječničku dokumentaciju dostave na adresu: i 

Postulatura Sluge Božjega 
Alojzija Stepinca 
Kaptol 31 
10000 ZAGREB 

Svaki dopis na Postulaturu kojim se priopćuje 
primljeno uslišan je ili uspomena na slugu Božjega 
neka bude potpisan te obilježen nadnevkom i mje¬ 
stom pisanja. Anonimna pisma se ne arhivirajigp 
Vjernici koji žele ostati anonimni neka to napome¬ 
nu u dopisu. 


Kardinala vode na suđenje 

»Stepinac ... simbol ljudskog dostojanstva 
i čovjekove slobode« 


Ovo svjedočanstvo Zorana Budrovića, ondašnjeg studenta geologije u Za¬ 
grebu, poslala je iz bratova dnevnika, iz Hvara, 21. lipnja 1998. gđa. Borinka 
Budrović. Učinila je to po savjetu o. Martina Kirigina da ove bilješke reknu 
mladima danas »što su mladi u ono vrijeme, u okolnostima u kojima su živje¬ 
li, mislili o blagopokojnom Kardinalu, a što je Crkva sada potvrdila.« 

»Kada je moj brat ovo pisao, bio je kroz dvije godine pod nadzorom UDB-e 
- zatočen u rodnom Hvaru - nakon onih studentskih demonstracija 1959. u 
kojima nikako nije sudjelovao, ali... znalo se što i kako misli.« Gđa Budrović 
je ovaj dnevnički zapis proslijedila u kopiji rukopisa. 


Zoran BUDROVIĆ: 
Bilješke iz Dnevnika 

10. II. 1960. 

Umro je Stepinac. Jučer vijest o 
upali pluća: stanje ozbiljno, ali ne i 
kritično, danas smrt. 

Oktobra 1946. marionetski za¬ 
grebački proces, sa osudom na 16 
godina robije; optužnica: suradnja 
s okupatorom; prekrštavanje Srba, 
neprijateljski stav prema novom 
poretku - tri točke, tri laži, s tim da 
pod zadnjom točkom optužnice 
treba shvatiti, da je on bio jedini 
čovjek koji se je usudio javno 
režimu spočitnuti laži i nasilja 
vršena pod plaštem »narodne de¬ 
mokracije.« Zadnja usluga koja se 
ovakvim režimima može pružiti. 
Ukupno izdržanu kaznu od 13 go¬ 
dina i 3 mjeseca njegova smrt da¬ 
nas je pretvorila u doživotnu, do 
smrti otežavajuću okolnost na 
račun režima, koji je za svoj opsta¬ 
nak u svojim temeljima trebao uzi¬ 
dati lažima i klevetama i ovakovu 
žrtvu. 

Svojevremeno se zagrebački 
proces Stepincu nužno morao 
ocjenjivati u sklopu identičnih pro¬ 
cesa u Budimpešti, Varšavi i Pragu 
tamošnjim glavarima Katoličke cr¬ 
kve Višinskom, Beranu i Midtzenti- 
ju - i dok su drugdje režimi ukli¬ 
ješteni između laži i stvarnosti mo¬ 
rali svaki od tih pojedinih slučajeva 
maknuti s mrtve točke, dotle je 
slučaj Stepinac u skladu sa čitavom 
stvarnošću našeg režima vjernom 
načelu »nemicanja« i stagnacije 
ostavljen netaknut: tek se Lepogla- 
va zamijenila konfinacijom i izola¬ 
cijom u Krašiću. (Od tada upornost 
u slučaju Stepinac predstavlja cije¬ 
nu kojom se pred javnošću režim 
laži i nasilja nastoji održati na vlasti 
u cijeloj i neizmijenjenoj svojoj po¬ 
stavi). 


U tome okviru osuda nad Ste- 
pincem bila je tek gest obračuna i 
nasilja svjetskog komunizma nad 
Katoličkom crkvom, u ovom sluča¬ 
ju na hrvatskim terenima, kao što 
su istu kaznu i sudbinu doživjeli 
njegovi kolege istog položaja u 
Poljskoj, Mađarskoj i Češkoj. Jasno 
je pri tom da je konkretni sadržaj 
svakog pojedinog procesa-slučaja 
bio irelevantan i ostavljen poluinte- 
ligentnoj režiji javnog tužilaštva i 
bjesomučne komunističke štampe. 

Sukob nametnuti mu prihvatio 
je stavom koji ulijeva poštivanje i 
oduševljenje beskompromisnim - 
jer sa partijom nema razgovora, 
zbog njene otvorene laži i nasilja; 
svjestan težine, osamljenosti i pat¬ 
nje svjedoči o tom smrt (u pred¬ 
večerje blagdana Lurdske Gospe); 
ali svjestan i veličine ovog sukoba i 
čovjeka s ovakvim apokaliptičkim 
Levijatanom totalitarne i amoralne 
države - svjedoči o tome njegova 
nepopustljivost. 

Stav, kakav smo mogli samo 
željeti, da ga u ovom sukobu zauz¬ 
me kršćanstvo i Crkva, dobio je 
svoje oličenje u Njemu, a današ¬ 
njom njegovom smrću i svoj pečat. 
Može se čak reći da ih je on ignori¬ 
rao i nije priznao režim u onome u 
čemu je to bio režim javnog i 
duhovnog ropstva - što se je u nje¬ 
govom slučaju (nakon što su se 
maske skinule monstruozno otkri¬ 
lo inostranstvu i narodu ovdje) - 


zato je njegova kazna izolacije bila 
još jedina forma slobodnog i do¬ 
stojnog života u univerzalnoj robi- 
jašnici okvira državnih granica 
FNRJ-a. On je to znao, bio sam, pu¬ 
nim saznanjem patio i umro danas 
- slomljen, ali ne u vjeri. Vjera u 
kršćanstvo i u slobodu: u slobodu 
čovjeka i u slobodu njegovog naro¬ 
da, sa njegovom smrti imaju danas 
neospornu pobjedu - ovo uopće 
nije ukras, ovo je teška i gorka čin¬ 
jenica smrti jednog patnika i prave¬ 
dnika - u kojemu je zgažen patio 
cijeli jedan narod, ponižen i pri¬ 
kraćen u slobodi. 

Mi možemo govoriti, slikama, 
usporedbama približno: njegov 
primjer će djelovati, velika uspo¬ 
mena će pokretati, njegov duh će 
nadahnjivati, njegova je smrt klica 
iz koje će se sloboda razviti i istina 
trijumfirati - sve su to opisna prib¬ 
ližavanja pravoj stvarnosti za koju 
čak agnostički možemo reći da je 
ne poznajemo: jer mi ne znamo 
zbilja kako se vrijednost probija u 
stvarnost. 

Mi tek znamo »da se ona« - ako 
ne želimo posumnjati u sami znan¬ 
stveni smisao historije - faktično 
probija u stvarnost: a pri tom vidi¬ 
mo da su svjesna patnja i još više 
smrt za vjeru (ideale) oni nei¬ 
straženi klanci kroz koje se duh i 
vrijednost probijaju u život i histo¬ 
riju. - To je ako bi se smjelo tako 
reći i »znanstvena« obrada Kalvari¬ 
je i Golgote i traženje njihove unu- 

Nikad Krašić u svojoj povijesti nije doživio 
takvo veleslavlje kao na proslavi 100. godišnji¬ 
ce rođenja svog najslavnijeg sina 


Zborna molitva za Misu u čast 
blaženoga Alojzija Stepinca 

Bože, 

Svemogući vječni Boze, 
ti si svom blaženom Alojziju biskupu 
pomogao da se za pravdu bori 
do mučeničke smrti. 

Daj nam po njegovu zagovoru 
iz ljubavi prema tebi podnositi sve protivštine 
i svim bićem težiti za tobom, 
jedinim pravim životom. 

Po Gospodinu našem Isusu Kristu, 

Sinu tvome, 

koji s tobom živi i kraljuje 
u jedinstvu Duha Svetoga Bog 
po sve vijeke vjekova. 

Amen. 


tarnje, historijski nužne povezano¬ 
sti sa činjenicom kasnijeg kršćan¬ 
stva - ovo se uopće ne smije činiti 
čudnim ako historiju kao i sva 
životna područja čovjekova shvati¬ 
mo kao djelokrug gdje se pojav¬ 
ljuju i dominiraju vrijednosti duha. 
Jedini je prigovor da se na taj način 
ne ograđujemo dovoljno od mi¬ 
stike - odgovor je na to, ako želimo 
još vidjeti u historiji neki cilj i smi¬ 
sao, da čak u ime znanosti zahtije¬ 
vamo Kristov sud kao epilog histo¬ 
rije. 

Bez toga - ovakove smrti, ova- 
kovih žrtava, ovakovih ličnosti, gu¬ 
be svoj smisao: čak prestaju biti tra¬ 
gedije, postaju odvaljeno kamenje, 
odbačene patnje skamenjene i be¬ 
smisleno uzidane u temelje još be¬ 
smislenije stvarnosti današnjice. 

Narod je očekivao u Njemu 
Živome sutra naći orijentaciju, au¬ 
toritet, glas koji će se čuti i slušati - 
tim više što je on bio jedini koji je u 
ropstvu ostao slobodan, te bi i sutra 


u kaosu trenutačnom, kojega se je 
bojati, mogao biti razuman. Zato 
nas njegov nestanak ispunja bo- 
jaznima - zbog naroda koji je ostao 
bez velikih svojih sinova, a ispunja 
nas i žalošću jer je između našeg 
naroda otišao, za uvijek, a da mu se 
nepravda nije ispravila: čak nijed¬ 
na riječ javna priznanja i dužnog 
divljenja, čak ni minimalan riziko 
izjave o nedužnosti ili zadušnice 
barem: sve je pod pritiskom šutnje, 
kao što su to bile i sve njegove duge 
godine kazne. Šutnja u kojoj svatko 
znade pravu istinu, a osjeća potre¬ 
bu i dužnost da šuti, jer postoje 
režimi danas koji u svojim ruševi¬ 
nama mogu uništiti stotine hiljada 
ljudi, ako se samo započne sa reha¬ 
bilitacijom jedne ličnosti (slučaj 
Rajk!) i toliko je preopterećenje la¬ 
žima da su i državne mašine za to 
preslabo dimenzionirane i slabe da 
toliko nose. 

Stepinac i živ i mrtav podjed¬ 
nako ostaje živ simbol ljudskog do¬ 


stojanstva i čovjekove slobode - 
koja se nisu poklonila pred lažima i 
nasiljem svemoćne amoralne drža¬ 
ve - on je to u svojem životu reali¬ 
zirao i pruža tako neslomivu snagu 
u prvom redu vlastitom narodu u 
ostvarenju ideala za koje je on dao 
život u svjesnoj i dugotrajnoj pat¬ 
nji: za dostojanstvo i slobodu čovje¬ 
ka, za društvo koje će to poštivati i 
na tome se izgraditi. 

On je u svojoj osobi k tome kao 
glava crkve u našem narodu spojio 
kršćanstvo s tim kršćanstvu najin¬ 
timnijim zahtjevom, sa načelom 
ljudske slobode koje svako društvo 
treba da poštuje, a o iskrenoj pro¬ 
vedbi kojega će ovisiti i efikasnost 
kršćanstva u slobodnom društvu 
sutrašnjice. 

Signalizirajući tako pravi smi¬ 
sao današnjeg sukoba (histori¬ 
jskog) u izboru kršćanstva ili 
ropstva on je postao oličenje borbe 
kršćanstva s marksizmom, kršćan- 

stva i ovog modernog prosvijeće¬ 
nog oblika ropstva. 

Njegova smrt posebno skida s 
dnevnog reda diskusiju da lije stav 
koji je on odabrao i ostao mu do¬ 
sljedan bio ispravan: pitanja u tom 
smislu pokazuju pomanjkanje shva¬ 
ćanja za historijsku važnost i težinu 
današnjeg sukoba. Događaji našeg 
vremena prelaze okvire stoljeća 
(čak), bit će međaš kamen jedne 
preduge epohe kroz koju je kršćan¬ 
stvo i Crkva vodila konstantnu 
borbu sa kulturnim duhom vreme¬ 
na počevši od Renesanse, ali bez 
dovoljnog društvenog i javnog 
ugleda. Današnji sukob sa svjet¬ 
skim komunizmom je tek obračun 
s posljednjom u tom nizu apokalip- 
tičnih »zvijeri s kopna«, sa najgoro- 
stasnijom i najmonstruoznijom. Jer 
komunizam je tek do krajnjih kon- 
sekvenca doveo samo one stavove 
sa kojima se kršćanska misao i or¬ 
ganizam već od velikog Europskog 
preporoda, kada se sukobila vjera 
u humanizam i progres sa vjerom u 
uskrsnuće, upravo pet vjekova već 
bavi. Ovaj finale u tom sukobu, sa 
svojom logičnom odlučnošću i 


oštrinom, nikako ne trpi spomenu¬ 
te diskusije, pitanja i sumnje u vezi 
elastičnosti ili neelastičnosti u sta¬ 
vu pokojnog Stepinca: jer se poka¬ 
zuju potpuno promašeni. Histori¬ 
jski sukobi ne trpe cmizdrenja i hi¬ 
storija si srećom zna odabrati 
nadahnute aktere i Stepinac je ovo¬ 
ga bio svjestan i samo odatle njego¬ 
va odlučnost i nepopustljivost do 
smrti. 

Svojom sudbinom koja mu je u 
dio pala, da na svojim leđima po¬ 
nese veliki teret ovog sukoba sam, 
lično, a kojoj se on pokazao zavid¬ 
nom visinom dorastao, on je postao 
protagonist ovog historijskog su¬ 
koba vjere i nevjere, slobode rop¬ 
stva istovremeno - jednako u 
našem hrvatskom narodu kao u 
Općoj Crkvi i Europi. 

Danas Stepinac prestaje biti 
samo hrvatski metropolit i kardinal 
- to su tek ljudska priznanja čovje¬ 
ku čiji heroizam - pokazao je to de- 
cenijama patnje - graniči sa sve- 
tošću. 

Sa svojom smrću danas uoči 
blagdana Lurdske Gospe 1960. Ste¬ 
pinac ulazi u onu posvećenu histo¬ 


riju vječno živih veličina duha koje 
upravo kroz svoju smrt fizičku ni¬ 
kada ne prestaju pokretati nas žive, 
duhom kojim su oni živjeli, to su 
vidljiva svjetla uočljiva svima, i 
samo tome je trebala doprinijeti po¬ 
pularnost njihova života. 

Inspiracija koju nam njegova li¬ 
čnost daje potrebna nam je za dalj¬ 
nje napore i nastojanja oko ostvari¬ 
vanja nove kršćanske i društvene 
sinteze budućnosti, čije se osnovne 
konture već naziru (...). 

17. II. 1960. 

Danas 8 dana nakon Stepinče- 
ve smrti, održane su zadušnice u 
Sv. Petru: slušao sam čitav prijenos: 
Tiserana i Papin govor. Govor me je 
još iznenadio i s obzirom na papinu 
ličnost skoro »mladog« starca i po¬ 
gotovo s obzirom na sadržaj u po¬ 
gledu Stepinca koji mu je bio po¬ 
svećen. 

Govor je zbilja djelovao kao 
uvod u beatifikaciju, kao pravo po¬ 
dizanje spomenika Stepincu, spo¬ 
menika namijenjenog univerzalnoj 
Crkvi i cijelom kršćanstvu. 


Proslava Stepinčeva 
u Milvvaukeeu 

Župljani hrvatske župe Srca 
Isusova u Milvvaukee, SAD, za¬ 
jedno sa brojnim Hrvatima iz ši¬ 
reg područja, 15. veljače sveča¬ 
nom su euharistijom proslavili 
uspomenu na smrt blaženog 
Alojzija Stepinca. Nakon Svete 
mise koju je predvodio župnik 
fra Stjepan Bedeniković zajed¬ 
no sa kustosom Hrvatskih fran¬ 
jevaca u Americi i Kanadi fra 
Slavkom Soldom, svi su prisutni 
mogli pogledati film o kardinalu 
Stepincu u župnoj dvorani. 


Izabran novi lik blaženoga Alojzija 
Stepinca 


U predvorju Dječačkoga 
sjemeništa na Salati u Zagre¬ 
bu, u četvrtak, 17. rujna 1998. 
Ured za promicanje postupka 
za proglašenje blaženim i sve¬ 
tim časnoga Sluge Božjeg 
Alojzija Stepinca (Postulatu- 
ra) predstavio je javnosti ra¬ 
dove prispjele na natječaj za 
lik blaženog Alojzija Stepin¬ 
ca. Radove su poslali slijedeći 
autori: J. Biffel, S. Đukić Pišta, 
V. Galina, Z. Homen, C. Mi- 
lanković, M. Nejašmić, V. 
Nejašmić, V. Pavlinić, I. Pe- 
traš, A. P. Petrič, S. Popović, 
Sestra Marija od Presv. Srca, 
Z. Sigetić, A. Stagličić-Balen, 
P. P* Sunara. Od 19 prispjelih 
radova koje je proslijedilo 18 
umjetnika, nakon savjetova¬ 


nja sa stručnjacima i odgovor¬ 
nim osobama, donijeta je 
odluka da se za službeni lik 
odabere likovno rješenje aka¬ 
demskog slikara prof. Josipa 
Biffela iz Zagreba. 

Radove je predstavio dr. 
Juraj Batelja, postulator i Ne- 
venka Nekić, prof. povijesti i 
likovne umjetnosti na Nad¬ 
biskupskoj gimnaziji u Zagre¬ 
bu (Salata), a o samom znače¬ 
nju svečanosti, kao pripreme 
za svečanost beatifikacije u 
Mariji Bistrici govorio je 
mons. Vladimir Stanković. 

U glazbenom dijelu pro¬ 
grama nastupio je zbor Dje¬ 
čačkog sjemeništa pod rav- 
nanjem prof. Juričić. 

Chicago: Proslava stote obljetnice rođenja 
kardinala Stepinca 


Vijest da će Sveti otac Papa Ivan Pavao II. 3. listopada 
u Mariji Bistrici u Hrvatskoj proglasiti blaženim Alojzija 
Stepinca, primljena je među Hrvatima šire okolice Chica- 
ga s velikom radošću. Ako je za tu vijest itko bio spre¬ 
man, to su ovdašnji Hrvati koji su se s nadom i molitvom 
pripremili proslaviti stotu obljetnicu rođenja Sluge 
Božjega Alojzija. Već nekoliko mjeseci vrše se pripreme 
za ovu proslavu, a vijest o beatifikaciji 8. svibnja na sam 
rođendan Alojzija Stepinca doista predstavlja krunu i 
vrhunac naših čežnji i molitava. 

Glavni organizator ove komemorativne proslave bile 
su hrvatske župe u Chicagu, Hrvatska Katolička zajedni¬ 
ca za SAD i Kanadu, Hrvatska žena grana broj jedan, te 
Hrvatski etnički institut. 

U petak 15. svibnja otvorena je u Hrvatskom eti- 
ničkom institutu u Chicagu izložba u povodu proslave 
100. obljetnice rođenja Sluge Božjega, Alojzija kardinala 
Stepinca. Izložba će trajati do 3. listopada 1998, to jest do 
dana službenog proglašenja blaženim Alojzija Stepinca u 
Mariji Bistrici. 

Glavna i središnja proslava stote obljetnice održana 
je 24. svibnja u hrvatskoj župi sv. Jeronima sa svečanom 
svetom misom u jedanaest sati ujutro koju je služio ban¬ 
jalučki biskup dr. Franjo Komarica uz koncelebraciju 
brojnog klera, a propovijedao je msgr. dr. Juraj Batelja, 
postulator kauze. Nakon Svete mise održanje u crkvenoj 
dvorani dobrotvorni banket i slavospijev (musical) na 
čast hrvatskog kardinala i mučenika za vjeru i narod. U 



Mons. F. Komarica , monsj. J. Batelja i fra J. Grbeša na proslavi 
100. obljetnice rođenja kardinala Stepinca u Chicagu , 

24. svibnja 1998. u župi sv. Jeronima 


programu su sudjelovali župni zbor Sv. Jeronima pod 
ravnanjem Mary Ellen Ratković, te hrvatska škola i 
plesno tamburaška skupina »Alojzije Stepinac« i no¬ 
voosnovani muški oktet klapa »Stradun«. Glavni govor¬ 
nik na ovom skupu bio je biskup dr. Franjo Komarica koji 
je i sam poput Stepinca, u naše vrijeme, okusio pro¬ 
gonstvo Crkve i pretrpio osobne žrtve za Katoličku 
Crkvu i vjeru. 


Izložba u Hrvatskom etničkom institutu 



Mladi u narodnim nošnjama sudjeluju na Misi proslave 
kardinala Stepinca u Chicagu 


Izložba o životu i radu kardinala Stepinca sadrži vri¬ 
jednu dokumentaciju na hrvatskom i engleskom jeziku. 
Na svečanom otvaranju 15. svibnja bili su nazočni člano¬ 
vi Hrvatske škole pri župi Sv. Jeronima, koja nosi naslov 
»Alojzije Stepinac«. Bilo je dirljivo gledati djecu u narod¬ 
nim nošnjama kako uz ruku svojih roditelja ili učitelja 


pažljivo upijaju u svoje mlade duše istinu o čovjeku koji 
je svojom žrtvom mislio na njihovu budućnost i na 
duhovnu, moralnu i nacionalnu budućnost njihovih 
vršnjaka u domovini. 

Doista, brojne knjige, časopisi, specijalna izdanja s 
komemorativnim nadnevcima, rukopisna i druga pisma, 
novinski članci, pjesme, spomen knjige, proklamacije i 
rezolucije, umjetnička slikarska i kiparska djela, izjave 
svjetskih političara i znanstvenika od Churchilla do Ein- 
steina, papa i kardinala, službena arhivska građa s neko¬ 
liko američkih sveučilišta, svjedočanstva očevidaca, kao 
američkih doktora koji su liječili Stepinca u zatočeništvu 
u Krašiću, te brojne fotografije kronološki i tematski 
inkorporirane na izložbenim panelima - sve je vrijednim 
zalaganjem organizatora spremljeno za izložbu u prekra¬ 
snim prostorijama Hrvatskog etničkog instituta što ga 
kao ravnatelj vodi Fra Ljubo Krašić. U posebnoj prostoriji 
posjetitelji mogu vidjeti nekoliko video prikaza o kardi¬ 
nalu Stepincu, uključujući onaj najnoviji Jakova Sedlara 
koji također sadrži izjave Židova koje je Stepinac spasio 
za vrijeme rata. 

Za izložbu postoji veliko zanimanje ne samo kod 
Hrvata već i kod drugih nacionalnih skupina, kao Slove¬ 
naca, Mađara, Poljaka i Židova, posebno kod pisaca i 
istraživača povijesnog razdoblja u kojem je živio Stepi¬ 
nac. 

»STEPINČEVIM STOPAMA« 


Uz mnoge datume koje mi Hrvati slavi¬ 
mo ove godine, svakako je značajna 100. 
obljetnica rođenja našega velikog sina, 
mučenika Stepinca. Tom smo prigodom 
mi Hrvati ažurne obale odlučili hodočasti- 
ti u svoju Hrvatsku pod geslom »Ste- 
pinčevim stopama«. Razradili smo plan 
putovanja i hodočašća koji su dogovorili 
misijski odbornici sa svećenikom. Tu smo 
odluku objavili vjernicima koji su se počeli 
upisivati za hodočašće. Naručili smo au¬ 
tobus, a svećenik je otišao u Hrvatsku i 
organizirao smještaj u hotelima i dogovo¬ 
rio na mjestima koje ćemo posjetiti kada 
dolazimo. 



Mons. M. Culej otvara izložbu o životu kardinala 
Stepinca u Varaždinu početkom srpnja ove godine 


Krenuli smo dakle u ime Božje 29. svibnja iz Niče 
u jutro u 6 sati. Putovanje je bilo ugodno, uz molitvu i 
pjesmu kako priliči Hrvatima hodočasnicima. Cilj 
nam je bio stići prvi dan do Krašića, rodnoga mjesta 
našeg mučenika. Stigli smo u Krašić pred večer, gdje 
smo imali Sv. misu u Stepinčevoj crkvi, gdje je naš 
mučenik u kućnom pritvoru ispovijedao, propovije¬ 
dao i misio s narodom Božjim koji je bio šikaniran zato 
jer su katolici i što su Hrvati. 

Pozdravio nas je domaći župnik vlč. gosp. Josip 
Balog i s nekoliko riječi ocrtao život kardinala Stepin¬ 
ca. Naš svećenik vlč. g. Čukman mu je zahvalio na lije¬ 
pim riječima i prijemu te uručio kuvertu s priloženim 



Ministranti »Šotoventa«: Lindarići , Poljica i Vrh sa 
svojim župnicima pohodili su rodno mjesto 
kardinala Stepinca 25. lipnja 1998. 


darom za crkvu. Razgledali smo i prostorije u kojima 
je prisilno boravio i umro od komunista preranom 
smrću dotučen naš uskoro proglašeni blaženik. Potom 
smo bili počašćeni ukusnom i obilnom večerom koju 
su nam spremili Krašićanci - obitelj Barundić, a koji 
rade uspješno na ažurnoj obali. 

Sutradan smo već u 9 sati bili u Zagrebačkoj kate¬ 
drali kroz koju nas je stručno i znalački vodio dr. 
Kurečić, te kroz riznicu i muzej. Posjetili smo i naš 
Hrvatski državni sabor u kojem nas je dočekao i vodio 
kroz prostorije dr. Sabol. Prigodom našeg boravka u 
Saboru predali smo im umjetničku sliku umjetnika 
Krunića, a dar Misije na sjećanje i naš posjet vrhov¬ 
nom tijelu Hrvatske. Na blagdan smo Duhova u 
našem Hrvatskom nacionalnom prošteništu i okuplja¬ 
lištu svih Hrvata - Mariji Bistrici obavili pobožnost 
Križnog puta na brdu Kalvariji iza svetišta, pristupili 
sakramentu svete ispovijedi kao pravi hrvatski roma- 
ri, te prisustvovali Svetoj misi. Poslije Mise smo bili na 
ručku kojim je častio sve hodočasnike naš svećenik 
koji ove godine slavi 25. obljetnicu svećeničkog 
ređenja. Poslijepodne smo razgledali ćelije zatvora u 
Lepoglavi, predivnu baroknu crkvu koja je opet u 
svojoj vjerskoj funkciji nakon pada komunizma u 
Hrvatskoj. Još smo uspjeli razgledati uščuvani dvorac 
Trakošćan kojem su se divili i Francuzi, naši prijatelji 
koji su s nama pošli na ovaj put. Odmorili smo se 
umorni u hotelu Matija Gubec u Stubičkim Toplicama 
te presretni i puni dojmova vratili se u ponedjeljak u 
Niču. Hvala Bogu i kardinalu Stepincu za ovo prediv- 
no hodočašće puno duhovnih dojmova i snage koju 
smo ponijeli u svoju sivu svakidašnjicu. 

STJEPAN ČUKMAN 

Komemorativna Sveta misa 



Preko 700 vjernika slilo se je u nedjelju 24. svibnja u novoobnovljenu crkvu Sv. Jeronima, koja je u ju¬ 
tarnjem suncu procvala s novim kamenim pročeljem, kao daje u najdoličnijem smislu i kamenje prono¬ 
silo slavu ovog najvećeg hrvatskog velikana ovog stoljeća. U svečnoj procesiji pred crkvom i u crkvi prije 
Mise odjekivala je pjesma »Evo Svećenik Veliki«, pozdravna himna i Kristu i kardinalu Stepincu i biskupu 

Komarici. Vlč. Josip Grubišić, domaći _ _ __ 

župnik, pozdravio je na početku bisku¬ 
pa Komaricu i sve sudionike na misi, 
vjernike i svećenike kao i organizatore 
proslave te se posebno zahvalio postu¬ 
latom msgr. Batelji što je doveo veliko 
djelo do kraja na čemu će mu hrvatski 
narod biti vječno zahvalan. 


Biskup Komarica je u svečanom pro¬ 
glasu i proslovu najavio značenje ove pro¬ 
slave istaknuvši da je upravo ovdje u Chi- 
cagu, u SAD i Kanadi, hrvatski narod, 
kroz svoje župe i Hrvatsku katoličku 
zajednicu za SAD i Kanadu, kao i preko 
hrvatskih franjevaca i drugih hrvatskih 
svečenika, kada se to za vrijeme jugoko- 
munističkog sistema u domovini nije 
moglo, širio ime i slavu kardinala Stepin- 
ca, pronoseči istinu putem tiska i 
godišnjih komemoracija i ponajviše, 
moleči se njemu kao svecu i materijalno pomažuči 
troškove za proces kanonizacije. 

U svojoj propovijedi msgr. Batelja zanosno je osli¬ 
kao duhovni lik, neslomljivi značaj, neizrecivu ljubav, 
potvrđenu i dokazanu mnoštvom djela milosrđa pre¬ 
ma svakom čovjeku i hrvatskom narodu, te svetačku i 
mučeničku dušu uskoro blaženog Alojzija. 

»Od samog početka biskupske službe bio je bliz 
brači svojoj, svečenicima, bio je drag svakom vjer¬ 
ničkom srcu, brinuo se za siromašne. Bio je zaštitnik 
obespravljenog hrvatskog puka.« 

U vrijeme drugog svjetskog rata branio je svakog 
prognanika a osobito Slovence, Poljake, Židove i pra¬ 
voslavne. Za njega reče njemački predstavnik u Zagre¬ 
bu: »Ako bi jedan biskup u Njemačkoj tako govorio 
zasigurno ne bi sišao živ s propovjedaonice.« 

Nakon što su komunisti preuzeli vlast u novoj 
državi 1945., nastupilo je vrijeme progona za Kato¬ 
ličku crkvu, hrvatski narod i za zagrebačkog nadbi¬ 
skupa osobno. Poubijano je preko 300 svečenika, re¬ 
dovnica i redovnika, ubijen je dubrovački biskup Josip 
Carevič a od batina prebijen umro je grkokatolički 
biskup Šimrak. Sustavno su proganjani Hrvati katolici 
intelektualci te su »jahači apokalipse« uzvikivali 
»Smrt Bogu«, »Dolje Vatikan« i »Smrt Stepincu«. Bilo 


Nadbiskup A. Stepinac u pohodu župi Vukovina u kolovozu 1939.; prati 
ga dr. S. Bakšić. Fotografiju snimio : S. Štormar , tada bogoslov kojeg su 
partizani ubili u Maceljskoj šumi 1945. 


je to vrijeme kada su se grobari Hrvatske iživljavali 
nad nedužnim izbjeglim hrvatskim stanovništvom 
kojeg su im saveznici prijevarom izručili u Bleiburgu. 
Bilo je to vrijeme križnih puteva i jama. »Zagrebački 
nadbiskup stajao je pred tim jahačima poput čvrsta 
bedema, postojan i neslomljiv. Bio je zastupnik narod¬ 
nog jedinstva... On je ostao s porobljenim narodom 
kao zraka sunca koja če donijeti svjetlo, kao tračak 
nade koja če se okruniti samostalnom i slobodnom 
Hrvatskom državom.« 

Cilj nove komunističke vlade, poput one iz Fran¬ 
cuske revolucije, bio je odvojiti Katoličku crkvu u 
Hrvata od Rima. Kada je nadbiskup Stepinac odlučno 
odbio takovu Titovu ponudu, nad njime je izrečena 
presuda na 16 godina zatvora s prisilnim radom. Od 
18. listopada 1946. do 5. prosinca 1951. Stepinac je pro¬ 
veo u zatvoru u Lepoglavi, a otada, do blažene smrti, 
kaznu internacije izdržavao je u župnoj kuči rodne 
župe Krašič. Njegova smrt 10. veljače 1960. otkrila je 
cijelom čovječanstvu neuništivu vjeru koja je u mraku 
bezboštva bila svjetlo hrvatskom narodu i sve laži i 
neprijateljska propaganda nisu mogli to potamnjeti. 
»Kardinal Stepinac je nadahnuče Crkve i čovječan¬ 
stva. Njegovo duhovno junaštvo nadživjelo je, nad¬ 
jačalo i pobijedilo Božje protivnike.« 

Na kraju se msgr. Batelja zahvalio Hrvatima Ame¬ 
rike kao postulator i promicatelj postupka za prog¬ 
lašenje blaženim Sluge Božjega Alojzija Stepinca »za 
vaše molitve i darove, osobito upućivane preko 
Hrvatske katoličke zajednice, što ste hrabro promicali 
i pred protučovječnom promidžbom branili njegovu 
čast i nevinost. Time je svijet upoznao progon Kato¬ 
ličke Crkve i doznao za tragičnu povijest hrvatskog 
naroda kojemu kardinal Stepinac pripada, za hrvat¬ 
sko ime koje je i njegovom žrtvom zadobilo svoje pri¬ 
znato mjesto među narodima.« 


Da je Sveta misa u pravom smislu žrtva u kojoj 
sudjeluju svi vjernici i svatko od sebe nešto otkida i 
žrtvuje i da to nije samo jedan ritual, moglo se osjetiti 
kod svih vjernika, kada se je kod donošenja darova 
izlilo toliko suza i molitava. Dvije osobe koje su prošle 
kroz Bleiburg donijele su pred oltar veliki križ, simbol 
Kristove i hrvatske Golgote; dvoje mladića donijelo je 
izrezbareni lik kardinala Stepinca u hrvatskom grbu; 
djeca su donijela cvijeće i svijeće, izljev ljubavi hr¬ 
vatskih srdaca, na Stepinčevu grobu u zagrebačkoj ka¬ 
tedrali od njegovog pokopa u veljači 1960. do danas. 

M. MAŠINA 


Zahvaljujući njegovom 
svjedočanstvu išla sam 
putem koji vodi k Isusu 

Svjedočanstvo sestre Celine 
Sansolini, iz Družbe svetoga 
Ivana Krstitelja 

Rođena sam 11. rujna 1936. u S. Benedetto 
del Tronto. Nakon misijskog djelovanja u Africi, 
od 1985. radim u Kongregaciji za kauze svetaca. 
Nisam mogla sakriti radost i uzbuđenje koji su 
mi navirali kad bi mi u ruke došli dokumenti za 
postupak za proglašenje blaženim Sluge Božjega 
Alojzija Stepinca. Njegov lik čovjeka Božjega, 
vjernog pastira Crkve, progonjenoga i ponižava- 
noga zbog ljubavi prema Papi, rimskome bisku¬ 
pu, bili su uvijek povod za veliko udivljenje pre¬ 
ma njemu. 

Sjećam se kako sam već kao mlada redovnica 
uvijek u svom srcu nosila njegovo svjedočanstvo 
vjere, kroz dugih 14 godina zatvora, pošto je bio ne¬ 
pravedno osuđen na suđenju koje su pripremili ko¬ 
munisti, upravo zbog njegove vjernosti Kristovoj 
Crkvi. 

Izvješća o njegovom progonu prouzročila bi mi 
ne malene muke, ali su mi u isto vrijeme bila poticaj 
da i ja prikazujem sebe i svoju molitvu za cijelu 
»Crkvu šutnje«, kako je onda bila nazivana Crkva 
na istoku Europe. Sjećam se da sam vijesti o njemu 
slušala preko radija i čitala u novinama. Ne jednom 
te bi vijesti i suosjećanje s njim izazvali obilne moje 
suze. 

Osobito me se dojmio njegov lik dobroga pasti¬ 
ra, koji s najčišćom ljubavlju duše podnosi sva 
poniženja, uvjeren da je Bog s njim, i da ga molitva 
sjedinjuje s Papom, biskupom Rima i cijele Crkve. U 
tome je dogorijevalo njegovo pastirsko srce. 


5. C. Sansolini kao misionarka u 
Kitwi-Chingola (Zambija) 

Za vrijeme svojega sužanjstva napisao je: »Naši 
se ideali sastoje u jednoj riječi: Bog!« Eto to je izvor 
snage u svim kušnjama. 

Mnogo sam molila za njega, ali sam i sama 
osjećala snagu njegove molitve i njegova muče- 
ništva u svom životu. 

Zahvaljujući njegovom svjedočanstvu išla sam 
putem koji vodi k Isusu. Hodala sam tim putem lju¬ 
bavi i vjernosti Crkvi. 

Dok sam bila misionarka u Africi, tijekom 3 go¬ 
dine u našoj velikoj školi u mjestu Kitwi-Chingola 
(Zambia), često sam govorila djeci o njemu. Također 
sam tijekom 20 godina učiteljske službe na našem 
Institutu u Rimu nastojala upoznati djecu s velikim 
likom svećenika i biskupa, »dobroga pastira« razbo¬ 
ritog i budnog pastira Crkve šutnje. Sve je to bilo za 
nas razlog ne malenog trpljenja, ali i ponosa. 
Mučenici su doista zvijezde koje opečaćuju naš 
život i koji su naši suputnici na putu spasenja. 

»Istina će vas osloboditi !«(Iv 8, 32) 

Nakon svega što je objavljeno o Sluzi Božjem i skorašnjem blaženiku-Alojziju Stepincu (dokumenti, pi¬ 
sma, knjige, napisi vrsnih poznavatelja, spomen-zbirka...) što može još reći netko rođen par mjeseci iza 
njegove osude? Doista me iznenadio poziv da napišem nešto o njemu za glasilo postulature. 


Zabranjena istina 

Tri najzagonetnije riječi moga 
djetinjstva bile su: Jasenovac, Blei¬ 
burg i nadbiskup zagrebački 
Alojzije Stepinac. Odrastanje u sje¬ 
ni prijetečih tajni. Po načinu usme¬ 
ne predaje u obitelji i redovničkoj 
zajednici shvatio sam, naime, da 
se zbog njih može stradati i do¬ 
spjeti u zatvor. Događalo se to sta¬ 
rijim kolegama za služenja vojske. 
U školi se o njemu govorilo, iako 
rijetko, kao o vrhunskom krimi¬ 
nalcu »krvavih ruku«. Na sredn¬ 
joškolske privatne upite, odgovori 
su bili oprezni i škrti. Došla mi je 
do ruku njegova obrana na sudu. 
Zanijela me klasičnom nadvreme- 
nošču neustrašiva i slobodna du¬ 
ha. O pokopu Stepinčevu, koji je 
podigao Zagreb na noge, slušao 
sam od sudionika. Dolazak beč¬ 
koga kardinala F. Koniga bila je 
značajna novost, poput otvaranja 


prozora. Za studentskog ljetovanja 
u inozemstvu, pročitao sam živo¬ 
topis Alekse Benigara i knjižicu 
»Mladi Stepinac«. Jedino vrelo 
daljnjih informacija bile su propo¬ 
vijedi kardinala Franje Kuhariča o 
Stepinčevoj obljetnici smrti u Za¬ 
grebačkoj katedrali (10. veljače). 
Čekali su se ti napeti dueli Komu¬ 
nističke partije (tužitelja i suca) i 
zagrebačkog nadbiskupa, Ste- 
pinčeva »alter ego« - prema Jako¬ 
vu Blaževiču - baš zato jer su puna 
obrana i istina bile zabranjivane. 
Vidio sam jednom dio blaženikove 
ratne propovijedi, u obliku parti¬ 
zanskog letka koji je trebao uvjeriti 
narod da Nadbiskup podupire 
NOB. Čemu onda to ludo suđenje? 
Zar se zbilja mislilo uvjeriti hrvats¬ 
ke katolike o krivnji njihova pasti¬ 
ra? Zanimljiva zapažanja o blaže¬ 
niku dugujem dr. fra Tomislavu 
Šagiju i biskupu dr. fra Srečku Ba- 
durini (probio se kao mladomisnik 


s društvom do Krašiča i sačuvao 
fotografiju toga susreta)... 

Želim samo ilustrirati kako se 
moja generacija sporo probijala do 
konfiscirane istine. A nisu svi bili 
u povlaštenu položaju da i toliko 
saznaju. 

Godine 1978. uspio sam zaviri¬ 
ti u knjige »Stepinac mu je ime« 
što ih je u spomen kardinala Ste- 
pinca pripremo Vinko Nikolič. 
Uzbuđujuče otkriče! 

Znali smo gdje je pravo, vjero¬ 
vali smo starijima i još više njiho¬ 
vim stradanjima zbog Stepinčeve 
časti, ali mnoga pitanja društve¬ 
nog konteksta i stvarnih pobuda 
tužitelja, tražila su jasniji odgovor. 
Zbunjivao je etablirani mysterium 
inicjuitatis s prividom zakonitosti. 
Političari, doduše, nisu bili uvjer¬ 
ljivi svojim primitivnim volunta¬ 
rizmom, ali i režimska kulturna 
elita je gurnula slučaj pod tepih 
kao nevažni incident. Zadojena 
mudrijaškim (pilatovskim) ciniz¬ 
mom Krležina duha koji manda¬ 
rinski šuti ili se superiorno podru- 
guje stradalničkoj zbilji vlastita na¬ 
roda. »Oj, Marijo, rajski cvijet, 
Stepinac u Krašiču, Stepinac po¬ 
stao Kardinal, neče da napusti 
zemlju, on hoče da dijeli bijedu sa 
svojim narodom. Te Deum lauda- 
mus, Veni Sancte, Laus, Honor et 
triumphs perpetuus, Majko Božja 
kraljice Hrvata« (iz 1952. - Magi¬ 
stra Vitae, 1972.). Zagonetnog li 
proroštva: Stepinac u Krašiču piše 
drugačije: »Ja sam več pisao, a i 
svaki čovjek koji ima zdrave oči i 
nešto pameti u glavi vidi da je ko¬ 
munizam kao ideja več mrtav. 
Samo dan sprovoda nije poznat 
nama. No poznat je Bogu. Zato 
dokgod Petrov Nasljednik ne 
popušta ovoj najstrašnijoj kugi 
svih vi jekova, ne smijemo ni mi ni 
za dlaku popustiti, makar, kao što 
sam mnogima rekao, padale i zvi- 



Izvođači recitala na proslavi 100. obljetnice rođenja kardinala Stepinca 

u Milwaukeeu 

jezde s neba. Bog ne će pasti.« (pi¬ 
smo p. Ivanu Kukuli D.I.... siječnja 
1959.) 

Krležino poigravanje s istinom 
i Stepinčeva bistra dalekovidnost 
ostvaruju se. Marija Bistrica spre¬ 
ma svjedočanstvo o čudesno, dre¬ 
vnom iskustvu psalmiste: »Bog je 
koji sudi - ovoga snizuje, onog 
uzvisuje« (Ps 75). Glavni svjedok 
tog iskustva bit će osobno Petrov 
Nasljednik. 

Jasenovac, Bleiburg, bi. Alojzi- 
je Stepinac više nisu zaključana 
tajna. Između zločina (grijeha) i 
stradanja u koje se zaplićemo i po- 
srćemo, uzdiže se znak Božje isti¬ 
ne, pravednosti i beskrajnog mi¬ 
losrđa. Za prvo se kajemo, drugo 
trpimo i oplakujemo, ali znak slije¬ 
dimo. 

Stepinčeva Crkva 

Jedna od opakijih i opasnijih 
etiketa na adresu blaženikovih 
poštovatelja bila je: »Stepinčeva 
Crkva«. Politički ideolozi njome 
su označavali neprijateljsku reak- 
cionarnost, a slobodoumniji kri¬ 
tičari Crkve njezinu konzervativ¬ 
nost i pretkoncilski duh. Danas tu 
smiješnu optužbu doživljavamo 
svi kao priznanje. Doista smo 
Crkva koja je rodila sveca i koju je 
svetac vodio, nadahnjivao i za nju 


položio život. Stepinčeva Crkva! 
Uzajamnost je tako očita i pri¬ 
rodna da nije mogla biti raskinuta 
lukavstvom razdvajanja pastira i 
stada. Stepinac nije sam. On je 
najistaknutiji i najsjajniji izraz broj¬ 
nih mučenika za vjeru, obesprav¬ 
ljenih, nevino smaknutih, znak či¬ 
tavog jednog poraženog, zatoče¬ 
nog i zaboravljenog dijela naroda. 

Danas biti Stepinčeva Crkva 
dvostruka je obveza: upoznati Ste- 
pinca i živjeti vrednote koje su ga 
uzdigle »na čast oltara«. 

Moguće je konačno upoznati 
izvorne činjenice i blaženikove 
tekstove. Ipak mentalitet negativ¬ 
nog naslijeđa (utisci lažnih op¬ 
tužbi, jeftina politizacija, nepozna¬ 
vanje vjere...) mnoge zadržavaju 
na perifernom ili odvode u slijepe 
stramputice. Krivu optiku mogu 
nametnuti i dobronamjerni dog- 
matizanti koji traže u Stepinca od¬ 
govore na sva pitanja ovoga i ono¬ 
ga svijeta (teološka, filozofska, po¬ 
litička, socijalna...), pa i ona na 
koja su sami pozvani odgovoriti. 
»Ali valja znati da uz svetost može 
u istom čovjeku biti združeno 
neznanje ili zabluda; jer svetost 
stoji u volji, a zabluda u intelektu.« 
(Antun Mahnić, biskup) Sveci 
sebe ne smatraju nepogrešivima, 
baš naprotiv pogrešivima, stoga 
im i jest sva sigurnost u Bogu. 
Crkva sada ima slobodu govora i 


pozvana je obezvrijediti instru- 
mentalizaciju Stepinčeva otvara¬ 
nja »druge perspektive«. Izraz 
sam našao u Ivana Merza. On veli 
da su sveci »poput Alpskog gorja, 
gdje je zrak čist i odakle se čo¬ 
vječanstvo promatra u sasvim 
drugoj perspektivi. U životu jed¬ 
nog sveca svakako je najzanimlji¬ 
viji njegov vlastiti duševni i tje¬ 
lesni život, njegovo je djelovanje u 
društvu samo posljedica ovoga.« 
(Put k suncu..., str. 78.) Svako činiti 
pretpostavlja neko biti. »Druga 
perspektiva« znači upoznati Ste¬ 
pinca iz njega samoga, odnosno 
po mjerilima Evanđelja koje je ži¬ 
vio. Propusti li se to, ništa se nije 
naučilo, ostaje se na tragu lažne 
optužnice i besplodne ideologiza- 
cije. 

Druga obveza Stepinčeve Cr¬ 
kve je slijediti svoga pastira u 
životu. Ta znamo da je uloga sve¬ 
taca biti putokaz i vodič k Bogu 
koji po njima »živo očituje ljudima 
svoju prisutnost i svoje lice« i pre¬ 
ko njih »On sam govori i daje nam 
znak svoga Kraljevstva, prema 
kojemu nas snažno privlači.« (LG, 
50) Mi tražimo u Stepinca gotove 
recepte i planove koji će nam 
olakšati ili čak zamijeniti svaki¬ 
dašnje zadaće. Mi smo zagledani u 
jezgru evanđeoskog, biti koja tako 
jasno sjaji u našeg blaženika. Vred¬ 
note se nižu poput zlatnog lanca: 
vrhovni zakon ljubavi prema 
Bogu, bližnjima i Crkvi do samo- 
žrtvovanja; bistre »oči vjere« koje i 
u tami raspoznaju Božji put s koje¬ 
ga nikada nije skrenuo (što je sam 
pripisivao Marijinu zagovoru i 
djetinjoj pobožnosti sprem nje (v. J. 
BATELJA, Najljepše Mariji , str. 59); 
stanje molitve u kojem je trajno 
udomljen; krepost nade koja je u 
njemu iskonski blistala (In Te Do- 
mine speravi - motiv života), poput 
poeme Charlesa Renana, pjesnika 
nade; opraštanje sa prijateljima što 
je od Golgote raspoznajni znak 
sazrela Kristova učenika; jaka i 
čista savijest, najosobnije svetište u 
kojem je Duh Sveti jedini svjedok i 
jamac... 

»Djelovanje u društvu samo je 
posljedica ovoga« - uključujući 
svjedočansku vrlinu kršćanskog 
domoljublja. Mijenjale su se drža- 



Nadb. J. Bozanić i kardinal F. Kuharić pred otvaranje znanstvenog simpozija, u 
Remetama , 6. i 7. svibnja 1998. prigodom 100. obljetnice rođenja A. Stepinca 

SVJEDOČANSTVA 


ve, padali režimi, slamale ideolo¬ 
gije, a on je ostajao jer je bio ukori¬ 
jenjen u Neprolaznom. Stat crux 
dum volvitur orbis - Križ /pobjedo¬ 
nosno/stoji dok se svijet okreće! On je 
znao da je Crkva poslana svim 
režimima i državama i tako se po¬ 
stavljao. Znao je da za »svijet ne¬ 
ma veće opasnosti nego ne prizna¬ 
ti Krista« (sv. Hilarije) i tako je dje¬ 
lovao. Kao veliki crkveni oci, u 
mnogim nesklonim okolnostima i 


Dopis prof. dr. Slavka 
Kovačića 

Split, 14. svibnja 1998. 
P. t. - Postulatura za 
beatifikaciju SI. B. 
Alojzija Stepinca 
Kaptol 31, Zagreb 

Sređujući ovih dana Arhiv 
crkve i bratovštine Sv. Duha u 
Splitu, naišao sam na dokumenta¬ 
ciju o milodarima poslanim od 
raznih crkvenih i državnih ugled¬ 
nika, za popravak i uređenje toga 
maloga Gospina svetišta u 
splitskoj povijesnoj jezgri. Miloda¬ 
re je na molbu Gospine bra¬ 
tovštine poslalo šest biskupa. Pe¬ 
torica su hvalevrijedno pridonijeli 
ukupnu svotu od 325 dinara (valu¬ 
ta Kraljevine Jugoslavije), a sluga 
Božji Alojzije sam 500 dinara. Taj 
podatak smatram važnim, jer po¬ 
kazuje najprije njegovu izvan¬ 
rednu darežljivost, zatim mari¬ 
jansku usmjerenost njegove 
kršćanske pobožnosti i napokon 
svekatoličku i svehrvatsku širinu 
njegovih obzorja. Sve je to, daka¬ 
ko, dolazilo do izražaja i u mno¬ 
gim drugim prigodama te je zaci¬ 
jelo u Vašem uredu mnogostruko 
dokumentirano. Dobro je ipak da 
se i ovo tu registrira. 


tragikama vremena, ostaje znak 
Božje transcendentnosti. 

Baština vrednota koju nam 
ostavlja blaženik nosi aromu 
našega prostora i vremena, naših 
sanja i poraza, satkane su od 
našega tkiva stradanja i rada. Po¬ 
nosni smo i zahvalni jer vidimo 
ispunjenje obećanja: »U sram ću 
mu obući dušmane, a na njemu će 
blistat vijenac moj.« (Ps 172.) No, 
na ovoj zemlji zanosi i Tabori nisu 


Jedan sam od ondašnjih bogo¬ 
slova Nadbiskupskoga bogoslov¬ 
nog sjemeništa u Zagrebu koji su u 
veljači g. 1960. imali čast i sreću ti¬ 
jekom one nezaboravne noći u 
smjenama stajati uz otvoreni lijes 
Božjega sluge u katedrali, za sebe i 
za mnoštvo ostalih vjernika doti¬ 
cati njegovo tijelo pobožnim pred¬ 
metima koji su zatim čuvani kao 
relikvija, sudjelovati u pogrebnim 
obredima i u časnom ukopu, a koji 


trajna stanja već okrepa vjere. 
Stoga jednim uhom poslušajmo i 
neponovljivog Franju Asiškog. 
Pošao je za braćom na grob jednog 
od prvih svetaca-mučenika Reda, 
a na koje je bio silno ponosan i jed¬ 
nostavno rekao: »A sada, braćo, 
neka se svatko diči svojom sve- 
tošću.« Na redu je, dakle, Ste- 
pinčeva Crkva, jer to je prava Kri¬ 
stova Crkva. 

Fra Antun BADURINA 


Splitu 

su zatim gotovo svakodnevno taj 
grob posjećivali utječući se s veli¬ 
kim pouzdanjem u njegov zago¬ 
vor i tu, u onim teškim vremeni¬ 
ma, učvršćujući mladenačke idea¬ 
le. Stoga silno obradovan viješću o 
njegovoj skoroj beatifikaciji česti¬ 
tam i pozdravljam! 

odani u Gospodinu 

Stavko KOVAČIĆ 



Mons. Jean-Louis Tauran , tajnik Svete Stolice za donose s državama , u pratnji mons. 
J. Bozanića i mons. N. Eterovića razgleda »Spomen-zbirku iz ostavštine kard. Stepinca« 


Nadbiskup Stepinac, 
dobrotvor Gospina svetišta u 

Časopis Sluga Božji Alojzije Stepi- 
nac glasnik je Postulature za proglaše¬ 
nje blaženim i svetim kardinala Aloj- 
zija Stepinca te časopis svih njegovih 
štovatelja, Kristovih vjernika i ljudi 
dobre volje. 

God. 5 (1998) Broj 4 

Cijena: 5 kn; za inozemstvo 3 DEM 
ili 3 USD 

Glasnik izlazi četiri puta godišnje s 
dozvolom crkvenih poglavara. 

Izdavač: Postulatura Sluge Božjega 
Alojzija Stepinca, Kaptol 31 - 10000 
Zagreb 

Uređuje i odgovara: Dr. Juraj Batelja, 
Kaptol 31 - 10000 Zagreb 

Adresa uredništva: Postulatura Sluge 
Božjega Alojzija Stepinca, Kaptol 31, 
10000 Zagreb, telefon: 4811781 

Sve što se u našem Glasniku navodi 
ili naziva »čudo«, »svetost«, »svetac« 
i slično, sve to, u duhu crkvenih pro¬ 
pisa, treba uzeti i razumjeti u našem 
običnom ljudskom načinu izražava¬ 
nja. O svemu će tomu konačni sud 
izreći Crkva. 

Rješenjem Ministarstva kulture i pro¬ 
svjete Republike Hrvatske, br. 532-03- 
1-7-94-01, časopis »Sluga Božji Alojzije 
Stepinac«. oslobođen je plaćanja poreza 
na promet. 

Tisak: Tiskara PULJKO 


H. Barbour - J. Batelja 


š&bjetlo na putu štoota 

Duhovni životopis blaženog Alojzija kardinala Stepinca, 
nadbiskupa zagrebačkoga, mučenika 


Svjetlo na putu života , najnovije knjige o bla¬ 
ženom kardinalu Alojziju Stepincu izdane na 
hrvatskom i talijanskom jeziku 


KAZALO 

PAPINA RIJEČ 

Svjedočanstvo IVANA XXIII., PAVLA Vi, IVANA PAVLA /., IVANA PAVLAII. .. 80 

UREDNIKOVA RIJEČ 

Alojzije Stepinac - Časni Sluga Božji . 82 

U SUSRET BEATIFIKACIJI 

Divnih li i dragih vremena! (J. Gjuran) . 84 

Riječ mons. Josipa Bozanića, nadbiskupa zagrebačkoga . 85 

Novi blaženici . 85 

Tijek postupka za proglašenje blaženim Časnoga Sluge Božjega 
kardinala Alojzija Stepinca (J. Batelja) . 87 

STOTA OBLJETNICA ROĐENJA 

Alojzije - Viktor! Čist i Pobjednik! (F. Kuharić) . 89 

Značenje procesije koja se iz središta Krašića uputila prema 
župnoj crkvi Presvetoga Trojstva i oltaru pripremljenom 

za svetu Žrtvu (i. Šaško) . 93 

Prinos euharistijskih darova na Misi, o 100. obljetnici 

rođenja Sluge Božjega Alojzija Stepinca . 93 

Otkrivanje spomenika Sluge Božjega Alojzija Stepinca, 

umjetnički rad akademskog kipara Josipa Poljana . 94 

Molitva vjernika na proslavi 100. obljetnice rođenja 

kardinala Alojzija Stepinca . 94 

Uvodne riječi dr. Ivana Šaška u molitvu Večernje u Zagrebačkoj katedrali, 
uoči 100. obljetnice rođenja Sluge Božjega Alojzija Stepinca, 

7. svibnja 1998. . 95 

Pjesme o blaženome Alojziju Stepincu . 95 

SVJEDOČANSTVA 

Moja savjest je mirna (C. Tomić) . 96 

Blaženi Alojzije Stepinac - zaštitnik srpskog naroda . 98 

Proslava pravednika (M. Oblak) . 100 

Svjedočanstvo spašenog Židova (D. Stockhammer) . 102 

Alojzijevo 1981. (A. Gabrić) . 103 

Svjedočanstvo vič. Franca Strašeka . 104 

Svjedočanstvo prof. Ivana Meštrovića o kardinalu Alojziju Stepincu . 104 

Darovi za pokriće troškova u postupku proglašenja 

blaženim kard. Alojzija Stepinca . 105 

»Stepinac... simbol ljudskog dostojanstva 

i čovjekove slobode« (Z. Budrcvić) . 106 

Zborna molitva za Misu u čast blaženoga Alojzija Stepinca . 107 

Proslava Stepinčeva u Milvvaukeeu . 108 

Izbaran novi lik blaženoga Alojzija Stepinca . 108 

Chicago: Proslava stote obljetnice rođenja kardinala Stepinca . 109 

Izložba u Hrvatskom etničkom institutu . 109 

»Stepinčevim stopama« (S. Čukman) . 110 

Komemorativna Sveta misa u Chicagu . 111 

».Zahvaljujući njegovom svjedočanstvu išla sam putem koji 

odi k Isusu« - Svjedočanstvo sestre Cetine Sansolini . 112 

»Istina će vas osloboditi!« (Iv 8, 32) (A. Badurina) . 113 

Nadbiskup Stepinac, dobrotvor Gospina svetišta u Splitu 

(S. Kovačić) . 115 

BEATIFIKACIJA KARDINALA ALOJZIJA STEPINCA . I-IV 


Na sljedećoj stranici: Fotografije groba kardinala Stepinca u zagrebačkoj 
katedrali i vjernici na Mariji Bistrici prigodom beatifikacije kard. Stepinca. 

Na zadnjoj stranici: Mnoštvo Božjega naroda sudjelovalo je u obredu 
proglašenja blaženim kardinala Alojzija Stepinca na Mariji Bistrici 3. lis¬ 
topada 1998. (snimio: N. Pintarić) 


116 


Sluga Božji Alojzije Stepinac 5 (1998) 4 


















































Si ! 

Id 


W f* 


se i 

L »■ 



